Ministeru għall-Finanzi Rapport Annwali 2016 u 2017 DIVIŻJONI STRATEĠIJA U SERVIZZI TA' SOSTENN DIRETTORAT ĠENERALI L-iskop ewlieni tad-Direttorat Ġenerali (Strateġija u Servizzi ta' Sostenn) huwa li jipprovdi sostenn lill-Ministeru għall-Finanzi biex iwettaq ippjanar u twettiq ta' programmi fit-tul u strateġiċi, proġetti u inizjattivi li joħorġu mill-Pjanijiet Finanzjarji tal-Ministeru. Dawn il-programmi u proġetti huma applikabbli għas-Servizz Pubbliku kollu imma jistgħu jinkludu inizjattivi tal-Ministeru għall-Finanzi. Skop ieħor tad-Direttorat Ġenerali huwa li jikkoordina l-ħidmiet tad-Direttorat għas-Servizzi Korporattivi, tad-Direttorat tal-Iżvilupp tal-Policy u l-Implimentazzjoni tal-Programmi, tal-Awtorita' tal-Pagamenti tal-Fondi tal-Unjoni Ewropea, tal-UCIO u s-Sezzjoni tal-Librerija tal-Ministeru, biex jiżgura li jagħti servizzi ta' sostenn lid-Diviżjonijiet u Dipartimenti in ġenerali u fil-Ministeru. Oġġettivi tal-Gvern Matul is-snin 2016 u 2017 saru diversi xogħlijiet fuq bosta inizjattivi u proġetti rigward riformi tal- Ministeru għall-Finanzi f'diversi Dipartimenti u anke mas-Servizz Pubbliku. Dawn kienu jinkludu sostenn lis-Segretarju Permanenti fuq xogħol dwar l-amalgamazzjoni tad-Dipartimenti tad-Dħul, l- Accrual Accounting, Miżuri tal-Baġit, l-evalwazzjoni u l-iġġudikar ta' diversi tenders tal-Ministeru u l-evalwazzjoni u l-iġġudikar tal-konċessjoni tar-rifużjoni tal-VAT lit-turisti. Ittieħdet ukoll azzjoni ma' diversi entitajiet u Dipartimenti li jaqgħu taħt il-Ministeru għall-Finanzi biex ikun żgurat it-twettiq tad-Direttivi taħt diversi proviżjonijiet tal-Att tal-Amministrazzjoni Pubblika. Sar ukoll xogħol fir-rigward tat-twettiq tal-implementazzjoni tal-Common Assessment Framework (CAF) fil-Ministeru għall-Finanzi. Affarijiet Internazzjonali Matul dawn is-sentejn ittieħdu azzjonijiet immedjati fuq reżoluzzjoniet u talbiet oħra minn banek internazzjonali u istituzzjonijiet finanzjarji. Dan il-proċess kien jinkludi preparazzjoni tad-dokument tal-vot għall-approvazzjoni tal-Ministru fuq diversi reżoluzzjoniet proposti mill-European Investment Bank (EIB), il-European Bank for Reconstruction & Development (EBRD), l-International Bank for Reconstruction & Development (IBRD), l-International Monetary Fund (IMF), il-Multilateral Investment Guarantee Agency (MIGA) u istituzzjonijiet oħra tal-Bank Dinji. Ittieħdet ukoll azzjoni biex jiġi ffaċilitat ix-xogħol ta' diversi entitajiet u kumitati flimkien mad- Direttorat tal-Affarijiet tal-Unjoni Ewropea. Ingħatat informazzjoni fuq il-pożizzjoni ta' Malta fuq diversi materji ġo fora u laqgħat varji tal-Unjoni Ewropea. Ġestjoni Ġenerali u Għanijiet Oħra l-Uffiċċju Nazzjonali tal-Verifika u d-Direttorat Ingħata appoġġ kontinwu u saret kollaborazzjoni sħiħa ma' istituzzjonijiet ta' sorveljanza bħall- Parlament, l-Avukat Ġenerali, il-Kumitat tal-Kontijiet Pubbliċi, l-Ombudsman, il-Kummissjoni għas- Servizz Pubbliku, tal-Awditjar Intern u Investigazzjonijiet. Dan l-appoġġ ipprovdut lill-istituzzjonijiet imsemmija kien ta' għajnuna fuq rapporti u fuq verifiki u investigazzjonijiet fuq kwistjonijiet varji. Saret ukoll ħidma kontinwa mal- Uffiċċju tal-Avukat Ġenerali fir-rigward tal-ħlasijiet fuq kawżi tal-Qorti Ewropea tad-Drittijiet tal- Bniedem u każijiet kostituzzjonali oħra. Ingħata wkoll sapport lill-Uffiċċju tal-Kabinett fir-rigward ta' abbozzar ta' Memos u deċiżjonijiet tal-Kabinett kif ukoll l-approvazzjoni u s-sottomissjoni ta' avviżi legali. Ittieħdet ukoll azzjoni immedjata biex jiġu mġedda l-Bordijiet u l-Kummissjonijiet li jaqgħu taħt ir-responsabbilta' tal-Ministeru għall-Finanzi, kif ukoll biex ġew appuntati Bordijiet u Kummissjonijiet ġodda. Id-Direttorat Ġenerali ħa wkoll sehem u azzjoni f'isem is-Segretarji Permanenti f'diversi laqgħat u fora, inkluż fil-Kumitat Parlamentari għall-Kontijiet Pubbliċi, fid-diskussjonijiet tal-EIB, fil-Bord tal- Appelli tal-Għażla ta' Proġetti fl-UPM, l-MCESD, il-PCRB u laqgħat oħra. Ingħataw ukoll appoġġ u pariri lis-Segretarji Permanenti dwar kwistjonijiet u inizjattivi varji; dan l-appoġġ u l-pariri kienu jinkludu wkoll it-tfassil ta' memoranda dwar suġġetti varji. Saret ukoll koordinazzjoni ma' Ministeri oħrajn, dipartimenti jew entitajiet pubbliċi dwar kwistjonijiet varji. Relazzjonijiet tajbin baqgħu miżmuma u saret ħidma fl-ogħla livelli ma' diversi partijiet interessati u istituzzjonijiet dwar kwistjonijiet kummerċjali ġenerali relatati ma' proġetti, policies ta' riċerka, leġislazzjoni u mistoqsijiet. Dawn kienu jinkludu d-Dipartimenti tal-VAT, Taxxi Interni, id- Dwana, Kuntratti, NSO, il-Lotteries and Gaming Authority, l-ARMS, l-MFA, l-MFSA, l-FIAU, l-Air Malta, l-Enemalta, il-PBS u Ministeri oħra varji u entitatjiet. Twettaq ukoll xogħol varji u entitatjiogħol fuq Avviżi Legali, Listi ta' Kontroll u l-approvazzjoni pprovduta mill-Ministeru fuq kwistjonijiet varji. Saret reviżjoni tar-rapporti varji minn Dipartimenti oħra u entitajiet. Xogħol Ieħor Kien hemm diversi xogħlijiet oħra ma' diversi inizjattivi u proġetti kif ġej: Xogħol imwettaq fuq it-tħejjijiet tekniċi għall-Inizjattiva One Stop Shop tal-Gvern fil-Ministeru għall- Finanzi u fuq materji oħra, inklużi r-Reviżjoni ta Flexi-Time, Kwistjonijiet tal-Accountancy Board, Direttivi u Regolamenti Ewropej tal-Accountancy, l-IPSAS, il-Presidenza tal-UE, il-Fond tal-Kawżi Ġusti, id-Disponibbiltà ta' Proprjetà tal-Gvern, Bordijiet tal-Gvern u Kumitati, miżuri favur il-familja, mistoqsijiet Parlamentari fuq suġġetti varji, ħlasijiet lill-WTO, tressiq ta' dokumenti fil-Parlament, rilaxx tal-PCRB, każijiet kostituzzjonali, ċivili u industrijali tal-Qorti, każijiet u liġijiet finanzjarji oħra. jaħdmu ma' organizzazzjonijiet volontarji, seduti tal-uffiċċjali Xogħol imwettaq taħt il-funzjoni tas-Support Services li kien jinkludi l-awtorizzazzjoni ta' żjarat tal- ivvjaġġar barra minn Malta, ix-xiri ta' materjal għall-faċilitajiet ta' librerija u l-użu ta' kard tal-VISA, il-Programm SUNFISH tal-UE fuq l-ICT, ħidma fuq sejħiet għal pożizzjonijiet varji inklużi postijiet fl-UE, xogħol ta' manutenzjoni u t-tiswijiet fil-bini tal-Ministeru, xogħol fuq l-aġġornament tal- Organigramm tal-Ministeru, pariri dwar l-allowances per diem, ix-xogħol fuq il-policy dwar l- akkumulazzjoni tal-leave u għal-leave tal-istudju, l-approvazzjoni ta' virements u ħlasijiet varji. Ukoll id-Direttorat Ġenerali pprovda Punt Fokali ta' Referenza għas-Segretarjat tal-Ministru dwar numru ta' kwistjonijiet tekniċi u amministrattivi. Id-Direttorat Ġenerali wettaq ukoll funzjonijiet f'diversi postijiet, rwoli u pożizzjonijiet f'diversi oqsma speċjalizzati u tekniċi. Id-Direttorat Ġenerali ħa sehem f'laqgħat ta' kull xahar tal-Bord tat-Transfer of Residence għall- eżenzjoni tar-reġistrazzjoni tat-taxxa tal-karozzi. Il-ħidma bħala Direttur aġent għall-Lottu Pubbliku kienet tinkludi ħruġ ta' eżenzjonijiet ta' taxxa fuq lotteriji, l-approvazzjoni ta' tombli u rimborsi relevanti, kwistjonijiet ta' staff fid-Dipartiment tal- Lottu Pubbliku u l-Lotterija tal-VAT. Kien hemm ħidma kontinwa mal-Uffiċċju tal-Avukat Ġenerali sabiex ġew ippubblikati Regolamenti ġodda għal-Lotterija tal-Irċevuti Fiskali. Saret ħidma oħra relatata flimkien ma' koperazzjoni mal-Maltco u l-Malta Gaming Authority dwar kwistjonijiet varji. Id-Direttorat serva bħala referenza ta' Kuntatt tal-Ministeru dwar il-protokoll ta' Għajnuna tal-Gvern Ċiniż. Id-Direttorat Ġenerali segwa t-twettiq tax-xogħol u pprovda appoġġ relatat mal-għajnuna varja ipprovduta taħt l-imsemmi protokoll. B'kollaborazzjoni mal-Gvern Ċiniż u mal-Istitut għas-Servizzi Pubbliċi saru preparamenti sabiex diversi ħaddiema mis-Settur Pubbliku kellhom l-opportunita' għal taħriġ ġewwa ċ-Ċina fuq diversi oqsma differenti. It-taħriġ kollu ġie ffinanzjat mil-Gvern Ċiniż. Pożizzjonijiet ta' ħidma oħra okkupati kienu jinkludu Freedom of Information Validator tal- Ministeru, l-Uffiċjal tal-Gvern Responsabbli għall-affarijiet legali u oħrajn relatati mat-Tarzna ta' Malta u s-Sea Malta u Chairman jew Membru f'diversi bordijiet ta' selezzjoni għall-postijiet varji, Punt ta' Kuntatt dwar kwistjonijiet relatati mal-banek internazzjonali u l-Bank Ċentrali ta' Malta. Matul dawn is-sentejn kien hemm parteċipazzjoni f'konferenzi u laqgħat bħala parti mill-ħidma tal- Presidenza tal-Unjoni Ewropea. Kien hemm parteċipazzjoni f'diversi seminars, workshops, taħriġ u konferenzi pprovduti minn diversi entitajiet fuq suġġetti varji inkluż konsultazzjonijiet pubbliċi mal- Kummissarju Ewropew u Membri Parlamentari Ewropej. Id-Direttorat ħa ħsieb li jiġi mġedded il- ftehim tal-Fond għall-Kawżi Ġusti bejn il-Gvern u diversi soċjetajiet u każini tal-baned. DIRETTORAT GĦALL-IŻVILUPP TAL-POLICIES U L-IMPLIMENTAZZJONI TAL-PROGRAMM Matul l-2016 u l-2017, id-Direttorat kompla jiffoka fuq ir-responsabbiltajiet ewlenin tiegħu li huma l- iżvilupp ta' policies ġodda; il-koordinazzjoni tal-Programm Nazzjonali ta' Riforma taħt l-Istrateġija Ewropa 2020; jirrapreżenta lill-Ministeru fuq kumitati varji, kif ukoll jipprovdi pariri u sapport kif meħtieġ lill-Ministru u lis-Segretarji Permanenti kull meta mitlub jagħmel dan. Id-Direttorat hu responsabbli wkoll li jiffaċilita l-implimentazzjoni tal-policies u l-istrateġiji approvati tal-Ministeru kif ukoll għall-monitoraġġ tal-implimentazzjoni tal-programmi u x-xogħol marbut magħhom. Dan jinkludi l-implimentazzjoni tal-miżuri tal-manifest elettorali u dawk baġitarji u ta' simplifikazzjoni fejn darba fix-xahar jitħejjew rapporti sabiex ikun żgurat li l-programm tal-Gvern ikun imwettaq skont il-miri stabbiliti. Id-Direttorat huwa wkoll inkarigat bil-koordinazzjoni tal-ħatriet fuq bordijiet u kumitati li jaqgħu taħt il-kompetenza tal-Ministeru, joffri servizz ta' Customer Care, jipprepara risposti għat-talbiet imressqa mill-pubbliku taħt il-liġi dwar il-Libertà tal-Informazzjoni u jikkoordina wkoll l-inizjattivi tal-Politika Nazzjonali għall-Ambjent li jaqgħu taħt ir-responsabbiltà tal-Ministeru għall-Finanzi. Matul l-aħħar kwart tal-2017 id-Direttorat kien integrat mad-Direttorat għall-Affarijiet tal-Unjoni Ewropea sabiex ikun hemm aktar sinerġija fit-tfassil tal-policies kemm nazzjonali kif ukoll dawk relatati mal-Unjoni Ewropea. Programm Nazzjonali ta' Riforma Parti sostanzjali tal-ħidma tad-Direttorat tikkonsisti fil-koordinazzjoni tal-Programm Nazzjonali ta' Riforma (PNR) taħt l-Istrateġija Ewropa 2020. Ix-xogħol fuq dan id-dokument isir id f'id mad- Dipartiment għall-Politika dwar l-Ekonomija fi ħdan l-istess Ministeru. Din l-istrateġija tal-UE għat- tkabbir ekonomiku timmira li l-UE ssir ekonomija intelliġenti, sostenibbli u inklużiva sal-2020. Dawn it-tliet prijoritajiet li jirrinfurzaw lil xulxin b'mod reċiproku għandhom jgħinu lill-UE u lill-Istati Membri jaslu għal-livelli għoljin ta' impjiegi, produttività u koeżjoni soċjali. B'mod konkret, l-Unjoni stabbilixxiet ħames miri ambizzjużi – dwar l-impjiegi, l-innovazzjoni, l- edukazzjoni, il-faqar u l-inklużjoni soċjali u l-klima/l-enerġija – li għandhom jintlaħqu sal-2020. Kull Stat Membru adotta l-miri nazzjonali tiegħu f'kull qasam. Azzjonijiet konkreti fil-livelli nazzjonali u tal-UE jappoġġjaw l-Istrateġija. L-Istati Membri, permezz tal-PNR, jipprovdu aġġornament annwali dwar il-progress reġistrat matul l-aħħar sena kif ukoll jippreżentaw diversi miżuri ġodda sabiex jintlaħqu dawn il-miri. Il-Gvern ippreżenta l-Programm Nazzjonali ta' Riforma (PNR) għall-2016 u dak għall-2017 lill- Kummissjoni Ewropea f'April ta' kull sena, wara konsultazzjoni mal-imsieħba soċjali. Il-PNR jagħti stampa ġenerali tal-istrateġiji nazzjonali u miżuri tal-Gvern b'rabta mar-Rakkomandazzjonijiet Speċifiċi għal Malta, kif ukoll tal-isforzi tiegħu biex isostni t-tkabbir ekonomiku u l-ħolqien tax- xogħol u biex jilħaq il-miri tal-Istrateġija Ewropa 2020. Il-PNR jindirizza l-aktar kwistjonijiet urġenti li, skont il-Kummissjoni Ewropea, jeħtieġu l-akbar attenzjoni u riformi. Dawn huma magħrufin bħala r-Rakkomandazzjonijiet Speċifiċi għall-Pajjiż. Il-PNR jelenka l-istrateġija tal-Gvern li jkompli jkabbar il-produttività potenzjali, li l-finanzi pubbliċi tal-pajjiż ikomplu jitpoġġew fuq sisien sodi u li l-kompetittività ta' Malta tkompli titjieb. Matul is-sena, id-Direttorat isegwi mill-viċin l-implimentazzjoni ta' dawn il-miżuri b'kuntatt kontinwu mal-Ministeri konċernati u mal-istakeholders, sabiex ikun żgurat li dawn jitwettqu skont il- pjan. Id-Direttorat ipprepara wkoll bosta rapporti u policy papers fuq l-Istrateġija Ewropa 2020. Miżuri ta' Simplifikazzjoni u Tnaqqis tal-burokrazija Id-Direttorat jikkoordina kwalunkwe materja relatata mar-Regolamentazzjoni Aħjar u mas- simplifikazzjoni tal-burokrazija. Dan ir-rwol jinvolvi l-identifikazzjoni ta' opportunitajiet għat-tnaqqis tal-piżijiet amministrattivi, rappurtaġġ ta' kull xahar dwar il-progress reġistrat fl-inizjattivi kurrenti addottati mill-Ministeru, kif ukoll jaġixxi bħala punt ta' kuntatt dwar ir-Regolamentazzjoni Aħjar. It- tnaqqis tal-burokrazija u s-simplifikazzjoni tal-piżijiet amministrattivi huma ta' priorità ewlenija id-Direttorat, wara għall-amministrazzjoni pubblika u għaldaqstant matul diskussjonijiet interni, identifika numru ġmielu ta' miżuri ġodda ta' simplifikazzjoni maħsubin biex jitnaqqsu il-piżijiet amministrattivi fuq iċ-ċittadini u jappoġġjaw lin-negozji fil-ħidma tagħhom biex ikomplu jikbru u joħolqu l-impjiegi. Fost oħrajn dawn l-inizjattivi jinkludu: introduzzjoni ta' mobile apps dwar kalkolazzjonijiet tat-Taxxa u d-Dwana bħala parti minn viżjoni ta' Servizz Pubbliku aċċessibbli 24 kuljum tul is-sena kollha; reviżjoni tal-formoli kollha tal-Ministeru biex ikunu aktar sempliċi u faċli biex jimtlew mill- pubbliku; taxpayers ikunu jistgħu japplikaw biex jirċievu r-rifużjoni tat-taxxa fil-kont bankarju tagħhom; aktar servizzi onlajn fosthom li taxpayer ikun jista' jara l-kont tat-taxxa u l-bilanċi onlajn; implimentazzjoni ta' sistema awtomatika ta' ġestjoni tal-ivvjaġġar tal-Gvern; - Linji Gwida li jakkumpanjaw ir-regolamenti tax-xiri pubbliku l-ġodda, biex b'hekk jissimplifikaw u jiċċaraw l-interpretazzjoni u l-ftehim tal-istess regolamenti. Id-Direttorat jara li jżomm relazzjonijiet mill-aqwa mal-klijenti tiegħu permezz ta' mekkaniżmu xieraq ta' customer care, fejn permezz tal-persunal tiegħu jagħmel kull sforz possibbli biex iwieġeb il-mistoqsijiet kollha taċ-ċittadini b'mod pront u effiċjenti. Id-Direttorat joffri lill-pubbliku informazzjoni, bħal pereżempju n-numru tat-telefon jew l-email ta' xi dipartiment, sa tweġibiet għall- mistoqsijiet ferm aktar kumplessi li jinħtieġu informazzjoni dettaljata u preċiża ġieli anke b'kollaborazzjoni ma' Ministeri u awtoritajiet oħra kemm f'Malta kif ukoll barra minn Malta. F'dan ir-rigward, id-Direttorat jirċievi l-mistoqsijiet tal-pubbliku permezz tal-websajt tal-Ministeru, l- email ġenerika info.mfin@gov.mt, il-portal Servizz.gov, kif ukoll permezz ta' telefonati u ittri. Matul l-2016 u l-2017, id-Direttorat irċieva u pproċessa firxa mill-aktar wiesgħa ta' lmenti, problemi, suġġerimenti u mistoqsijiet ta' kull xorta dwar l-inċentivi u l-miżuri mħabbra fil-baġit kif ukoll dwar is-servizzi offruti mill-Ministeru u l-entitajiet li jaqgħu taħtu. Żgur li dan ma kienx ikun possibbli mingħajr il-kollaborazzjoni kostanti u mill-qrib tal-entitajiet kollha li jaqgħu taħt il-Ministeru. Il-mira tad-Direttorat tibqa' dik li jkompli jtejjeb is-servizz offrut sabiex il-pubbliku jingħata servizz aħjar u ta' aktar kwalità. Bordijiet u Kumitati Matul l-2016 u l-2017, id-Direttorat ipproċessa l-ħatriet tal-Bordijiet u Kumitati maħtura mill- Ministru għall-Finanzi. Dan ix-xogħol sar b'koperazzjoni sħiħa mas-Segretarjat Privat tal-Ministru u l-Uffiċċju tal-Prim Ministru. Id-Direttorat jgħaddi l-informazzjoni neċessarja lid-Dipartiment tal- Informazzjoni li min-naħa tiegħu jippubblika l-avviżi meħtieġa fil-Gazzetta tal-Gvern dwar il- Bordijiet u Kumitati maħtura skont il-liġi. Monitoraġġ tal-Proġetti ffinanzjati mill-UE Id-Direttorat hu responsabbli li jiżgura li l-fondi Ewropej allokati lill-Ministeru jintużaw b'mod effiċjenti u konsistenti mal-linji gwida tal-UE u li l-proġetti jkunu mwettqa fil-ħin u kif suppost. Id- Direttorat jivverifika l-eliġibbiltà ta' kull talba għall-ħlas. Id-Dipartiment jikkompila wkoll rapporti b'mod regolari fuq fondi Ewropej li huma direttament immaniġġjati mill-Unjoni Ewropea. Matul l-aħħar snin, id-Direttorat żamm ruħu aġġornat ukoll dwar kull żvilupp fir-regolamenti u r- rekwiżiti amministrattivi li jirregolaw l-implimentazzjoni ta' proġetti ffinanzjati mill-UE, u fejn meħtieġ ikkomunika l-informazzjoni rilevanti lill-partijiet interessati. Id-Direttorat jgħin u jagħti pariri lid-dipartimenti u l-entitajiet li jaqgħu taħt il-Ministeru meta jkollom xi problema li għandha x'taqsam ma' dan is-suġġett. Rappreżentazzjoni fuq Bordijiet u Kumitati Id-Direttorat, permezz tad-Direttur, ħa sehem f'numru ta' bordijiet u kumitati matul l-2016 u l-2017. Dawn kienu jinkludu l-Bord ta' Governanza ta' Digital Malta, il-Kumitati ta' Monitoraġġ 2007-2013 u 2014-2020 tal-Fond Ewropew għas-Sajd, il-Kumitati ta' Monitoraġġ għall-Programmi Operattivi I u II, il-Kumitati ta' Monitoraġġ għall-Programm ta' Żvilupp Rurali għal Malta 2007-2013 u 2014-2020, kofinanzjat mill-Fond Agrikolu Ewropew għall-Iżvilupp Rurali (EAFRD), il-Kumitati ta' Monitoraġġ għall-Programm ta' Kooperazzjoni Italja-Malta 2007-2013 u 2014-2020, il-Kumitat ta' Monitoraġġ għall-Programm ta' Fond għas-Sigurtà Interna 2014-2020, il-Kumitati ta' Monitoraġġ għall- Mekkaniżmu Finanzjarju taż-Żona Ekonomika Ewropea u Mekkaniżmu Finanzjarju Norveġiż għall- perjodu 2009-2014 kif ukoll il-Kumitat ta' Monitoraġġ għall-Programm ta' Fond għall-Asil, il- Migrazzjoni u l-Integrazzjoni (AMIF). Integrazzjoni tal-Prinċipju tal-Ugwaljanza bejn is-Sessi Kif mitlub fiċ-ċirkulari OPM Nru. 15/2012 bit-titlu "Gender Mainstreaming in Practice" (l- Integrazzjoni tal-Prinċipju tal-Ugwaljanza bejn is-Sessi fil-Prattika) maħruġa fit-30 ta' April 2012, id- Direttorat ħejja rapport dwar ix-xogħol li sar f'dan ir-rigward. Il-policy tad-Direttorat hija li jagħti lill-impjegati tiegħu l-istess opportunitajiet, irrispettivament mill- ġeneru tagħhom. F'dan ir-rigward, id-Direttorat kompla jagħti s-sostenn lill-impjegati kollha tad- Direttorat biex isibu bilanċ bejn ix-xogħol u l-familja. L-impjegati tad-Direttorat jibbenefikaw mill- family friendly measures adottati mill-Ministeru fosthom flexitime, teleworking u sigħat imnaqqsin ta' xogħol. Matul is-sena, id-Direttorat iħeġġeġ lill-impjegati kollha biex jattendu għall-korsijiet offruti kemm mill-Istitut għas-Servizz Pubbliku kif ukoll minn entitajiet oħra. Taħriġ Id-Direttorat jemmen bis-saħħa fl-iżvilupp kontinwu tal-ħiliet tal-persunal tiegħu u għaldaqstant dejjem iħeġġeġ lill-uffiċjali tiegħu sabiex jieħdu kull opportunità ġdida biex ikomplu jedukaw ruħhom u jiżviluppaw aktar il-ħiliet tagħhom. Filfatt għal dan il-għan, l-uffiċjali attendew bosta korsijiet dwar suġġetti varji, fosthom l-integrazzjoni tas-sessi, first aid, customer care, taħriġ fil-lingwa Maltija, kitba u preżentazzjoni, it-tmexxija fis-settur pubbliku u l-fondi Ewropej. Laqgħat, Seminars u Konferenzi Matul l-2016 u l-2017 membri tal-persunal attendew seminars u konferenzi fuq firxa wiesgħa ta' suġġetti, fosthom dwar l-ugwaljanza bejn is-sessi, l-Istrateġija Ewropa 2020, l-iżvilupp sostenibbli u l- Programmazzjoni tal-UE 2014-2020. Il-membri tal-persunal żammew ruħhom aġġornati bl-aħħar żviluppi fuq livell nazzjonali, Ewropew u globali fl-oqsma li jaqgħu taħt ir-responsabbiltà tagħhom. Konsultazzjoni Pubblika Onlajn Id-Direttorat kompla jiffaċilita l-konsultazzjonijiet pubbliċi fejn jidħlu proposti leġiżlattivi kif ukoll dawk li mhumiex fi ħdan il-Ministeru u jagħti l-għajnuna biex id-dokumentazzjonijiet meħtieġa li jkunu ppubblikati skont il-linji gwida maħruġa mill-Ministru għall-Affarijiet Ewropej u l-Ugwaljanza. Attivitajiet Oħra Matul dan il-perjodu, id-Direttorat ipprepara l-pożizzjoni tal-Ministeru għall-Finanzi dwar il-Politika Nazzjonali għall-Ambjent, l-Istrateġija għall-Iżvilupp Sostenibbli, State Aid, u l-Konvenzjoni tan- Nazzjonijiet Uniti kontra l-Korruzzjoni, kif ukoll ipprovda informazzjoni b'mod immedjat kull meta mitlub dwar l-implimentazzjoni ta' dawk il-miżuri li jaqgħu taħt il-kompetenza tal-Ministeru. Direttorat għall-Affarijiet tal-Unjoni Ewropea Fl-2016, id-Direttorat għall-Affarijiet tal-Unjoni Ewropea kien impenjat fil-preparamenti għall- Presidenza Maltija tal-Kunsill tal-Unjoni Ewropea fl-ewwel nofs tal-2017, b'diversi inizjattivi sabiex il-Ministeru għall-Finanzi jkun jista' jlaħħaq max-xogħol normali tiegħu filwaqt illi jmexxi n- negozjati fuq livell Ewropew. Ġew identifikati l-prijoritajiet għall-Presidenza Maltija kif ukoll l- uffiċjali magħżula biex imexxu n-negozjati. Matul l-2016, id-Direttorat kellu wkoll laqgħat maż-żewġ Presidenzi illi iffurmaw t-trio tal-Presidenzi: il-Pajjizi l-Baxxi u s-Slovakkja. Dawn il-laqgħat wittew it-triq għall-programm dettaljat tal-Kunsill Ekonomiku u tal-Finanzi, fuq medda ta' sena u nofs. Id- Direttorat kien ukoll strumentali għat-titjib tal-infrastruttura tal-IT fil-Ministeru, bl-introduzzjoni ta' sistema Sharepoint għall-immaniġġjar ta' dokumenti, tisħiħ tas-sistemi tal-konferenzi viżwali kif ukoll kompjuters ġodda għall-uffiċjali. B'kollaborazzjoni mat-tim responsabbli mill-Presidenza, saru wkoll il-preparamenti għall-konferenzi li kienu se jsiru f'Malta matul is-sitt xhur. Fl-aħħar tal-2016, inħass il-bżonn illi d-Direttorat jilqa' l-isfidi ġodda tal-Presidenza fi ħdan struttura ġdida li tirrifletti l-ħtiġijiet matul is-sitt xhur tal-Presidenza Maltija. Id-Direttorat għall-Affarijiet tal- Unjoni Ewropea għamel wisa' għad-Direttorat responsabbli għall-Presidenza tal-Unjoni Ewropea. Id- Direttorat kompla fejn ħalla d-Direttorat għall-Affarijiet tal-Unjoni Ewropea u kompla jibni fuqu. Huwa kien strumentali għall-koordinazzjoni tan-negozjati matul il-Presidenza, kif ukoll il- preparamenti għal-laqgħa informali tal-Ministri responsabbli mill-Ekonomija u l-Finanzi li seħħet f'April 2017. Apparti x-xogħol relatat mall-Presidenza, id-Direttorat baqa' responsabbli għall- inizjattivi kollha relatati mal-Unjoni Ewropea li kienu jaqgħu taħt ir-responsabbiltà tad-Direttorat preċedenti, fosthom:  Kordinazzjoni tal-laqgħat mnedija mill-Kunsill tal-Unjoni Ewropea u l-Kummissjoni Ewropea: Id-Direttorat kien responsabbli għat-tqassim ta' dokumenti li għandhom x'jaqsmu ma' laqgħat tal-Kunsill tal-Unjoni Ewropea u l-Kummissjoni Ewropea, il-preparamenti relatati mal-attendenza ta' uffiċjali f'dawn il-laqgħat u l-preparazzjoni ta' istruzzjonijiet li jiġu wżati matul il-laqgħat mill-uffiċjali tal-Ministeru u l-uffiċjali tekniċi fir-Rappreżentanza Permanenti Maltija fi Brussell.  Preparazzjoni ta' memoranda għal konsultazzjoni pubblika: Id-Direttorat kien ukoll responsabbli għall-kordinazzjoni tal-proċess ta' konsultazzjoni fuq proposti maħruġa mill- Kummissjoni Ewropea. Il-pożizzjoni ta' Malta hija bbażata fuq il-pariri ta' entitajiet pubbliċi kif ukoll dawk privati. Id-Direttorat huwa responsabbli għall-preżentazzjoni tal-memoranda quddiem il-Kumitat Inter-Ministerjali. Meta l-Kumitat japprova l-memoranda, id-dokumenti jiġu diskussi mill-Kabinett tal-Ministri u mill-Kumitat Parlamentari għall-Affarijiet Barranin u tal-Unjoni Ewropea.  Preparazzjoni għal-laqgħat tal-Ministri fil-Kunsilli tal-Unjoni Ewropea: Id-Direttorat kien ukoll responsabbli għall-preparazzjoni ta' noti u diskorsi għall-Ministru tal-Finanzi u d- delegazzjonijiet Maltin illi pparteċipaw għal-laqgħat bejn il-Ministri responsabbli għall- Affarijiet Ekonomiċi u Finanzjarji. Sabiex iħaffef id-diskussjoni, id-Direttorat organizza laqgħat ma' diplomatiċi mill-Istati Membri f'Malta sabiex titħabbar il-pożizzjoni ta' Malta fuq it-temi tal-aġenda. Id-Direttorat kien ukoll f'kuntatt ma' ambaxxati Maltin fl-Istati Membri biex hekk tkun magħrufa l-pożizzjoni ta' pajjiżi oħra.  Traspożizzjoni ta' liġi Ewropea: Id-Direttorat kien responsabbli għal monitoraġġ tat- traspożizzjoni ta' regolamenti u direttivi Ewropej għal-liġi Maltija. Ir-rwol inkluda wkoll l- organizzazzjoni ta' laqgħat mal-persuni tekniċi sabiex issir traspożizzjoni tajba tal-liġi Ewropea. Id-Direttorat segwa wkoll il-leġislazzjoni mill-bidu tal-liġi bħala proposta sal- addozzjoni fil-liġi Maltija.  Kwestjonarji u xogħlijiet oħra relatati mal-UE: Id-Direttorat kien ukoll responsabbli għal kordinament, kompilazzjoni u verifikazzjoni ta' kwestjonarji u talbiet oħra mibgħuta mill- Kummissjoni Ewropea u l-Kunsill tal-Unjoni Ewropea, kif ukoll talbiet minn Kumitati Ewropej.  Proċeduri ta' Ksur: Id-Direttorat kompla jsegwi numru ta' proċeduri ta' ksur kontra Malta, b'numru kbir minnhom jingħalqu b'suċċess, fosthom il-proċedura ta' ksur dwar ir- reġistrazzjoni tal-karozzi. Wara l-Presidenza Maltija, inħass il-bżonn illi d-Direttorat jingħaqad mad-Direttorat responsabbli mill-Iżvilupp tal-Policy u l-Implimentazzjoni tal-Programm. Din il-konsolidazzjoni ppermettiet illi jkun hemm iktar koordinazzjoni fil-ħolqien ta' politika nazzjonali u iktar kontabbiltà fil-mod kif tiġi implimentata l-politika nazzjonali u Ewropea. DIRETTORAT GĦAS-SERVIZZI KORPORATTIVI Ir-rwol tad-Direttorat għas-Servizzi Korporattivi huwa li jipprovdi sapport f'diversi servizzi lill- Ministeru kif ukoll lid-dipartimenti u lill-entitajiet fi ħdan l-istess Ministeru, primarjament fil-qasam tal-amministrazzjoni, finanzjament u l-immaniġġjar tar-riżorsi umani. Din it-Taqsima hija responsabbli għall-immaniġġjar tal-iffinanzjar tal-proġetti kapitali u l-ġbir tad- dħul inkluż fl-Estimi Finanzjarji ta' dan il-Ministeru. Ix-xiri ta' oġġetti u servizzi jaqgħu wkoll taħt ir-responsabbiltà ta' din it-taqsima. Matul l-2016 in- numru ta' transazzjonijiet li saru permezz tad-Departmental Accounting System kien ta' 6,520, filwaqt li fl-2017 in-numru ta' transazzjonijiet li saru permezz tad-Departmental Accounting System kien ta' 7,210. Matul l-2016 u l-2017 it-taqsima immaniġġjat ukoll rikjesti sottomessi mill-entitajiet pubbliċi dwar sovvenzjonijiet mill-Voti Kapitali u Rikorrenti u allokazzjonijiet oħra tal-Ministeru għall-Finanzi li jkunu ġew approvati. It-Taqsima tal-Finanzi tieħu ħsieb ukoll diversi materji kif muri hawn taħt: rendikont finanzjarju, inkluż assessjar ta' kull xahar tal-estimi finanzjari; il-kompilazzjoni ta' informazzjoni finanzjarja relatata mat-tweġibiet għall-mistoqsijiet parlamentari; rendikont kull tliet xhur lid-Dipartiment tal-VAT ta' fornituri li naqsu li jissottomettu rċevuta fiskali wara xiri ta' oġġetti u servizzi mill-Ministeru. It-Taqsima tal-Ivjaġġar u t-Trasport ipprovdiet assistenza f'dak kollu li jinvolvi l-ivjaġġar tad-diversi uffiċjali tal-Ministeru. Din it-taqsima tieħu ħsieb id-dokumenti meħtieġa bħal biljetti tal-ajru, visa eċċ u l-allowance ta' sussistenza lill-uffiċjali. Matul is-sena 2016 din it-Taqsima ipproċessat 197 żjara uffiċjali (delegazzjonijiet Ministerjali huma inklużi f'dan l-ammont). Fl-2017 din it-Taqsima ipproċessat 276 żjara uffiċjali (delegazzjonijiet Ministerjali huma inklużi f'dan l-ammont). It-Taqsima tat-Trasport hija responsabbli għall-manutenzjoni regolari tal-vetturi u t-tiġdid tal-liċenzji tal-21 vettura użati mill-Ministeru. Taqsima Riżorsi Umani It-Taqsima tar-Riżorsi Umani tipproċessa r-reklutaġġ, il-ħatriet, il-promozzjonijiet u l-progressjoni, fost funzjonijiet oħra, ta' diversi impjegati fi gradi differenti li jaħdmu kemm fil-Ministeru kif ukoll fid-dipartimenti li jaqgħu taħtu. Matul l-2016, ġew fis-seħħ bidliet sinifikattivi fil-proċess tar-reklutaġġ tas-Servizz Pubbliku. Permezz tad-Direttiva Numru 9, il-proċessi ta' reklutaġġ, selezzjoni u ħatra ġew delegati lis-Segretarji Permanenti fi ħdan kull Ministeru. Sabiex din id-delega tiġi implimentata b'effiċjenza u suċċess, il- Ministeru għall-Finanzi ħa passi konkreti biex l-istess proċessi msemmija taħt din id-Direttiva jiġu ċentralizzati. Is-sejħiet għall-applikazzjonijiet tal-ingaġġar, sew interni kif ukoll esterni, tad- dipartimenti kollha li jaqgħu taħt il-Ministeru, bdew jiġu maħruġa u proċessati mis-sezzjoni għar- Riżorsi Umani fi ħdan id-Direttorat għas-Servizzi Korporattivi. Il-proċess taċ-ċentralizzazzjoni tar-reklutaġġ laħaq l-għanijiet u l-benefiċċji ippjanati. Kemm l- amministrazzjoni kif ukoll l-impjegati bbenefikaw mit-tnaqqis ta' burokrazija, duplikazzjoni ta' xogħol u dewmien relatat kif ukoll wassal għal tnaqqis sostanzjali ta' nfiq pubbliku. Matul l-2016 din it-taqsima pproċessat 31 sejħa għall-applikazzjonijiet tal-ingaġġar ta' diversi pożizzjonijiet. Wara s-suċċess u l-benefiċċji li pprovdiet l-istrateġija taċ-ċentralizzazzjoni tar-reklutaġġ, fl-2017 id- Direttorat għas-Servizzi Korporattivi ħejja strateġija biex aktar funzjonijiet amministrattivi, inklużi diversi proċessi li jaqgħu taħt din it-taqsima, jiġu ċentralizzati. Sabiex iċ-ċentralizzazzjoni tkun ta' suċċess, l-istruttura tat-Taqsima tar-Riżorsi Umani ġiet riveduta u maqsuma f'sezzjonijiet speċifiċi li jinkludu is-Sezzjoni tar-Reklutaġġ, is-Sezzjoni tal-Personnel u s-Sezzjoni tal-People Management. Biex jikkumplimentaw din l-istrateġija inħolqu wkoll żewġ sezzjonijiet oħra li jinkludu s-sezzjoni tas- Support u s-Sezzjoni tal-Proġetti u l-Immaniġġjar tal-Propjetà, li ser jiġu diskussi wkoll aktar 'il quddiem f'dan ir-rapport. Biex titnaqqas il-burokrazija, duplikazzjoni ta' xogħol u dewmien, is-sezzjoni tal-Personnel flimkien mal-uffiċċju taċ-Chief Information Officer, bdiet tfassal sistema onlajn li permezz tagħha l-impjegati tal-Ministeru jistgħu japplikaw għal-leave biex jiġi approvat b'mod effiċjenti u bla dewmien, filwaqt li s-sezzjoni tal-Personnel tirċievi l-imsemmija informazzjoni diretta u bla dewmien. Is-sezzjoni tar-Reklutaġġ kompliet timplimenta b'suċċess iċ-ċentralizzazzjoni tar-reklutaġġ. Fil-fatt, fl-2017 it-taqsima ipproċessat 43 sejħa għall-applikazzjonijiet tal-ingaġġar ta' diversi pożizzjonijiet, żieda sostanzjali ikkumparata mal-ammont ta' sejħiet ipproċessati s-sena ta' qabel. Matul l-2017, is-sezzjoni tal-People Management ikkonċentrat il-ħidma tagħha fuq il-miri prinċipali tal-miżuri relatati ma' Work Life Balance, b'attenzjoni partikolari fuq iċ-ċentralizzazzjoni ta' proċessi fuq teleworking. Dan sabiex dawn il-miżuri jiġu sfrutatti kemm għal benefiċċju tal-impjegati kif ukoll tal-Ministeru u d-dipartimenti fi ħdanu. Qegdħin jittieħdu miżuri biex tintlaħaq standardizzazzjoni ta' kif jiġu pproċessati l-applikazzjonijiet u qiegħda tiġi ikkompilata politika rigward is-suġġett bil-għan li tinħoloq sistema trasparenti u armonizzata mar-regoli tad-Direttiva Numru 8. Fejn jidħlu applikazzjonijiet il-Ministeru dejjem għamel minn kollox biex jippromwovi t-telework u miżuri oħrajn bħal reduced hours, kemm għan-nisa u kemm għall-irġiel, mingħajr diskriminazzjoni. Inizjattiva oħra kienet li f'kull sular saru kmamar tal-banju gender neutral. Fejn jidħlu miżuri li jikkonċernaw l-ambjent u s-sostenibbiltà, id-Dipartiment għamel eżerċizzju intern fejn ra fejn seta' jitnaqqas il-konsum tal-elettriku billi dawwar il-fittings tad-dawl għal energy saving. Id-Dipartiment qed iħeġġeġ ukoll lill-ħaddiema biex jirriċiklaw il-karti u affarijiet oħra. Il-Ministeru ħaseb ukoll għal kamra tal-First Aid kif ukoll breastfeeding facility. Matul l-2016 u l-2017 tkompla wkoll l-investiment fit-taħriġ tal-impjegati f'diversi oqsma relatati mal-funzjonijiet tal-Ministeru u d-Dipartimenti. Taqsima Saħħa u Sigurtà Matul l-2016, ix-xogħol ta' din it-taqsima kompla jevolvi. Tkomplew jitwettqu diversi Risk Assessments fl-uffiċini u d-dipartimenti li jaqgħu fi ħdan il-Ministeru għall-Finanzi. Dan jinkludi wkoll numru ta' Risk Assessments ta' nisa li qed jistennew tarbija. L-uffiċjali assistew u taw ir- rakkomandazzjonijiet meħtieġa lil diversi persuni tekniċi li taw servizz lill-Ministeru u d-dipartimenti biex jiġi eliminat il-periklu. Barra minn hekk, ittieħdu diversi azzjonijiet oħra biex jissalvagwardjaw is-saħħa u s-sigurtà tal-ħaddiema, fosthom l-installazzjoni ta' Fire Alarm System, taħriġ ta' informazzjoni kontinwu, l-installazzjoni ta' cables u diversi eżerċizzji ta' Fire Drills fost azzjonijiet oħrajn. Matul l-2016 it-taqsima pparteċipat u organizzat ukoll diversi avvenimenti biex tipromwovi s-saħħa u s-sigurtà fuq il-post tax-xogħol. It-taqsima tas-saħħa u s-sigurtà kompliet bil-ħidma tagħha u estendiet il-korsijiet fuq id-dipartimenti li jaqgħu fi ħdan il-Ministeru għall-Finanzi. Il-lista ta' hawn taħt tindika l-korsijiet li saru matul l-2016 u kemm attendew impjegati: Matul l-2017, it-taqsima tas-Saħħa u Sigurtà kompliet twettaq diversi Risk Assessments skont il-ħtieġa u saru wkoll spezzjonijiet fuq il-miżuri li ttieħu rigward ir-rakkomandazzjonijiet ta' wħud mir-Risk Assessments preċedenti. Bħal kull sena l-ħidma kontinwa tal-uffiċjali ta' din it-taqsima kompliet għaddejja sabiex ikun jista' jiġi eliminat kull periklu. Ġiet diskussa l-installazzjoni ta' fire alarm system f'diversi dipartimenti, saru eżerċizzji ta' Fire Drills u spezzjoniet regolari f'diversi dipartimenti u entitajiet li jaqgħu fi ħdan il-Ministeru. Din it-taqsima pparteċipat u organizzat ukoll diversi avvenimenti biex tipromwovi s-saħħa u s-sigurtà fuq il-post tax-xogħol u bħal kull sena organizzat diversi korsijiet. Il-lista ta' hawn taħt tindika il- korsijiet u l-avvenimenti li ġew organizzati matul l-2017: - Health & Safety Awareness – ġie organizzat għad-Diretturi kollha li jaqgħu fi ħdan il- Matul l-2016 ir-Registry ipprovda s-servizzi ta' ftuħ ta' files ġodda u s-sistema li tirrekordja l- movimenti ta' files. F'din it-taqsima jsir ukoll ir-reġistrar tal-korrispondenza u jiġu ċċirkulati diversi ċirkularijiet u notifiki. Il-lista ta' hawn taħt tindika rendikont ta' dawn il-funzjonijiet: korrispondenza rreġistrata fuq is-sistema tad-DOCREG – 1192; - MF files ġodda – 618; - EU files ġodda – 11; korrispondenza rreġistrata fuq is-sistema tad-DOCREG – 944; pubblikazzjoni ta' MF Circulars – 5; pubblikazzjoni ta' HR Circulars – 35. - MF files ġodda – 593; - EU files ġodda – 11; pubblikazzjoni ta' MF Circulars – 2; pubblikazzjoni ta' HR Circulars – 37. Kumitat Kuntratti Dipartimentali Matul is-sena 2016, il-Kumitat Kuntratti Dipartimentali ltaqa' 11-il darba u pproċessa 16-il sejħa għall-offerti. Dawn jinkludu approvazzjoni ta' 14-il sejħa għall-offerti u approvazzjoni ta' żewġ sejħiet kanċellati. Ġew ittrattati u approvati wkoll erba' rikjesti minn Kumitati ta' Evalwazzjoni għal kjarifiki jew rettifiki. Matul l-2017, il-Kumitat Dipartimentali tal-Kuntratti iltaqa' 17-il darba. F'din is-sena ġew approvati 3 sejħiet għall-offerti kif ukoll l-approvazzjoni ta' 6 sejħiet għall-offerti kanċellati. Temi oħra diskussi kienu talbiet għall-kjarifiki u rettifikazjonijiet kif ukoll il-proċess ta' evalwazzjoni li sar fuq sejħiet għall-offerti. Responsabbiltajiet Oħra Il-kordinazzjoni ta' risposti mill-Ministeru u d-dipartimenti li jaqgħu taħt ir-responsabbiltà tiegħu għall-mistoqsijiet u kjarifiċi li jsiru mill-Uffiċċju Nazzjonali tal-Verifika u mit-Teżor. Il-kordinazzjoni ta' tweġibiet mill-Ministeru għal rikjesti u mistoqsijiet mill-Uffiċċju tal- Awditur Ġenerali.  Ħidma mill-qrib man-National Lotteries Good Causes Advisory Board fl-operat u l- amministrazzjoni finanzjarja tal-Good Causes Fund, li tinkludi wkoll ħruġ ta' ċekkijiet lill- benefiċjarji. Matul l-2016 inħarġu 236 ċekk filwaqt li fl-2017 inħarġu 252 ċekk.  Ħidma mill-qrib mad-Diviżjoni tal-Budget Affairs rigward ħruġ ta' Garanziji Governattivi u Letters of Comfort fuq self domestiku kif ukoll barrani, u faċilità bankarja mogħtija lill- entitajiet pubbliċi u tiġdid ta' oħrajn diġà mogħtija. Dwar dan jiġu kkumpilati rapporti regolari matul is-sena. AWTORITÀ DWAR IL-PAGAMENT TAL-UNJONI EWROPEA Matul l-2016-2017 id-Direttorat kellu r-rwol tal-Awtorità ta' Ċertifikazzjoni għall-Fondi hawn taħt imsemmija: - Fondi Strutturali u Koeżjoni Ewropej 2007-2013; - Fondi Strutturali u Investiment Ewropej (FSIE) 2014-2020; - Fond għal Għajnuna Ewropea għall-Persuni l-Aktar fil-Bżonn (FEAD); - Fond Ewropew għas-Sajd (EFF) 2007-2013; - Fond Ewropew għall-Affarijiet Marittimi u Sajd 2014-2020; - Fondi ta' Solidarjetà u Ġestjoni ta' Migrazzjoni 2007-2013; - Mekkaniżmi Finanzjarji EEA/Norveġja; - Fondi Bilaterali Svizzeri; - Rimbors ta' Spejjeż fuq Vjaġġar ta' esperti ghall-Laqgħat tal-Kunsill u l-Kummissjoni tal- Unjoni Ewropea. L-Awtorità dwar il-Pagament tal-Unjoni Ewropea ġiet imwaqqfa uffiċjalment bħala Awtorità taċ- Ċertifikazzjoni tal-Fondi FSIE 2014-2020 f'Ottubru 2016. Il-Fondi Strutturali u Koeżjoni 2007-2013 ġew magħluqa uffiċjalment sal-31 ta' Marzu 2017. It-Tabelli sussegwenti jiġbru l-ammonti li ġew ċertifikati u ammonti oħra li ġew trasferiti fid-Dħul tal- Gvern matul is-snin 2016 u 2017, għall-fondi kollha imsemmija hawn fuq. Tabella Nru. 1: Fondi Strutturali u ta' Koeżjoni 2007-2013 Ammonti Ċertifikati 2016 - 2017 Ammonti Riċevuti mill-Kummissjoni Ewropea u mgħoddija fid-Dħul tal-Gvern 2016 - 2017 € POI - FEŻR POI – Fond ta' Koeżjoni POII - FSE Fond Ewropew għas-Sajd Tabella Nru. 2: Fondi Strutturali u Investiment Ewropej (FSIE) 2014-2020 Ammonti Ċertifikati fl-2017 Ammonti Riċevuti mill-Kummissjoni Ewropea u mgħoddija fid-Dħul tal-Gvern 2017 € POI - FEŻR POI – Fond ta' Koeżjoni POII - FSE Fond Ewropew Marittimu u Sajd Tabella Nru. 3: Fondi ta' Solidarjetà u Ġestjoni ta' Migrazzjoni 2007-2013 Fond għall-Fruntieri Esterni (FFE) Fond Ewropew għar- Refuġjati (FER) Ammonti Ċertifikati PA 2016 € Fond ta' Ritorn (FR) Fond Ewropew għall- Integrazzjoni (FEI) Tabella Nru. 4: Mekkaniżmi Finanzjarji Norveġiżi u Area Ekonomika Ewropea (NFM & EEAFM) Ammonti Ċertifikati 2016 – 2017 Ċertifikati u trasferiti fid-Dħul tal-Gvern 2016 – 2017 € Tabella Nru 5.Koperazzjoni Żvizzera – Malta (PKSM) 2007-2017 Ammonti Ċertifikati fis-snin 2016 - 2017 Ċertifikati u trasferiti fid- Dħul tal-Gvern 2016 - 2017 € Tabella Nru. 6: Rimbors ta' Spejjeż fuq Vjaġġar ta' Esperti għall-Laqgħat tal-Kunsill u l- Kummissjoni tal-Unjoni Ewropea It-total ta' fondi rikjesti mingħand il-Kunsill u l-Kummissjoni tal-Unjoni Ewropea rigward rimbors ta' spejjeż minfuqa fi vjaġġar ta' esperti li pparteċipaw f'laqgħat ta' dawn iż-żewġ istituzzjonijiet ammontaw għal: Laqgħat Kunsill tal-UE Kummissjoni tal-UE L-Integrazzjoni tal-Prinċipju tal-Ugwaljanza bejn is-Sessi fil-Prattika L-Awtorità dwar il-Pagament tal-Unjoni Ewropea tagħmel xogħol ta' ċertifikazzjoni u kontroll tal- programmi kofinanzjati mill-fondi tal-istess Unjoni, liema programmi diġà fihom il-kunċett tal- integrazzjoni tal-Prinċipju tal-Ugwaljanza bejn is-Sessi fil-Prattika. L-Awtorità tagħti valur miżjud għal dan il-kunċett permezz li taċċerta ruħha mill-parteċipazzjoni tal-impjegati tagħha fil-fora, kemm nazzjonali u internazzjonali, kemm tas-Senior Manager kif ukoll tal-ħames Programme Managers u Senior Clerk femminili fid-Direttorat. Martin Spiteri Direttur Ġenerali, Strateġija u Servizzi ta' Sostenn Il-figura eżatta tkun stabbilita fi Frar 2018 meta tintbagħat id-dikjarazzjoni lis-Segretarjat Ġenerali tal-Kunsill tal-Unjoni Ewropea. RESEARCH UNIT, UFFIĊĊJU TAS-SEGRETARJU PERMANENTI (BAĠIT U FINANZI) SEZZJONI LOKALI Hawn taħt se nagħtu ħarsa ġenerali lejn ix-xogħol li sar matul is-snin 2016 u 2017 mis-Sezzjoni Lokali, Research Unit fi ħdan l-Uffiċċju tas-Segretarju Permanenti (Baġit u Finanzi): 1) Assistenza lis-Segretarju Permanenti (Baġit u Finanzi) fuq affarijiet amministrattivi kif ukoll tas-settur pubbliku u laqgħat mal-Ministeri, korpi kostitwiti, waqt entitajiet organizzazzjonijiet privati, kif ukoll segwitu għal dawn il-laqgħat. 2) Twaqqif ta' Working Group inter-Ministerjali li xogħlu kien li jirrevedi politika kurrenti dwar Public Social Partnership kif ukoll it-tfassil ta' politika ġdida għal immaniġġjar finanzjarju pubbliku iżjed effettiv. 3) Twaqqif tal-IPSAS Project Board li jiltaqa' regolarment sabiex jiddiskuti l-adozzjoni tal- IPSAS u t-tranżizzjoni ta' accrual accounting tal-Gvern. (Is-Sur Daniel Grima Duca kien appuntat bħala Segretarju għal dan il-Bord mis-Segretarju Permanenti, Baġit u Finanzi). 4) Twaqqif ta' Bord tal-Implimentazzjoni tal-Corporate Financial Management Solution (CFMS) sabiex tassigura implimentazzjoni tal-offerta tal-CFMS. (Is-Sur Daniel Grima Duca kien appuntat bħala Segretarju għal dan il-Bord mis-Segretarju Permanenti, Baġit u Finanzi). 5) Tneħħija gradwali tal-eko-kontribuzzjoni: Is-Sur Daniel Grima Duca kien appuntat bħala Membru tal-Bord fi ħdan l-Eco-Contribution Approving Body mill-Onorevoli Ministru għall- Ambjent, Żvilupp Sostenibbli u Tibdil fil-Klima. Dan il-Kumitat jaħdem fuq audits u jirrevedi l-eliġibbiltà tal-produtturi tal-iskart fuq rifużjoni ta' eżenzjonijiet. 6) Monitoraġġ u tisħiħ tad-dazju tas-sisa eżistenti kif ukoll parir tal-politika dwar l-introduzzjoni ta' dazju tas-sisa ġodda li jinkludu dazju tas-sisa fuq xorb, toiletries, strutturi tal-konkrit, azzar, ħġieġ u madum. Dan kien jinvolvi negozjati estensivi ma' diversi entitajiet tas-settur privat u r-rappreżentanti tagħhom fuq numru kbir ta' kwistjonijiet sabiex ikun żgurat konformità fuq il-qafas regolatorju u fiskali eżistenti filwaqt li jassigura kundizzjonijiet ugwali għal kulħadd. 7) Reviżjoni tal-applikazzjonijiet kollha tal-Premju Nazzjonali għall-Innovazzjoni u l-Kreattività u rappreżentazzjoni tal-Ministeru għall-Finanzi fuq il-Bord dwar l-Innovazzjoni Nazzjonali u l-Kreattività. 8) Reviżjoni tal-proposti tal-baġit mibgħuta mill-Ministeri kollha, korpi kostitwiti u l-pubbliku in ġenerali. Il-punti ewlenin ta' dawn il-proposti jiġu inklużi f'tabella. 9) Koordinazzjoni mad-Dipartiment għall-Politika dwar l-Ekonomija biex kienu ippreparati u evalwati simulazzjonijiet ta' inizjattivi ta' politika fiskali u miżuri oħra tal-baġit li jkollhom impatt finanzjarju u ekonomiku. 10) Koparteċipazzjoni f'laqgħat li perjodikament ikunu organizzati mill-Kummissjoni Ewropea dwar Tendenzi ta' Tassazzjoni. 11) Kontribuzzjoni lill-Financial Literacy Working Group. 12) Riċerka u proposti fuq rakkomandazzjonijiet ta' politika sabiex jiġu inklużi fil-Baġit Nazzjonali fuq numru ta' suġġetti: a. kondiviżjoni tal-ekonomija (the sharing/collaborative economy); c. ekonomija ċirkulari (circular economy)/immaniġġjar tal-iskart (waste management), li jiffukaw primarjament fuq riċiklaġġ, użu mill-ġdid tal-iskart u tnaqqis tal-iskart; il-kunċett tar-reverse vending f'postijiet pubbliċi - Reverse vending machines; e. dħul bażiku għal livell diċenti ta' għajxien; f. politika dwar sponsorships; tassazzjoni ġusta u sostenibbli; iffinanzjar tal-Kunsilli Lokali; i. effiċjenza fl-enerġija għal negozji u l-industrija; tendenzi lokali u internazzjonali fl-industrija tat-tabakk. 13) Reviżjoni: a. draft White Paper fuq il-Logħob (Gaming); l-Istrateġija dwar l-Iżvilupp Sostenibbli; l-Istrateġija Nazzjonali għad-Dħul fl-Irtirar u l-Għarfien Finanzjarju; tħaddim fuq dokument dwar frodi fuq akkwist pubbliku (public procurement); e. Strateġija dwar Ħlasijiet Elettroniċi (Draft Strategy on Electronic Payments); ir-Rapport mill-Kummissjoni Ewropea dwar formalitajiet amministrattivi proċeduri u piżijiet amministrattivi fuq negozji; ta' il-Proġett dwar Equality beyond Gender Roles; ir-Roadmap tal-Kummissjoni Ewropea – Bidu Ġdid li Jindirizza l-Isfidi tal-Bilanċ bejn ix-Xogħol u l-Ħajja ffaċċjati minn Familji li Jaħdmu. 14) L-Abbozz tal-Ugwaljanza u dak dwar l-Ugwaljanza: Parteċipazzjoni f'workshops u konferenzi lokali u internazzjonali sabiex jiddaħħlu prattiċi li jistgħu jkunu rilevanti għal pajjiżna. id-Drittijiet SEZZJONI DWAR L-AFFARIJIET EWROPEJ U DAWK INTERNAZZJONALI Is-Sezzjoni dwar l-Affarijiet Ewropej u dawk Internazzjonali kompliet issegwi kwistjonijiet li ġejjin minn perspettivi Ewropej u internazzjonali. Dawn li ġejjin jagħmlu parti mill-parteċipazzjoni f'kumitati fuq livell Ewropew u fora relatati: 1) Assistenza għas-Segretarju Permanenti fi tliet kumitati fuq livell Ewropew: a. Kumitat għall-Affarijiet Ekonomiċi u Finanzjarji (EFC) – Dan il-Kumitat jiddiskuti affarijiet li jaqgħu taħt il-Kunsill Affarijiet Ekonomiċi u Finanzjarji (ECOFIN): i. tfassil u aġġornament tan-noti ta' istruzzjoni bl-aħħar żviluppi qabel kull laqgħa ta' dan il-Kumitat li tiegħu s-Segretarju Permanent (Baġit u Finanzi) huwa membru; konsultazzjoni ma' entitajiet differenti u konsolidazzjoni tal- pożizzjoni ta' Malta; ii. preparazzjoni amministrattiva u kompilazzjoni ta' file dwar dan il-Kumitat bid-dokumentazzjoni neċessarja kollha; iii. preparazzjoni u tqassim ta' rapport li jsir wara kull laqgħa. b. Sottokumitat dwar l-Istatistika (SCS) – L-għan ta' dan il-Kumitat huwa li jiġbor flimkien produtturi u utenti ta' statistiċi ekonomiċi u finanzjarji: Preparazzjoni u tqassim ta' rapport li jsir wara kull laqgħa. tal-Kumpens dwar il-Mekkaniżmu Ewropew ta' Stabbiltà Compensation Committee) – Dan il-Kumitat jirrevedi l-baġit u s-salarji tal-ESM: i. preparazzjoni amministrattiva u kompilazzjoni ta' file dwar dan il-Kumitat bid-dokumentazzjoni neċessarja kollha; ii. preparazzjoni u tqassim ta' rapport li jsir wara kull laqgħa. 2) Sottokumitat dwar il-Fond Monetarju Internazzjonali (SCIMF) – Dan il-Kumitat jitratta kwistjonijiet internazzjonali ta' natura ekonomika u finanzjarja: a. preparazzjoni u kordinazzjoni tal-pożizzjoni ta' Malta. b. preparazzjoni u tqassim ta' rapport li jsir wara kull laqgħa. 3) Task Force għal Azzjoni Koordinata (TFCA) - It-TFCA kompliet tiddiskuti kwistjonijiet dwar il-backstop komuni u dispożizzjoni ta' likwidità bħala parti mill-mandat li ngħata mill- EFC rigward l-Unjoni Bankarja: a. preparazzjoni u kordinazzjoni tal-pożizzjoni ta' Malta; b. preparazzjoni u tqassim ta' rapport li jsir wara kull laqgħa. 4) Diskussjonijiet dwar il-Futur tal-Unjoni Ekonomika u Monetarja (EMU): Preparazzjoni u kordinazzjoni ta' draft dwar il-pożizzjoni ta' Malta li tingħata lis-Segretarju Permanenti għall- konsiderazzjoni tiegħu. 5) Affarijiet dwar il-Presidenza: a. Assistenza għas-Segretarju Permanenti fil-kordinazzjoni u parteċipazzjoni f'diskussjonijiet f'dan ir-rigward. b. Kordinazzjoni ma' stakeholders u preparazzjoni ta' speaking notes bl-intenzjonijiet tal-Presidenza għal laqgħat tal-Kunsill Affarijiet Ekonomiċi u Finanzjarji (ECOFIN). L-intenzjonijiet tal-Presidenza kienu espressi waqt il-laqgħat tal-EFC, meta mitlub mill-President tal-EFC. KUMITATI U PREPARAZZJONI TA' LAQGĦAT FUQ LIVELL NAZZJONALI 1) Preparazzjoni għal, parteċipazzjoni f'missjonijiet u jsir segwitu għal żjarat min-naħa tal- Kummissjoni Ewropea, tal-Fond Monetarju Internazzjonali u aġenziji ta' klassifikazzjoni ta' kreditu 2) Laqgħat dwar il-proċess baġitarju skont l-Att dwar ir-Responsabbiltà Fiskali bħal pereżempju mid-year report u laqgħat dwar il-baġit ma' Ministeri u entitajiet oħra. 3) Preparazzjoni, parteċipazzjoni u segwitu għal laqgħat tal-Kumitat ta' Immaniġġjar u ta' Konsulenza dwar id-Dejn Pubbliku (PDMAC): Dan il-Kumitat jiddiskuti affarijiet relatati mal-immaniġġjar ta' konsulenza dwar id-dejn u affarijiet relatati. 4) Preparazzjoni, parteċipazzjoni u segwitu għal laqgħat tal-Kumitat dwar Affarijiet tal- Istatistika: L-għan tal-Kumitat dwar Affarijiet tal-Istatistika huwa preċiżament li jiġbor flimkien produtturi ta' statistiċi ekonomiċi u finanzjarji, u konsulenti dwar politika f'dan il- qasam, sabiex jiddiskutu affarijiet ta' relevanza ekonomika u statistika. 5) Preparazzjoni, parteċipazzjoni u segwitu għal laqgħat tal-Kumitat dwar il-Futur tal-Ewropa: Dan il-Kumitat jiddiskuti l-proposti li perjodikament jiġu ppubblikati mill-Kummissjoni Ewropea fl-oqsma tal-affarijiet ekonomiċi u finanzjarji. L-għan huwa għall-membri sabiex jirriflettu u jiddiskutu l-impatt ta' kull proposta u sabiex ifasslu l-pożizzjoni ta' Malta fuq dawn is-suġġetti. RIĊERKA 1) Riċerka dwar il-Futur tal-Ewropa: Reviżjoni ta' dokumenti maħruġa minn istituzzjonijiet internazzjonali, think-tanks u riċerkaturi distinti fl-oqsma tal-affarijiet ekonomiċi u finanzjarji. 2) Riċerka dwar affarijiet ġeopolitiċi: a. moniteraġġ ta' kwistjonijiet relatati ma' affarijiet politiċi u ekonomiċi fuq bażi b. preparazzjoni ta' analiżi li jista' jkollha impatt dirett jew indirett fuq kwistjonijiet politiċi, ekonomiċi u finanzjarji Ewropej u/jew lokali li jingħataw lis-Segretarju Permanenti għall-konsiderazzjoni tiegħu. Direttur DIPARTIMENT GĦALL-POLITIKA DWAR L-EKONOMIJA Id-Dipartiment għall-Politika dwar l-Ekonomija jassisti lill-Gvern billi jipprovdi pariri tekniċi fuq il- politika u t-tmexxija ekonomika u l-immaniġġjar tal-attività ekonomika bil-għan li jintlaħqu l-miri ta' tkabbir u żvilupp ekonomiku, flimkien ma' livelli baxxi ta' inflazzjoni u qgħad, u kontroll fuq il-livell tad-dejn pubbliku u privat. Dan kollu jiġi milħuq fl-isfond ta' qafas makroekonomiku stabbli u billi tiġi implimentata politika fiskali adegwata. Dawn il-miri jintlaħqu permezz ta' politika, strutturi istituzzjonali u klima ekonomika li tistimola x-xogħol, l-investiment u l-innovazzjoni, l-iżvilupp ekonomiku sostennibli fil-qasam tal-manifattura, is-servizzi u l-industriji primarji, titjib fis-sistema edukattiva u l-ħiliet tal-ħaddiema, u tisħiħ fl-infrastruttura u fil-kompetittività. Id-Dipartiment jassisti lill-Gvern ukoll billi jagħti parir tekniku fir-rigward ta' kwistjonijiet ta' kummerċ, finanzi pubbliċi jew ekonomija fuq livell internazzjonali. Dan isir billi d-Dipartiment jieħu sehem attiv f'kumitati tal-UE fejn jiġu diskussi l-ftehim multilaterali u bilaterali ma' pajjiżi terzi. Barra minn hekk, id-Dipartiment jissorvelja u jagħti pariri ta' natura teknika fuq l-impatt tal-istrateġiji u politika li l-UE tniedi fil-qafas tal-Politika Kummerċjali Komuni, il-Patt ta' Stabbiltà u Tkabbir, il- Proċedura kontra l-Iżbilanċi Makroekonomiċi, l-Unjoni Bankarja u l-Unjoni tas-Swieq Kapitali. Id-Dipartiment jikkonsisti f'erba' direttorati, li huma: id-Direttorat għall-Analiżi tal-Politika Makro- Ekonomika, id-Direttorat għall-Analiżi tal-Politika dwar it-Tassazzjoni u l-Benefiċċji, id-Direttorat għall-Politika Ekonomika Internazzjonali u d-Direttorat għall-Analiżi tal-Politika Finanzjarja. RAPPREŻENTANZA FIL-KUNSILL MALTI GĦALL-IŻVILUPP EKONOMIKU U SOĊJALI (MCESD) Id-Dipartiment għall-Politika dwar l-Ekonomija huwa rappreżentat fil-kumitati tekniċi fi ħdan il- Kunsill Malti għall-Iżvilupp Ekonomiku u Soċjali, u fl-2016 u 2017 kompla jipparteċipa b'mod attiv billi pprovda analiżi teknika kif ukoll għen lill-Ministeru għall-Finanzi jippreżenta lill-imsieħba soċjali id-Dokument ta' Qabel il-Baġit u l-Programm Nazzjonali ta' Riforma. Bħalma ġara fis-snin li għaddew, dan id-Dipartiment ħadem u ppreżenta l-COLA għas-sena 2017 u 2018 kif hu stipulat fl- Income Policy Agreement tal-1990. ISTITUZZJONIJIET INTERNAZZJONALI – S & P, MOODY'S, FITCH, DBRS, IMF Id-Dipartiment jipprovdi informazzjoni fuq l-andament tal-ekonomija Maltija, kif ukoll fuq l- istrateġija ekonomika tal-Gvern, lill-organizzazzjonijiet internazzjonali billi jkun rappreżentat f'laqgħat ma' aġenziji bħal Standard and Poor's, Moody's, DBRS u Fitch. Waqt dawn il-laqgħat fis- snin 2016 u 2017, ġie diskuss l-andament ekonomiku lokali, kif ukoll il-politika u l-miżuri li kien se jieħu l-Gvern Malti biex jegħleb l-isfidi ekonomiċi. Tajjeb li wieħed isemmi li tul dan il-perjodu ġie reġistrat titjib sew fil-previżjonijiet ekonomiċi ta' dawn l-istituzzjonijiet kif ukoll fil-valutazzjoni internazzjonali ta' Malta. Id-Dipartiment ikkontribwixxa wkoll f'diskussjonijiet mall-Fond Monetarju Internazzjonali dwar l-istat tal-ekonomija Maltija kif ukoll fuq il-politika finanzjarja ta' Malta waqt il- missjoni annwali taħt l-Artiklu IV. RIĊERKA U PUBBLIKAZZJONIJIET L-istaff professjonali ta' dan id-Dipartiment jagħmel xogħol ta' riċerka f'diversi oqsma ekonomiċi, fiskali, kif ukoll finanzjarji. Wara li ġew introdotti żewġ sezzjonijiet ġodda fis-sit elettroniku tad- Dipartiment, waħda fuq Artikli ta' Riċerka u l-oħra fuq Working Papers, fis-snin 2016 u 2017, ġew ippubblikati Artiklu u tliet Working Papers ġodda. Barra minn dan, id-Dipartiment ippubblika wkoll l-Economic Survey 2016 u dak tal-2017, li ġew ippreżentati lill-Kamra tar-Rappreżentanti fil-bidu tad- diskussjonijiet fuq l-estimi tal-Baġit tal-Gvern, u li jipprovdu analiżi fuq l-andament ekonomiku riċenti ta' Malta, kif ukoll jagħtu ħarsa fuq l-iżvilupp ekonomiku internazzjonali. Dan id-Dipartiment jikkollabora b'mod regolari mal-Bank Ċentrali ta' Malta f'oqsma ta' interess komuni, kif ukoll jiddiskuti prospetti u żviluppi tal-ekonomija lokali. Barra minn hekk, id-Dipartiment kompla jaħdem ukoll ma' organizzazzjonijiet simili barra minn Malta. PROĊESS TAL-BAĠIT Matul dawn is-sentejn id-Dipartiment ipparteċipa fil-proċess tal-Baġit billi pprovda informazzjoni fuq is-sitwazzjoni ekonomika lokali kif ukoll internazzjonali, fuq l-ekonomija fuq livell makro u fuq il- proċess ta' sorveljanza fiskali tal-UE. Din l-informazzjoni tipprovdi kontribut importanti fil-proċess tal-Baġit filwaqt li tiżgura li l-politika fiskali timxi mal-kundizzjonijiet u mal-miri tal-ekonomija fuq livell makro, kif ukoll li tikkonforma mal-kriterji fiskali tal-UE. Wara l-introduzzjoni tal-liġi dwar ir-Responsabbiltà Fiskali fl-2014, id-Dipartiment ikkordina l- kuntatt neċessarju bejn il-Ministeru għall-Finanzi u l-Kunsill Fiskali, u pprovda l-informazzjoni rikjesta kif stipulat mil-liġi. Id-Dipartiment ħa sehem attiv f'diversi laqgħat ta' konsultazzjoni mal- Kunsill Fiskali, kemm dawk relatati mat-tbassir ekonomiku u fiskali kif ukoll dwar il-politika fiskali. Id-Dipartiment ikkontribwixxa wkoll biex jiġu ippreparati u ppubblikati diversi rapporti fiskali kif jitlob l-Att dwar ir-Responsabbiltà Fiskali. Id-Dipartiment ħa wkoll sehem attiv fil-preparazzjoni ta' proposti ta' tiġdid fl-istess liġi, biex jassigura iktar konformità mad-Direttiva Ewropea fuq din il- materja. Id-Dipartiment għall-Politika dwar l-Ekonomija ħa sehem fil-preparazzjoni tad-Dokument ta' Qabel il-Baġit 2016 u dak għall-2017 billi pprovda analiżi fuq il-kundizzjonijiet fiskali u fuq l-iżbilanċ ekonomiku fuq livell makro, fil-preparazzjoni tal-Excessive Imbalance Procedure il-ġdid. Ipprovda wkoll analiżi dwar il-kompetittività, l-investiment fl-infrastruttura, l-edukazzjoni u l-koeżjoni soċjali. Matul l-2016 u l-2017, id-Dipartiment kellu sehem importanti wkoll fl-analiżi tas-sitwazzjoni u t- tbassir fiskali fil-kuntest tal-mekkaniżmu għall-iskrutinju fiskali tal-UE, u l-obbligi tal-Patt ta' Stabbiltà u Tkabbir. Dawn kienu jinkludu l-pubblikazzjoni tal-Programm ta' Stabbiltà f'April u l- Abbozz tal-Pjan Baġitarju f'Ottubru. KORDINAZZJONI TAL-POLITIKA EKONOMIKA U FISKALI FI ĦDAN L-UE Dan id-Dipartiment kompla jipparteċipa b'mod attiv fil-proċess tal-kordinazzjoni għall-politika ekonomika tal-UE. Id-Dipartiment ipparteċipa b'mod partikulari fil-Kumitat tal-Ekonomija u l- Finanzi (Alternates) u fil-Kumitat għall-Politika Ekonomika, li jinkludi l-Eurogroup tal-kumitati rispettivi. Id-Dipartiment huwa wkoll attiv fil-Gruppi ta' Ħidma tal-Kumitat ghall-Politika Ekonomika li jkopru l-oqsma tal-Anzjanità, l-Output Gap, metodoloġiji sabiex jinstmaw l-impatti ta' riformi strutturali, enerġija u tibdil fil-klima. F'Awissu 2017, id-Direttur Ġenerali tad-Dipartiment kien appuntat Chairman tal-Grupp ta' Ħidma dwar l-Anzjanità. Dan id-Dipartiment kompla jipprovdi wkoll sapport fil-preparazzjonijiet tal-laqgħat tal-Kumitat tal-Ekonomija u l-Finanzi. Id-Dipartiment għall-Politika dwar l-Ekonomija jikkontribwixxi wkoll għall-preparazzjoni tal-laqgħat tal-ECOFIN u għal-laqgħat tal-Eurogroup, kif ukoll għal-laqgħat ta' Kunsilli oħrajn u għal-laqgħat tal-Kunsill Ewropew. Matul l-ewwel nofs tal-2017, id-Dipartiment għen fil-preparamenti tal- Presidenza tal-Kunsill ECOFIN, partikolarment fil-preparamenti tad-dokumenti tekniċi li ġew diskussa waqt il-laqgħa informali ta' April 2017. Id-Dipartiment ta wkoll kontribut fl-analiżi u fit- tfassil ta' pożizzjoni Maltija dwar il-politika ekonomika u monetarja Ewropea, partikolarment fil- kuntest tad-diskussjonijiet dwar l-approfondiment tal-Unjoni Ekonomika u Monetarja tal-Ewropa. Dan id-Dipartiment numru ta' mudelli ekonometriċi li jintużaw għall-fini ta' analiżi ekonomika. Fost l-użu ta' dawn il-mudelli wieħed jinnota l-preparazzjoni ta' tbassir tal-indikaturi prinċipali tal- ekonomija fuq livell makro għal medda ta' żmien qasir. Mudell ieħor (SAMM) jiġi wżat mid- Dipartiment biex isiru diversi simulazzjonijiet tal-impatt ta' riformi fuq medda ta' żmien ta' terminu medju. Fl-2017 beda l-proċess ta' tisħiħ ta' dan il-mudell u qiegħed isir permezz tal-kontribut ta' Cambridge Econometrics. Dan it-tisħiħ mistenni jsaħħaħ l-għoddod prinċipali tad-Dipartiment biex jevalwa il-politika ekonomika u fiskali u l-impatt taghha. Id-Dipartiment għall-Politika dwar l-Ekonomija kompla bix-xogħol tiegħu fil-moniteraġġ u fl- assessjar ta' żviluppi fil-kundizzjonijiet ekonomiċi u finanzjarji. B'mod partikolari, dan kien jinkludi xogħol ta' riċerka u moniteraġġ regolari tas-swieq internazzjonali fejn jidħol dejn tal-UE u l-qafas leġiżlattiv lokali tal-istabbiltà finanzjarja u s-settur finanzjarju b'mod ġenerali, studji u rapport maħruġa minn istituzzjonijiet oħra relatati ma' temi fuq l-istabbiltà finanzjarja, kif ukoll żviluppi fis- settur finanzjarju lokali. jaħdem b'kordinament mill-qrib mal-entitajiet nazzjonali Id-Dipartiment kompla jipprovdi l-appoġġ u l-parir espert tiegħu fir-rigward tal-analiżi tal-politika finanzjarja lil taqsimiet oħra fil-Ministeru kif ukoll fi ħdan il-Gvern hekk kif kien meħtieġ, filwaqt li kompla inkarigati bis-superviżjoni prudenzjali tas-settur finanzjarju. Fir-rigward tax-xena finanzjarja lokali, id-Dipartiment kompla jirrappreżenta lill-Ministeru għall-Finanzi fuq it-Task Force għall-ġestjoni tal-kriżijiet finanzjarji flimkien mal-Awtorità tas-Servizzi Finanzjarji ta' Malta u l-Bank Ċentrali ta' Malta fost oħrajn. Matul il-perjodu 2016-2017, id-Dipartiment irrappreżenta wkoll lil Malta f'diskussjonijiet relatati mas-settur finanzjarju, kif ukoll mal-istabbiltà tas-settur inniffsu, f'numru ta' fora fil-livell tal-Kunsill Ewropew kif ukoll fuq Gruppi Esperti tal-Kummissjoni Ewropea. F'dan ir-rigward, id-Dipartiment kompla jikkontribwixxi f'diskussjonijiet dwar it-tlestija tad-diversi elementi u proposti leġiżlattivi tal-Unjoni Finanzjarja Ewropea, inkluż xogħol fuq it-tlestija tal-Unjoni Bankarja u fuq l-Unjoni tas-Swieq Kapitali. Id-Dipartiment iltaqa' ukoll mal-Bord ta' Riżoluzzjoni Uniku (Single Resolution Board) fir- rigward ta' miżuri indirizzati għal banek lokali skont ir-Regolamenti tal-UE dwar il-Mekkaniżmu ta' Riżoluzzjoni Uniku. Matul il-Presidenza ta' Malta tal-Kunsill Ewropew, id-Dipartiment mexxa l- Grupp ta' Ħidma Ad Hoc dwar it-Tisħiħ tal-Unjoni Bankarja. Id-Dipartiment kompla bir-riċerka fuq l-aspetti ta' żvilupp industrijali tal-ekonomija Maltija. Dan jinkludi evalwazzjonijiet sub-settorali, l-interazzjoni bejn industriji differenti u l-iskop tal-ħolqien ta' clusters industrijali, kompetittività industrijali, taxxa u investiment, infrastrutturi u r-regolazzjoni tat- transport, l-istrutturi tas-suq u r-riċerka u l-innovazzjoni. Id-Dipartiment jaħdem fl-evalwazzjoni tal- Ekonomija Kreattiva bħala parti mill-Creative Economy Working Group, kif ukoll fil-Fondazzjoni Valletta 2018. Fl-2016 u l-2017, ir-riċerka f'dan il-qasam iffukat fuq l-għaqda tal-industrija kreattiva mal-bqija tal-industriji l-oħra f'Malta u wkoll riċerka speċjalizzata dwar il-qasam tad-disinn u l- kontribut ekonomiku tiegħu. Din ir-riċerka ġiet ippubblikata fl-2016 u l-2017 bħala parti mir-riċerka tal-Fondazzjoni Valletta 2018. Fl-2016 kompla wkoll ix-xogħol fuq ħolqien ta' kwestjonarju dettaljat dwar dan il-qasam filwaqt li tnehdiet iktar riċerka ta' natura mikro-ekonometrika fuq is-settur tad- disinn li mistennija tiġi ppubblikata fl-2018. Fid-dawl tas-Semestru Ewropew tal-kordinament għall-politika ekonomika u l-istrateġija tal-EU2020, id-Dipartiment kien attivament involut fid-diskussjonijiet tal-EFCA/EPC, laqgħat bilaterali mal- Kummissjoni Ewropea u deliberazzjonijiet dwar ir-rakkommandazzjonijiet speċifiċi ta' kull pajjiż ta' Malta, b'mod partikolari fl-oqsma tar-riformi fil-pensjonijiet, fil-miri tal-baġit u fil-konformità mal- miri tal-Patt ta' Stabbiltà u Tkabbir, it-tisħiħ tal-kwalità tal-finanzi pubbliċi u l-ambjent tan-negozju. Fl-2016 u l-2017, id-Dipartiment kien responsabbli mill-abbozz tal-Programm Nazzjonali ta' Riforma (NRP) f'ħidma mill-qrib mad-Direttorat għall-Politika dwar l-Iżvilupp u l-Implimentazzjoni tal- Programm (PDPID) fi ħdan il-Ministeru għall-Finanzi. Id-Dipartiment assista lill-PDPID bl-għan li jassigura kordinament adegwat bejn l-aspetti tematiċi tal-NRP u l-aspetti tal-ekonomija fuq livell makro. Dan id-Dipartiment assista wkoll diversi ministeri, dipartimenti u entitajiet bl-għan li jifformulaw rakkomandazzjonijiet strutturali għall-politika dwar l-ekonomija biex jiġu inklużi fl-NRP. Id-Dipartiment assista wkoll fejn kien opportun, fil-kwantifikazzjoni tal-impatt fiskali u ekonomiku ta' xi wħud mir-rakkomandazzjonijiet inklużi fl-NRP. MUDELLAR TAL-PENSJONIJIET Matul l-2016 u l-2017, id-Dipartiment għall-Politika dwar l-Ekonomija kompla jipprovdi għajnuna teknika lill-Grupp għall-Istrateġija fil-Pensjonijiet, b'mod partikolari f'xogħol ta' immudellar u billi pprovda assistenza fir-riċerka ta' għażliet oħra neċessarji fir-riforma tal-pensjonijiet ta' Malta. B'mod partikolari, bl-assistenza ta' esperti mill-Bank Dinji, dan id-Dipartiment irreveda l-mudell tal- pensjonijiet fuq il-bazi ta' numru ta' xenarji differenti. Dawn ix-xenarji ġew ippreżentati fil-Grupp ta' Ħidma dwar l-Anzjanità tal-Kumitat għall-Politika Ekonomika Ewropea u se jkunu ppubblikati mill- Kummissjoni Ewropea fl-Ageing Report 2018. Id-Dipartiment għall-Politika dwar l-Ekonomija kompla bil-kollaborazzjoni tiegħu mal-Università ta' Essex, fir-Renju Unit, bil-għan li jassisti fl-immudellar tas-sistema tat-taxxa u l-benefiċċji ta' Malta. L-għan prinċipali ta' dan ix-xogħol kien li jiġi aġġornat il-EUROMOD, il-mudell ta' simulazzjoni fuq livell mikro tat-taxxa u l-benefiċċji biex ikopri l-politika ta' sistemi riċenti u jaġġorna l-EUROMOD ħalli jopera billi juża informazzjoni tal-EU-SILC bħal bażi. Il-EUROMOD jippermetti s-simulazzjoni ta' proposti differenti ta' taxxi u benefiċċji u janalizza l-impatt fuq il-familji u gruppi ta' individwi bi dħul differenti. Il-EUROMOD jista' jintuża wkoll biex jassessja l-effett kollettiv ta' miżuri differenti. Permezz tal-EUROMOD, id-Dipartiment għamel ukoll riċerka fuq l-impatt li kellhom ċerti miżuri tal- Baġit tal-2016 fuq id-distribuzzjoni tad-dħul tal-familji u din ġiet ippubblikata bħala working paper mill-istess Università. Matul l-2016 u l-2017, id-Dipartiment kompla jirrevedi l-mudell QUEST III, bil-għan li jiġi ssimulat u mkejjel l-impatt ekonomiku ta' ċertu riformi strutturali. Dan il-mudell ġie wżat ukoll għal skop ta' immudellar fl-NRP, fejn ġew ippreżentati l-impatti ekonomiċi ta' bosta riformi, fosthom it-tibdil fil- pensjonijiet, l-aċċess għall-finanzjament, l-investiment fl-enerġija kif ukoll riformi maħsuba biex jitnaqqas iż-żmien meħtieġ biex jiġi mwaqqaf negozju. ENERĠIJA U TIBDIL FIL-KLIMA Matul dawn l-aħħar sentejn, id-Dipartiment kompla bil-ħidma tiegħu fl-aspett finanzjarju tal-enerġija u t-tibdil fil-klima. Dwar dan il-qasam id-Dipartiment ipprovda analiżi u assistenza lill-Ministeri li għandhom kompetenza f'dawn is-setturi. Id-Dipartiment għall-Politika dwar l-Ekonomija fforma wkoll parti mill-Kumitat Inter-Ministerjali dwar it-Tibdil fil-Klima, li qed jaħdem fuq l-abbozzar tal- Istrateġija Nazzjonali ta' Żvilupp b'Emissjonijiet Baxxi ta' Karbonju. Barra minn hekk, l-uffiċjali ta' dan id-Dipartiment huma wkoll membri fl-iSteering Committee fuq l-Immudellar u l-Projezzjonijiet tal-Emissjonijiet, li ġie mwaqqaf bil-għan li jikkoordina r-rapportar tal-politika u l-miżuri, u jiżgura approċċ strutturat u kumparabbli fl-iżvilupp ta' projezzjonijiet u t-twaqqif ta' sistema nazzjonali fuq dan l-irrapurtar. Dan id-Dipartiment beda wkoll jipparteċipa fil-grupp ta' esperti tal-mezzi tal- implimentazzjoni (EGI), li jagħmel parti mil-grupp ta' ħidma dwar kwistonijiet ambjentali internazzjonali (WPIEI). POLITIKA KUMMERĊJALI KOMUNI Fl-ewwel nofs tas-sena, id-Dipartiment kien involut fil-kordinament ta' xogħol fuq politika kummerċjali tal-Unjoni Ewropea fir-rwol li kellha Malta matul il-Presidenza tal-Kunsill tal-UE. Id- Dipartiment kompla jsegwi żviluppi li saru taħt il-Politika Kummerċjali Komuni tal-UE. Dan jinkludi aspetti varji bħal negozjati ta' trattati għall-kummerċ ħieles ma' pajjiżi terzi, diskussjonijiet ta' proposti leġiżlattivi, miżuri għad-difiża ta' kummerċ, trattati ta' protezzjoni ta' investiment, u aspetti varji oħra relatati mall-kummerċ. Id-Dipartiment analizza l-proposti differenti li ġew ippreżentati f'dan il-kuntest kif ukoll għamel konsultazzjonijiet ma' entitajiet tal-Gvern u stakeholders oħra sabiex tittieħed pożizzjoni adegwata fuq dawn l-aspetti. KUMITAT GĦALL-POLITIKA DWAR IL-KUMMERĊ Il-Kumitat għall-Politika dwar il-Kummerċ huwa kumitat li jipprovdi konsulenza u kordinazzjoni lill- Kummissjoni Ewropea dwar l-aspetti kollha tal-politika dwar il-kummerċ. L-għan ta' dan il-kumitat huwa li jagħti direzzjoni lill-Kummissjoni Ewropea fuq aspetti differenti ta' natura kummerċjali ma' pajjiżi terzi. KUMITAT TITULARI GĦALL-POLITIKA DWAR IL-KUMMERĊ il-kumitat l-aspetti multilaterali u bilaterali tar-relazzjonijiet kummerċjali Dan internazzjonali. Matul dawn is-sentejn, id-Dipartiment attenda l-laqgħat ta' dan il-kumitat u kompla xogħol ta' analiżi sabiex Malta tieħu pożizzjoni fuq aspetti ta' interess kummerċjali f'dan il-kumitat. Uħud mill-aktar aspetti importanti li ġew diskussi matul is-sena 2016 u 2017 jinkludu, il-Konferenza Ministerjali tal-Organizzazzjoni Dinjija tal-Kummerċ (WTO) li saret f'Buenos Aires f'Diċembru 2017, in-negozjati mal-Ġappun li ġew konklużi fl-aħħar tas-sena 2017, in-negozjati mal-Messiku u mar-reġjun tal-Mercosur (Brażil, Arġentina, Urugwaj u Paragwaj), kif ukoll aspetti oħra ta' natura kummerċjali. Id-Dipartiment kien involut fil-preparamenti għal-Presidenza u fic-chairing tal-Kumitat Titulari għall-Politika dwar il-Kummerċ waqt il-Presidenza Maltija fl-ewwel nofs tas-sena 2017. KUMITAT TA' KONSULENZA GĦALL-AĊĊESS TAS-SUQ Id-Dipartiment segwa kwistjonijiet dwar l-aċċess tas-suq fl-istrateġija għall-Aċċess tas-Suq fi ħdan l- UE. Il-laqgħat ta' dan il-Kumitat isiru b'mod regolari biex jiżguraw li kumpaniji Ewropej, b'mod partikolari intrapriżi żgħar u medji, ma jsofrux minn ostakli fis-suq li jkunu imposti fuqhom meta jesportaw oġġetti u servizzi lejn pajjiżi terzi. KUMITAT GĦALL-POLITIKA DWAR IL-KUMMERĊ TA' SERVIZZI U INVESTIMENT Id-Dipartiment ipparteċipa b'mod attiv f'dan il-Kumitat u kompla janalizza aspetti diversi relatati mal-liberalizzazzjoni tal-kummerċ internazzjonali fejn jidħlu s-servizzi kif ukoll kwistjonijiet relatati ma' investiment barrani. Id-Dipartiment analizza proposti rigward is-setturi tas-servizzi u investiment li ġew ippreżentati f'numru ta' negozjati ta' kummerċ ħieles. Matul dawn is-sentejn, id-Dipartiment analizza proposti ġodda tal-Kummissjoni Ewropea fuq il-kummerċ elettroniku, proposta biex jitwaqqaf tribunal multilaterali għal protezzjoni ta' investiment, kif ukoll proposta ġdida fuq qafas għall-iskrinjar tal-Investiment Dirett Barrani. GRUPP TA' ĦIDMA GĦAL SISTEMA ĠENERALIZZATA TA' PREFERENZI (GSP) Id-Dipartiment kompla jsegwi d-diskussjonijiet fuq l-aċċessibbiltà tal-GSP+ tal-Unjoni Ewropea, li joffri inċentivi addizzjonali għall-kummerċ lil dawk il-pajjiżi li qed jiżviluppaw u li diġà qed igawdu mill-GSP, biex jimplimentaw l-iktar konvenzjonijiet internazzjonali importanti fuq id-drittijiet umani u tax-xogħol, żvilupp sostenibbli u governanza tajba. GRUPP TA' ĦIDMA GĦALL-KWISTJONIJIET KUMMERĊJALI (WORKING PARTY FOR TRADE QUESTIONS) Dan id-Dipartiment kompla jsegwi l-iżviluppi f'dan il-Grupp ta' Ħidma u jipprovdi l-pożizzjoni ta' Malta fuq il-proposti li jkunu ġew diskussi. Id-Dipartiment analizza żewġ proposti li kienu ippreżentati f'dan il-kumitat u kkordina l-pożizzjoni ta' Malta b'konsultazzjoni ma' entitajiet oħra. Il- proposti li ġew diskussi waqt il-perjodu 2016 u 2017 kienu jinkludu regoli ġodda għall-kontroll ta' importazzjoni tal-minerali importati minn pajjiżi fejn hemm riskju għoli ta' kunflitt jew pajjiżi fejn hemm kunflitt; diskussjonijiet biex jiġu emendati r-regoli li jikkontrollaw l-esportazzjoni ta' oġġetti li jistgħu jintużaw għal fini ta' tortura, pieni kapitali jew trattamenti oħrajn inumani f'pajjiżi terzi; diskussjonijiet biex jiġġeddu r-regoli tal-anti-dumping u l-anti-subsidy, kif ukoll il-metodu kif issir l- investigazzjoni tal-anti-dumping. Waqt l-ewwel nofs tal-2017, id-Dipartiment kien ukoll impenjat f' taħdidiet ta' trilogues mal-Parlament Ewropew fil perjodu tal-Presidenza ta' Malta fuq it-tiġdid tal- anti-dumping regulation tal-UE. KUMITAT TA' STRUMENTI TAD-DIFIŻA KUMMERĊJALI Sal-aħħar ta' Ottubru 2017, l-Unjoni Ewropea kellha 99 miżura fuq l-anti-dumping (bejn miżuri proviżorji u miżuri definittivi), u 13-il miżura kontra s-sussidji minn pajjiżi barra mill-UE. 43 investigazzjoni kienu għadhom għaddejjin. Id-Dipartiment kompla jsegwi mill-viċin l-iżviluppi fuq kwistjonijiet relatati mal-Kummerċ ta' Strumenti tad-Difiża Kummerċjali. RELAZZJONIJIET KUMMERĊJALI MULTILATERALI FL-ORGANIZZAZZJONI DINJIJA TAL- KUMMERĊ (WTO) Id-Dipartiment kompla jaħdem fuq aspetti multilaterali varji li ġew diskussi fid-WTO u analizza numru ta' proposti li ġew ippreżentati u diskussi bil-għan li jintlaħaq qbil fuq pakkett ta' deċiżjonijiet fil-Konferenza Ministerjali ta' Buenos Aires. F'dan il-qasam, kien hemm żviluppi konsiderevoli partikolarment fl-aħħar sitt xhur tas-sena, fejn ġew diskussi aspetti ta' sussidji fl-agrikoltura u numru ta' kwistjonijiet oħra relatati ma' servizzi u l-iżvilupp ekonomiku. Madankollu, fil-Konferenza Ministerjali ma ntlaħaqx qbil fuq l-aspetti varji li kienu qed jiġu diskussi. Fl-2016, komplew in- negozjati biex jintlaħaq qbil fuq ftehim plurilaterali tal-Environmental Goods Agreement/fuq Trattat għall-Prodotti Ambjentali (EGA). Matul dik is-sena id-Dipartiment kien impenjat biex jara li r- riżultati min-negozjati jkunu vantaġġużi għal Malta. RELAZZJONIJIET BILATERALI TAL-KUMMERĊ Fil-qasam bilaterali u relazzjonijiet ta' kummerċ reġjonali, id-Dipartiment analizza, ikkonsulta u kkoordina ma' awtoritajiet kompetenti biex tiġi fformulata politika fuq numru ta' aspetti fin-negozjati ta' ftehim kummerċjali bilaterali li l-Kummisjoni qed tinnegozja ma' pajjiżi terzi. Dawn jinkludu n- negozjati li ġejjin fuq il-ftehim dwar il-kummerċ ħieles u l-investiment: Mandati ġodda għal negozjati ta' ftehim mal-Awstralja, New Zealand, iċ-Ċilì u t-Turkija Id-Dipartiment segwa d-diskussjonijiet biex il-Kummissjoni tingħata mandat biex tibda negozjati biex tiġi mmodernizzata l-Unjoni Doganali mat-Turkija u jiġi mmodernizzat il-ftehim kummerċjali maċ- Ċilì, u jinfetħu negozjati ġodda għal ftehim kummerċjali mal-Awstralja u n-New Zealand. Ftehim ta' Kummerċ u Investiment bejn l-Istati Uniti u l-UE (TTIP) Id-Dipartiment kompla jsegwi dawn in-negozjati matul is-sena 2016 billi analizza dokumenti fuq aspetti kummerċjali differenti. Tkompla x-xogħol preċedenti fejn ġew organizzati numru ta' laqgħat ma' bosta entitajiet biex issir konsultazzjoni fuq l-iżviluppi li kienu għaddejjin, u kif ukoll inġabret informazzjoni biex titfassal il-pożizzjoni ta' Malta fuq aspetti differenti ta' dawn id-diskussjonijiet. Ukoll, id-Dipartiment ikkonsulta kontinwament ma' dipartimenti u ministeri oħrajn fuq l-aspetti varji li qed jiġu diskussi f'dawn in-negozjati. Madanakollu, matul is-sena 2017 u wara l-ħatra ta' President Amerikan ġdid, ma kienx hemm negozjati bejn involut f'diskussjonijiet mal-World Trade Institute biex jiġu ċċarati ċertu aspetti tal-impatt fuq l-ekonomija Maltija mit-TTIP, f'rapport li nħareġ. il-partijiet. UE-Nofsinhar tal-Mediterran: Żoni ta' Kummerċ Ħieles Approfonditi u Komprensivi (DCFTAs) L-għan tad-DCFTA huwa li jibni fuq il-Ftehim tal-Assoċjazzjoni preżenti u li jressaq iktar viċin lil dawn l-imsieħba tal-Mediterran (il-Marokk, it-Tuneżija, il-Ġordan u l-Eġittu) u jiżviluppa l-kummerċ tal-Unjoni Ewropea ma' dan ir-reġjun bħala parti mill-Politika Ewropea fejn jidħlu pajjiżi ġirien. Waqt li fl-2016, tkomplew in-negozjati ġodda għal ftehim ta' kummerċ ħieles mat-Tuneżija, fl-2017 ma kienx hemm negozjati. UE – Imsieħba mill-Lvant tal-Ewropa: DCFTAs Id-DCFTAs huma intenzjonati biex jagħtu spinta 'l quddiem lit-tkabbir ekonomiku u l-investiment mal-imsieħba mill-Lvant tal-Ewropa. Id-Dipartiment kompla jsegwi l-iżviluppi fuq kwistjoni li ddominat dan il-qasam matul l-2016 u l-2017. Fl-1 ta' Jannar 2016, l-Ukrajna bdiet tapplika b'mod proviżorju l-ftehim il-ġdid mal-Unjoni Ewropea. Matul l-2017, id-Dipartiment mexxa u kkonkluda diskussjonijiet fil-Kunsill dwar Miżuri Kummerċjali Awtonomi Temporanji f'ċertu setturi ta' esportazzjoni favur l-Ukrajna u nnegozja u kkonkluda pakkett mal-Parlament Ewropew fit-trilogues ġewwa Strasburgu. UE – ASEAN Ftehim ta' Kummerċ Ħieles Id-Dipartiment kompla jsegwi l-iżviluppi relatati ma' negozjati ta' Żoni ta' Kummerċ Ħieles Approfonditi u Komprensivi (Deep and Comprehensive Free Trade Areas – DCFTAs) ma' dawk il- pajjiżi tal-Assoċjazzjoni tan-Nazzjonijiet Asjatiċi tax-Xlokk (ASEAN). Id-Dipartiment segwa mill- qrib id-diskussjoni fuq il-kompetenzi bejn l-UE u l-Istati Membri wara l-opinjoni tal-Qorti Ewropea tal-Ġustizzja (ECJ) fuq il-ftehim mas-Singapor. Ftehim Ekonomiku u Kummerċjali Komprensiv UE-Kanada (CETA) Fl-2016, id-Dipartiment kompla jsegwi l-iżviluppi biex tittieħed deċiżjoni fil-Kunsill dwar il-Ftehim Ekonomiku u Kummerċjali Komprensiv bejn il-Kanada u l-Unjoni Ewropea. Id-Dipartiment kien involut fil-proċess tar-ratifikazzjoni ta' dan il-ftehim fil-Parlament Malti li sar f'Lulju tal-2017. Dan il-ftehim daħal fis-seħħ b'mod proviżorju fil-21 ta' Settembru 2017. UE – Ċina Ir-relazzjoni bejn l-Unjoni Ewropea u ċ-Ċina rreġistrat progress bin-negozjati u bl-iskambji li saru fuq il-ftehim bilaterali fuq investiment. Sal-aħħar tas-sena 2017, saru sittax-il rawnd ta' negozjati li ttrattaw diversi aspetti tal-investment, kemm bħala protezzjoni kif ukoll fil-qasam tal-aċċess tas-suq, qafas regolatorju u żvilupp sostenibbli. UE – Ġappun Ftehim ta' Kummerċ Ħieles Id-Dipartiment kompla jsegwi l-iżviluppi fin-negozjati mal-Ġappun. Matul dawn is-sentejn in- negozjati bejn il-Ġappun u l-Unjoni Ewropea intensifikaw, u sal-aħħar tal-2017 intlaħaq qbil fuq il- ftehim kummerċjali. Dan il-qbil ma jinkludix il-parti tat-trattat dwar il-protezzjoni ta' investiment li għadu qed jiġi innegozjat. Ftehim ta' Kummerċ Ħieles EU-Mercosur Matul dan il-perjodu tkomplew in-negozjati mal-Mercosur (Brażil, Arġentina, Paragwaj u Urugwaj). Matul is-sena 2017, ġew diskussi numru ta' offerti li jinkludu Tariff Rate Quotas għal prodotti ta' natura sensittiva fl-agrikoltura. Id-Dipartiment ikkonsulta mal-Ministeri relevanti fuq dawn l-offerti biex jiżgura li l-interessi ta' Malta jiġu riflessi f'dawn in-negozjati. UE-Messiku: Immodernizzar tat-Trattat Globali Matul dawn is-sentejn, in-negozjati bejn l-UE u l-Messiku sabiex jiġi mmodernizzat il-qbil li diġà jeżisti bejn iż-żewġ partijiet avvanzaw b'pass mgħaġġel. Id-Dipartiment kompla jikkonsulta ma' Dipartimenti u Ministeri oħra fuq dawn in-negozjati tal-immodernizzar għal dan il-ftehim. Negozjati Plurilaterali – TiSA Il-Ftehim fuq Kummerċ fis-Servizzi (Trade in Services Agreement - TiSA) jinvolvi ftehim plurilaterali ma' 23 membru tad-WTO. In-negozjati huma bbażati fuq il-GATS (General Agreement on Trade in Services) illi jinkludi artikli dwar l-iskop, definizzjonijiet, aċċess tas-suq u trattament nazzjonali. Waqt li n-negozjati baqgħu għaddejjin sal-2016, wara l-ħatra tal-President il-ġdid fl-Istati Uniti, dawn in-negozjati ma tkomplewx. Fis-sena 2016, id-Dipartiment għamel numru ta' konsultazzjonijiet mal-awtoritajiet kompetenti f'dawn l-oqsma, speċjalment minħabba l-fatt illi l- ekonomija Maltija tiddependi ħafna fuq l-industrija tas-servizzi. L-INTEGRAZZJONI TAL-PRINĊIPJU TAL-UGWALJANZA BEJN IS-SESSI FIL-PRATTIKA Id-Dipartimenti jagħti importanza lill-Integrazzjoni tal-Prinċipju tal-Ugwaljanza bejn is-Sessi fil- Prattika billi jieħu numru ta' miżuri fosthom li jżomm statistika disaggregata skont is-sessi. Korsijiet u laqgħat isiru filgħodu bi ħsieb li uffiċjali b'arranġamenti ta' ħidma mid-dar ikunu jistgħu jkunu Id-Dipartiment jipprovdi opportunitajiet ta' taħriġ lil kulħadd u jara li dan ikun jista' jsir f'ħin konvenjenti filwaqt li jipprovdi flessibbiltà skont il-bżonn. Id-Dipartiment jieħu l-kunċett ta' Żvilupp Sostenibbli fix-xogħol li jwettaq partikolarment fejn jidħlu żbilanċi makro-ekonomiċi, fil-politika strutturali, kundizzjonijiet soċjali, il-politika fiskali, tassazzjoni u kummerċ. Id-Dipartiment joffri wkoll is-servizz tiegħu f'oqsma ta' natura orizzontali flimkien ma' Ministeri oħra, mal-korpi kostitwiti u organizazzjonijiet fi sforz biex tkun implimentata l-Istrateġija Nazzjonali dwar Żvilupp Sostenibbli. Id-Dipartiment ta wkoll il-kontribuzzjoni tiegħu fil-Working Group dwar it-Tibdil fil-Klima u waqt laqgħat għal-pensjonijiet sostenibbli. Dwar dan il-qasam tal- klima, id-Dipartiment ipprovda analiżi u assistenza lill-Ministeri li għandhom kompetenza f'dawn is- setturi u ħa sehem f'numru ta' laqgħat fuq din it-tema. Direttur Ġenerali ID-DIVIŻJONI TAL-BUDGET AFFAIRS Matul is-snin 2016 u 2017, l-attivitajiet ewlenin li seħħew fl-Uffiċċju tal-Baġit, bħala parti mill- funzjoni tiegħu fi ħdan il-Ministeru għall-Finanzi, huma elenkati hawn taħt. tar-rakommandazzjonijiet meħtieġa, għat-tfassil Konsistenti mal-prinċipji tar-responsabbiltà fiskali, ir-regoli fiskali u l-istrateġija fiskali tal-Gvern, l- Uffiċċju kkontribwixxa permezz tal-Estimi Finanzjarji u l-Att dwar l-Approprjazzjoni għas-snin 2017 u 2018, li ġew ippreżentati mill-Ministru għall-Finanzi fil-Parlament, flimkien mad-Diskors tal-Baġit fis-17 ta' Ottubru 2016 u fid-9 ta' Ottubru 2017, u li kienu approvati wara d-diskussjoni sussegwenti. Il-proċess relatat mat-tħejjija tal-Estimi Finanzjarji jibda f'Marzu ta' kull sena, permezz tal-ħruġ taċ-ċirkolari mill-Ministeru għall-Finanzi, li fiha l-Ministeri, id-Dipartimenti u l-Entitajiet kollha tal-Gvern jintalbu sabiex jissottomettu l-pjanijiet finanzjarji tagħhom għat-tliet snin li jkunu ġejjin, li minnhom is-sottomissjonijiet għas-sena li tkun ġejja jservu bħala bażi għall-baġit li jkun se jitressaq fil-Parlament aktar tard matul l-istess sena. Wara li l-Uffiċċju tal-Baġit jagħmel evalwazzjoni tal-pjanijiet, isiru serje ta' laqgħat ma' kull Ministeru, li fihom jiġu diskussi d-dettalji tal-pjanijiet u jintalbu xi kjarifikazzjonijiet meħtieġa sabiex ikun jista' jitkompla l-proċess tat-tfassil tal-baġit u l-preżentazzjoni tiegħu fil-Parlament. Barra minn hekk, l-Uffiċċju tal-Baġit ukoll ikkontribwixxa permezz tar-rakommandazzjonijiet meħtieġa, għat-tfassil tal-Estimi Supplimentari Finanzjarji u l-Att dwar l-Approprjazzjoni għas-sena 2016 u 2017, li ġew ippreżentati mill-Ministru għall-Finanzi fil-Parlament fis-7 ta' Diċembru 2016 u fit-18 ta' Diċembru 2017, wara l-monitoraġġ meħtieġ tal-Ministeri, id-Dipartimenti u l-Entitajiet tal- Gvern li jkun sar matul is-snin finanzjarji msemmija. Sabiex jintlaħaq dan il-għan, l-Uffiċċju jassumi wkoll il-funzjoni li jsegwi l-andament tad-dħul u l-infieq tal-Ministeri, Dipartimenti u Entitajiet kollha tal-Gvern, fuq bażi kontinwa iżda mhux anqas minn darba kull xahar, matul is-sena. L-iskop ta' dan ix-xogħol huwa sabiex jinżamm kont ta' kemm il-qagħda fiskali tkun qed tavverixxi ruħha skont il- pjan oriġinali tal-baġit. Fejn ikun meħtieġ, isiru wkoll rakommandazzjonijiet għal xi azzjoni li jkun hemm bżonn sabiex jiġu indirizzati aġġustamenti mill-istimi oriġinali li jkunu ġew inklużi fl-Estimi Finanzjarji tal-baġit. Dan ix-xogħol isir ukoll flimkien mal-Ministeri, Dipartimenti u Entitajiet infushom, li huma obbligati jibgħatu rapporti dwar l-andament tad-dħul u infiq tagħhom fuq bażi regolari. Għall-finijiet tal-Att dwar ir-Responsabbiltà Fiskali, kien jinħtieġ li jingħata kontribut għat-tfassil mill-Ministeru ta' diversi rapporti oħra dwar il-qagħda fiskali, li wkoll ġew ippreżentati fil-Parlament. Dan sar flimkien ma' dipartimenti oħra fi ħdan il-Ministeru. Wieħed minn dawn ir-rapporti huwa l-Pjan ta' Abbozz Baġitarju kull sena għas-snin 2017 u 2018, skont il-Pjan Fiskali ta' Terminu Medju, li jinkludi informazzjoni dwar il-mira tal-bilanċ tal-baġit tal- Gvern, il-mira tal-infiq u d-dħul u l-komponenti ewlenin. Rapport ieħor huwa dak annwali tas-snin fiskali 2015 u 2016, li jipprovdu informazzjoni dwar it- twettiq tal-baġit preċedenti u jagħmlu paragun bejn ir-riżultati tagħhom u l-objettivi strateġiċi u l- prijoritajiet tal-istrateġija fiskali u l-miri fiskali kif imħabbar fl-baġit annwali preċedenti. Ingħata wkoll kontribut għar-rapporti ta' nofs is-sena dwar is-sitwazzjoni baġitarja għall-2016 u l- 2017. Dawn ir-rapporti nkludew informazzjoni fuq id-dħul ġenerali tal-baġit, id-dħul miġbur fl-ewwel sitt xhur u tbassir aġġornat tas-sena kollha, informazzjoni fuq l-infiq tal-baġit ġenerali, l-ispejjeż li seħħu fl-ewwel sitt xhur u tbassir aġġornat tas-sena sħiħa, kif ukoll informazzjoni dwar il-bilanċ baġitarju tal-Gvern, li jindika l-programm approvat, fl-ewwel sitt xhur u tbassir aġġornat għas-sena kollha. L-Uffiċċju tal-Baġit serva diversi funzjonijiet oħra bħalma huma l-preżentazzjoni ta' ċifri, u informazzjoni jew spjegazzjonijiet kull fejn ikun meħtieġ lill-diversi entitajiet li jużaw din l- informazzjoni dwar il-baġit. Id-dokumenti msemmija huma aċċessibbli fuq il-website tal-Ministeru għall-Finanzi, għal min ikun jinteressah isir jaf aktar dwar il-qasam baġitarju u fiskali. DIRETTORAT GĦAT-TFASSIL TAL-POLITIKA DWAR TAXXA, PAGA U BENESSRI SOĊJALI Komunikazzjonijiet mill-Unjoni Ewropea, Direttivi u Dokumenti Oħrajn Matul l-2016 u l-2017, id-Direttorat analizza numru ta' dokumenti maħruġa mill-istituzzjonijiet tal- Unjoni Ewropea u ta bosta pariri fir-rigward tal-pożizzjoni li Malta għandha tieħu f'dan ir-rigward. Id-Direttorat qiegħed ukoll isegwi t-transpożizzjoni u jieħu sehem fl-implimentazzjoni tad-Direttiva fuq fatturazzjoni elettronika fin-nefqa pubblika (Direttiva 2014/55/EU). F'dan ir-rigward id-Direttorat stabilixxa kumitat magħmul minn stakeholders fil-Gvern biex jassigura l-implementazzjoni ta' din id- Direttiva u qed jattendi laqgħat tal-Unjoni Ewropea fil-grupp intitolat European Multi-Stakeholder Forum on Electronic Invoicing u jagħti l-kontribut tiegħu biex iwieġeb lill-Kummissjoni Ewropea fir- rigward tal-istat ta' implementazzjoni tad-Direttiva fil-pajjiż. Rapporti tal-Uffiċċju tal-Awditur Ġenerali Numru ta' rapporti maħruġa mill-Uffiċċju tal-Awditur Ġenerali matul l-2016 u l-2017 ġew analizzati mid-Direttorat u r-rakkomandazzjonijiet ġew mibgħuta lill-Ministeri u d-Dipartimenti konċernati sabiex jagħtu rendikont ta' xi jkunu għamlu fuqhom bl-għan li jtejbu s-servizz li jagħtu filwaqt li jżidu dejjem aktar l-effiċjenza fil-ħidma tagħhom skont il-programm tal-Gvern. F'każ li r-rapporti kienu jikkonċernaw dipartimenti li jaqgħu taħt ir-responsabbiltà tal-Ministeru għall-Finanzi, id-Direttorat ħa ħsieb li jagħmel diversi kuntatti ma dawn id-Dipartimenti biex jassigura li dawn l-istess Dipartimenti jkunu infurmati dwar x'inhu jgħid l-Uffiċċju tal-Awditur Ġenerali u biex jagħtu il-pożizzjoni tagħhom u x'passi se jkunu qed jieħdu biex jirriformaw fejn hemm meħtieġ. Dan kollu qed isir sabiex il- Ministeru għall-Finanzi jżomm ruħu aġġornat fuq l-implimentazzjoni tar-rakkomandazzjonijiet tal- Uffiċċju tal-Awditur Ġenerali u permezz ta' hekk, is-Segretarju Permanenti fi ħdan il-Ministeru tal- Finanzi jkun ippreparat għall-laqgħat tal-Kumitat għall-Kontijiet Pubbliċi fi ħdan il-Parlament Malti. Rapporti relatati mal-Organizzazzjoni għal Kooperazzjoni u Żvilupp Ekonomiku (OECD) Xogħol f'dan il-qasam jikkonsisti f'koordinazzjoni mad-Dipartiment tad-Dwana, id-Dipartiment tat- Taxxa fuq il-Valur Miżjud u d-Dipartiment tat-Taxxi Interni. Għall-kuntrarju ta' snin ta' qabel, fl- 2016, l-OECD iddeċidiet li minflok jibgħatu kwestjonarju lil kull wieħed mill-55 pajjiż (membri u mhux membri fl-OECD) li jiġu inklużi fir-rapport, jiftħu pjattaforma onlajn sabiex kull pajjiż jista' japlowdja d-dejta u l-informazzjoni tal-pajjiż konċernat fejn jirrigwardja amministrazzjoni ta' taxxa. Minn din il-pjattaforma, l-OECD tkun tista' toħroġ ir-rapport li normalment ikopri perjodu ta' sentejn. L-aħħar rapport jirrigwardja is-snin 2014 u 2015. Bħas-soltu il-mistoqsijiet ġew mirquma u oħrajn miżjuda u r-rapport ġie ppubblikat onlajn fid-29 ta' Settembru 2017 bl-isem 'Amministrazzjoni ta' Taxxa 2017: Informazzjoni Komparattiva dwar l-OECD u Ekonomiji Oħrajn Avvanzati u Emerġenti'. Awtorizzazzjoni għall-kuntratti jew ftehim ieħor Id-Direttorat jirċievi diversi talbiet sabiex jawtorizza lil uffiċċjali pubbliċi, liema uffiċċjali pubbliċi jridu jkunu fi grad ta' mhux inqas minn Prinċipal, nominati mill-Ministeru jew Dipartiment rispettiv tagħhom, biex jirrappreżentaw lill-Gvern fuq kuntratti jew ftehim ieħor. Tabella Nru. 1: Talbiet għall-Awtorizzazzjoni 2016-2017 24 talba 29 talba Skema għal Kumpens għal Ħsara kkawżata mill-Kriminalità Id-Direttorat huwa wkoll responsabbli li japprova għoti ta' kumpens ex gratia lill-vittmi taħt Skema għal Kumpens għal Ħsara kkawżata mill-Kriminalità taħt l-Att li jirregola Kumpens lil Vittmi tal- Kriminalità (Kap. 539 tal-Liġijiet ta' Malta). L-għan ta' dawn ir-regolamenti huwa biex tiġi implimentata d-Direttiva tal-Kunsill 2004/80/KE rigward il-kumpens li għandu jingħata lill-vittmi ta' reati, liema skema taqa' taħt ir-responsabbiltà tal-Ministeru għall-Finanzi. Tabella Nru. 2: Statistika għall-Kumpens ta' Vittmi tal-Kriminalità 1 każ 2 każijiet Skema ta' Quality Assurance L-Awtorità għat-Turiżmu f'dawn l-aħħar snin nehdiet Skema għal Quality Assurance biex tippromwovi attrazzjonijiet turistiċi u siti oħra storiċi li huma ta' interess kulturali. Fl-2017 id- Direttorat kellu taħdidiet flimkien ma' Heritage Malta u l-Awtorità għat-Turiżmu, biex tiġi kkunsidrata l-proposta li s-siti storiċi li jaqgħu taħt ir-responsabbiltà ta' Heritage Malta jkollhom polza tal-assigurazzjoni li tkopri siti storiċi amministrati minnha. Għaldaqstant il-Ministeru għall- Finanzi qiegħed jikkunsidra t-talba ta' Heritage Malta biex jevalwa b'mod ta' prinċipju u anke b'mod finanzjarju il-ħtieġa li Heritage Malta tidħol fi ftehim għal polza tal-assigurazzjoni għal siti storiċi u b'hekk tkun tista' tikkwalifika taħt l-iskema ta' Quality Assurance kif imnedija mill-Awtorità għat- Turiżmu. Rappreżentazzjonijiet fuq kumitati Fl-aħħar ta' Ġunju tal-2016, id-Dipartiment ġie appuntat biex ikollu rappreżentanti fuq sotto-kumitat li qieghed jieħu ħsieb l-implimentazzjoni tal-Istandards Internazzjonali tal-Kontabbiltà għas-Settur Pubbliku fil-Gvern. Bħala membru ta' dan il-kumitat, id-Direttorat ġie mogħti l-inkarigu li jfassal linji gwida fuq l-Istandard Numru 11 'Accounting for Construction Contracts'. Apparti minn hekk, id- Direttorat jagħti wkoll suġġerimenti u rakkommandazzjonijiet fuq standards differenti biex jassigura li jaqblu max-xenarju lokali u jsiru reviżjoni ta' linji gwida oħrajn ippreparati minn membri oħra ta' dan is-sotto-kumitat. Id-Direttorat jagħti wkoll parir tekniku fuq materji oħra li jinqalgħu, relatati ma dan is-sotto kumitat. Id-Direttorat jagħmel parti wkoll minn kumitat ta' ħidma li jaqa' taħt ir-responsabbiltà tal-Uffiċċju tas-Segretarju Permanenti - Strateġija u Implimentazzjoni fl-Uffiċċju tal-Prim Ministru. Matul l-2016 u l-2017, dan il-kumitat ta' ħidma għamel analiżi tal-leġislazzjoni finanzjarja kurrenti u proċeduri biex joħroġ ċar x'inhuma l-implikazzjonijiet li qegħdin jiltaqgħu magħhom dipartimenti tal-Gvern, entitajiet u awtoritajiet fl-immaniġġjar tal-fondi pubbliċi. Wara li sar dan l-eżerċizzju, inħareġ l- Abbozz Legali Numru 100 fil-Gazzetta tal-Gvern tat-Tlieta 11 ta'April 2017. Lejn l-aħħar tal-2017, il- kumitat ta' ħidma beda jaħdem fuq ir-reviżjoni tal-liġi finanzjarja primarja. Id-Direttorat jifforma parti mill-bord li jiddeċiedi fuq applikazzjonijiet għall-eżenzjoni mill-ħlas tat- taxxa ta' reġistrazzjoni ta' vetturi bil-mutur minn persuni li jittrasferixxu r-residenza tagħhom minn pajjiż barrani għal Malta. Dawn il-persuni, suġġetti għal numru ta' kriterji li jridu jiġu milħuqa, jistgħu jgawdu minn eżenzjoni mill-ħlas tat-taxxa ta' reġistrazzjoni ta' vetturi bil-mutur. Dawn jistgħu jkunu sia ċittadini Maltin u anki barranin. Matul l-2016 daħlu 373 applikazzjoni. Tali applikazzjonijiet jiġu evalwati minn dan il-bord appuntat mill-Ministru għall-Finanzi. Fl-istess sena il-Bord iltaqa' 15-il darba li wasslu biex 219-il applikazzjoni jiġu deċiżi. Fuq l-istess skema, matul l-2017 daħlu 347 applikazzjoni. Il-Bord iltaqa' 19-il darba u matul dawn il-laqgħat ġew deċiżi 370 applikazzjoni. Id-Direttorat huwa wkoll parti min-numru ta' bordijiet oħra li huma appuntati sia internament u anke minn Ministeri oħra, fejn id-Direttorat huwa responsabbli li jagħti pariri finanzjarji u proċedurali fuq kif għandu jiġi mwettaq il-pjan ta' ħidma tal-Gvern filwaqt li jibqa' leali lejn il-proċeduri governattivi u obbligi oħra legali kemm minn sfond lokali kif ukoll f'konformità mad-direttivi u obbligi tal-Unjoni Ewropea. Xogħol ieħor Id-Direttorat kien involut ukoll f'xogħol ta' riċerka fuq politika dwar għotjiet li jagħti l-Gvern. F'dan ir-rigward, fl-2017 saret riċerka li għadha qiegħda tiġi mibnija dwar prattiċi li jsiru f'pajjiżi oħra sabiex titfassal l-aħjar politika possibbli li ma tkunx diskriminatorja filwaqt li tkun ta' għajnuna fejn hemm bżonn. Matul l-2016 u l-2017, id-Direttorat ingħata l-kompitu li jaħdem fuq politika li tirregola l-pagamenti bil-quddiem. Wara ġbir ta' data u analiżi tal-istess data, saret memo b'numru ta' sejbiet u ġew mogħtija numru ta' rakkomandazzjonijiet kif tista' titjieb is-sistema preżenti. Fl-2017, id-Direttorat beda jaħdem ukoll fuq tfassil ta' Regoli u Linji Gwida li fuqhom jiġu stabbiliti entitajiet u aġenziji tal-Gvern, liema proċeduri ser ikunu jsegwu numru ta' liġijiet relatati ma' dan is- suġġett. Bħalissa għaddejja diskussjoni kemm interna kif ukoll esterna ma' ċertu entitajiet bil-għan li dawn ir-regoli jiġu ffinalizzati fil-qrib. Matul l-2017, id-Direttorat kien involut ukoll fl-evalwazzjoni ta' talbiet minn entitajiet pubbliċi u aġenziji għall-garanziji bankarji fejn flimkien mal-iState Aid Monitoring Board, issir evalwazzjoni ta' tali talbiet anke mill-aspett tar-regoli tal-Unjoni Ewropea. Dawn it-talbiet iridu jissodisfaw ukoll numru ta' kriterji proċedurali, legali u finanzjarji, fuq liema bażi jsiru rakkomandazzjonijiet lis- Segretarju Permanenti fi ħdan il-Ministeru għall-Finanzi. Matul l-2016 u l-2017, id-Direttorat kien involut ukoll f'numru ta' eżerċizzji oħra, kemm b'mod individwali kif ukoll bħala parti ta' gruppi ta' ħidma u evalwazzjoni, fejn il-kompitu tad-Direttorat kien li jagħti l-kontribut tiegħu minn lenti finanzjarja fuq tfassil ta' politika fuq diversi suġġetti relatati mal-pjan ta' ħidma tal-Gvern. Taqsima għat-tfassil tal-politika għall-Paga u Kundizzjonijiet tal-Impjieg (P&CSPU) Bordijiet Governattivi u Kumitati Fl-2017 intemm eżerċizzju estensiv biex jiġi mfassal qafas aġġornat għall-kategorizzazzjoni, klassifikazzjoni u remunerazzjoni tal-Bordijiet maħtura fi ħdan il-Gvern, Bordijiet tad-Diretturi ta' entitajiet pubbliċi u kumitati oħrajn. Dan ix-xogħol sar b'kollaborazzjoni mal-Uffiċċju tal-Kabinett u d-Diviżjoni dwar Nies u Standards fi ħdan l-Uffiċċju tal-Prim Ministru. Dan kien jinvolvi riċerka estensiva kif ukoll diskussjoni dwar xi kriterji għandhom jiġu adottati meta jiġu kklassifikati dawn il- bordijiet fil-kategoriji rispettivi. Għal dan il-għan twaqqaf grupp ta' ħidma sabiex iħejji dan l- eżerċizzju li fl-aħħar xhur ġie konkluż, approvat mill-Kabinett tal-Ministri u issa qed jiġi mwettaq. Bordijiet għall-Klassifikazzjoni tal-Pensjonijiet tat-Teżor Matul l-2016 u l-2017, il-P&CSPU mexxa numru ta' bordijiet li ġew imwaqqfa skont l-Ordinanza dwar il-Pensjonijiet (Kap. 93), b'mod partikolari Artikolu 8. Dan kien jinvolvi xogħol estensiv ta' preparamenti u rappurtaġġ. Għal-laqgħat attendew uffiċjali mill-Uffiċċju tal-Prim Ministru u mill- Ministeri u l-entitajiet ikkonċernati. Benefiċċji Għalkemm matul is-sena 2016 sar tibdil fil-proċedura ta' valutazzjoni ta' talbiet għal benefiċċji, il- P&CSPU baqa' jiġi msejjaħ biex jagħti pariri fuq bażi ad hoc, speċjalment fejn intalab jevalwa l- impatt finanzjarju ta' numru ta' talbiet li oriġinaw fis-servizz pubbliku u fis-settur pubbliku. Ministeru għall-Affarijiet Barranin – Ambaxxati Il-P&CSPU għandu l-kompitu ewlieni li jassisti l-Ministeru għall-Affarijiet Barranin biex jaġġorna u jimplimenta l-kundizzjonijiet tas-servizz għall-impjegati tiegħu li jaħdmu fl-Ambaxxati barra minn Malta. Dawn il-kundizzjonijiet jiġu aġġornati ta' spiss biex jilħqu l-aspettattivi ta' numru ta' impjegati kemm Maltin u barranin. Matul l-2016 u l-2017, il-P&CSPU kien impenjat f'diskussjonijiet mal-Ministeru għall-Affarijiet Barranin biex jittieħdu deċiżjonijiet u jiġu riveduti xi kundizzjonijiet. Il-Ministeru għall-Finanzi mexxa analiżi dwar l-impatt finanzjarju ta' għadd ta' miżuri li jtejbu l-kundizzjonijiet tax-xogħol fl-Ambaxxati. Arretrati minn Entitajiet Pubbliċi skont l-Ordinanza dwar il-Pensjonijiet Fl-2017, il-P&CSPU kien impenjat f'eżerċizzju biex jevalwa arretrati dovuti lill-Gvern skont l- Ordinanza dwar il-Pensjonijiet. Saru diskussjonijiet mat-taqsima tal-Pensjonijiet tat-Teżor, fi ħdan il- Ministeru tas-Sigurtà Soċjali, fejn grupp ta' ħidma għamel ir-rakommandazzjonijiet biex jibdew jinġabru l-arretrati skont ftehim milħuq bejn il-Gvern u l-entitijiet. Taqsima għat-tfassil tal-politika għat-Taxxa u Benessri Soċjali (TSWPU) Xogħol relatat mat-Taxxa tar-Reġistrazzjoni tal-vetturi Kull sena, it-TSWPU tagħmel ħafna xogħol li jkollu x'jaqsam ma' tibdiliet jew interpretazzjoni ta' sezzjonijiet mil-liġi Kapitlu numru 368. Ħafna drabi, id-Direttorat jiġi kkonsultat fuq proposti li jistgħu jiġu affettwati, jew jibbenefikaw, minn tibdil fil-liġi. F'dawn il-każijiet bħal pereżempju s- sistema tal-Car Sharing, jew ir-riforma fil-flotta tal-Pulizija, id-Direttorat għamel riċerki estensivi li ġew rapportati lis-Segretarju Permanenti fi ħdan il-Ministeru għall-Finanzi. It-TSWPU isegwi wkoll kontestazzjonijiet fil-Qorti kontra l-Ministeru għall-Finanzi fuq taxxa tar-reġistrazzjoni tal-vetturi. Il-Programm Nazzjonali ta' Riforma (NRP) It-TSWPU isegwi u jirraporta wkoll fuq miżuri implimentati li qegħdin imdaħħla fl-NRP. Dawn ir- rapporti jagħtu stampa ċara u jevalwaw il-progress u l-effettività tal-miżuri implimentati. L-għan prinċipali huwa sabiex jiġi evalwat kemm dawn il-miżuri qed jilħqu l-miri kif rakkomandat mill- Kummissjoni Ewropea. Dossiers oħra relatati mat-taxxa It-TSWPU ikun involut ukoll f'dokumenti tat-tfassil ta' politika oħra li jkunu relatati mat-taxxa. Ġeneralment ir-rwol jinvolvi l-assistenza f'dan il-qasam lil dipartimenti oħrajn, kif ukoll il- preparamenti tal-pożizzjoni ta' Malta f'dan ir-rigward. Fl-2016, kif ukoll tul l-2017, id-Direttorat irċieva talbiet għall-approvazzjoni fuq derogi ta' pajjiżi membri fl-Unjoni Ewropea sabiex jagħmlu użu minn rati ta' dawl speċjali. Peress li dawn it-talbiet huma marbuta mad-Direttiva tat-taxxa fuq l- enerġija, id-Direttorat jagħti għajnuna fuq konsultazzjoni ta' taxxa. Id-Direttorat ikun involut ukoll fuq proposti mill-Kummisjoni Ewropea fuq tibdil fir-rati u metodoloġija tad-dwana. L-involviment tad-Direttorat, għalkemm mhuwiex tekniku, xorta jservi bħala komunikazzjoni diretta mas-Segretarju Permanenti fi ħdan il-Ministeru għall-Finanzi. Fl-2016, id-Direttorat kompla jsegwi l-iżviluppi li saru fil-laqgħat tal-Kunsill Ewropew fuq is- simplifikazzjoni tal-proċess tar-reġistrazzjoni tal-vetturi f'pajjiżi Ewropej (Technical harmonisation of Motor Vehicles). Xogħol f'dan il-qasam jinvolvi wkoll il-preparazzjoni tar-rapporti fuq il- pożizzjoni tal-Gvern fuq il-proposti konċernati. Xogħol fuq il-proposti tal-Baġit 2016 Kull sena d-Direttorat ikun involut b'mod attiv fix-xogħol relatat mal-Baġit permezz ta' xogħol ta' simulazzjoni relatat ma' skemi ta' trasport alternattiv. Fosthom kien hemm l-iskemi tal-għotji max- xiri tar-roti, tibdil fir-regolamenti tas-sewqan tal-muturi żgħar, skemi tal-iskrappjar tal-vetturi antiki kontra xiri ta' vetturi ġodda, it-tneħħija ta' kull tip ta' taxxa minn fuq vetturi elettriċi, għotjiet għall- konverżjoni tal-magni fuq gas, kif ukoll it-tneħħija tat-taxxa tar-reġistrazzjoni minn fuq muturi b'magni iżgħar minn 250cc. Għal kull tibdil li sar, id-Direttorat ipprepara wkoll rapport fejn juri ż- żieda jew it-tnaqqis fid-dħul tal-Gvern f'dan ir-rigward. Sar ħafna xogħol ukoll biex l-għotjiet kurrenti fuq vetturi elettriċi jiġu estiżi wkoll għall-plakek taċ- charging kemm għad-djar residenzjali kif ukoll għall-kumpaniji. Dan ix-xogħol jorbot mal-inizjattiva kollettiva tal-Gvern biex jinċentiva sewqan ta' vetturi li ma jniġġsux. Kull sena wara li jiġu approvati l-proposti tal-baġit relatati mat-trasport, dan id-Direttorat għandu r- responsabbiltà li jara x'tibdil huwa neċessarju li jsir fil-liġi attwali. Involuti f'dan il-qasam ikunu anki l-Awtorità tat-Trasport u jsiru diversi laqgħat konsultattivi, qabel eventwalment dawn it-tibdiliet jintbgħatu lill-Uffiċcju tal-Avukat Ġenerali. Fosthom, kien hemm tibdil f'Kapitlu 368 sabiex meta persuni b'diżabbiltà jittrasferixxu l-vettura tagħhom lil-persuni li mhumiex fl-istess kundizzjonijiet, it- taxxa tar-reġistrazzjoni tinħadem b'mod iktar ġust. Tul is-sena 2016, il-Ministeru għall-Finanzi rċieva EU Pilot numru 8268/16, li kien kontestazzjoni fuq il-liġi tat-taxxa tar-reġistrazzjoni tal-vetturi. Id-Direttorat mill-ewwel kellu involviment estensiv flimkien mal-Awtorità tat-Trasport sabiex jiġi mħejji rapport konċiż li jispjega b'mod dettaljat il- pożizzjoni tal-Gvern kif ukoll ir-raġunijiet legali għalfejn il-liġi Maltija mhix f'konflitt ma' drittijiet Ewropej. Fora oħra relatati mat-Taxxa Id-Direttorat jattendi wkoll workshops u seminars organizzati mill-Kunsill Ewropew fosthom il- Working Group – Structures of Taxation Systems, seminars u laqgħat tekniċi tal-ECFIN kif ukoll laqgħat oħra tal-Kunsill Ewropew li jkollhom impatt dirett jew indirett fuq it-taxxa jew li jkun ta' interess speċifiku għad-Direttorat. Ġeneralment dawn il-laqgħat jinvolvu wkoll il-preparazzjoni ta' rapporti li jitqassmu u jiġu kkomunikati lill-entitajiet oħra tal-Gvern li huma involuti fuq materji tat- taxxa. Għall-ewwel darba wkoll, id-Direttorat ġie nominat sabiex jattendi numru ta laqgħat speċifiċi fuq Venture Capital and Business Angels flimkien mal-MIMCOL. Fl-2016, id-Direttorat ħa sehem ukoll f'konferenza globali fl-Irlanda rigward ir-Riformi Globali tat- Taxxa. L-attività kienet tinvolvi mhux biss rappreżentanti ta' Stati Ewropej iżda wkoll minn pajjiżi membri tal-OECD. Xogħol fi żmien il-Presidenza Id-Direttorat kien involut b'mod estensiv f'diversi laqgħat relatati mat-taxxa diretta tul il-Presidenza Maltija tal-Kunsill Ewropew. F'ċertu dossiers ix-xogħol kien indirett bħala membri ta' staff supplimentari, filwaqt li f'oħrajn ix-xogħol kien jirrikjedi ferm iżjed involviment, ippjanar ta' strateġija, preparazzjoni ta' dokumenti għall-Istati Membri, kif ukoll komunikazzjoni dinamika mad- diversi rappreżentanti tal-Istati Membri. Id-dossiers fejn id-Direttorat kellu rwol attiv kienu t-tieni Direttiva dwar l-evitar tat-taxxa (Anti-Tax Avoidance Directive 2), il-Bażi Komuni għat-Taxxa Korporattiva (Common Corporate Tax Base), il-mekkaniżmu ta' riżoluzzjoni bejn l-Istati Membri (Dispute Resolution Mechanism) u d-direttiva fuq l-interessi u dħul propjetarju (Interest and Royalties Directive). Taħt id-direzzjoni tas-Segretarju Permanenti fi ħdan il-Ministeru għall-Finanzi, id- Direttorat ħadem ħafna ma' diversi dipartimenti u konsulenti oħra, ewlenin fosthom is-sezzjoni tat- taxxa internazzjonali fi ħdan l-Uffiċċju tal-Kummissarju tad-Dħul. Dawn l-imsemmija dossiers kienu jinvolvu ħafna laqgħat ta' ippjanar kemm hawn Malta kif ukoll fi Brussell. Integrazzjoni tal-Prinċipju tal-Ugwaljanza bejn is-Sessi fil-Prattika Id-Direttorat b'mod ċar u trasparenti ħadem biex isaħħaħ il-prinċipju tal-ugwaljanza bejn is-sessi. Nofs l-uffiċjali tad-Direttorat jagħmlu użu minn sistema ta' teleworking filwaqt li l-uffiċjali kollha jagħmlu użu minn sistema ta' flexitime skond l-eżiġenzi kemm tas-servizz kif ukoll tal-prijoritajiet personali tagħhom. Uffiċjal wieħed jagħmel użu mill-faċilità ta' reduced hours minħabba eżiġenzi familjari. DIRETTORAT GĦAR-RAPPURTAĠĠ FINANZJARJU U ĠESTJONI TAL-FINANZI Unita' għar-Rappurtaġġ Finanzjarju u Ġestjoni tal-Finanzi Il-konsolidazzjoni tal-politika, liġijiet, regoli u standards kompla jissaħħaħ fl-2016 u l-2017, b'mod partikulari r-reviżjoni tal-politika kurrenti ta' cash accounting u t-tkomplija tal-enfasi fuq il-kunċett ta' użu ta' metodi elettroniċi ta' ħlas. Dan kollu apparti l-parteċipazzjoni tad-Diviżjoni fil-Grupp ta' Esperti dwar Ħlas Tardiv, fil-Kumitat tal-Faċilità tal-Investiment u fit-Tim għall-Implimentazzjoni ta' Sistema għall- Ġestjoni tal-Ivvjaġġar bl-għan li nżommu aġġornati mat-tibdiliet ta' madwarna u nilqgħu għalihom. Ħlas Tardiv Ħafna ħlasijiet fi tranżazzjonijiet kummerċjali bejn operaturi ekonomiċi jew bejn operaturi ekonomiċi u awtoritajiet pubbliċi jsiru aktar tard milli miftiehem fil-kuntratt jew minn dak stabbilit fil- kundizzjonijiet kummerċjali ġenerali. Għalkemm l-oġġetti jkunu ġew fornuti jew is-servizzi jkunu twettqu, ħafna fatturi/kontijiet relatati jdumu żmien twil biex jitħallsu. Dan il-ħlas tardiv jaffettwa negattivament il-likwidità u jikkomplika l-ġestjoni finanzjarja tal-kumpaniji (speċjalment dawk żgħar u medji). Taffettwalhom ukoll il-kompetittività u l-profitabbiltà meta kreditur ikollu bżonn jikseb finanzjament estern minħabba ħlas tardiv. Waqt l-2012 din id-Diviżjoni ħadmet sabiex jiddaħħlu l-provvedimenti tad-Direttiva fil-liġi Maltija. Dan twettaq parzjalment fl-14 ta' Awwissu 2012 bil-ħruġ tal-Avviż Legali 272. Wara l-iskadenza ta' Marzu 2013, il-Kummissjoni ġiet lura b'EU Pilot fejn intalbu kjarifiki addizzjonali. Malta tat ir- risposti neċessarji u wara l-approvazzjoni tal-Kummissjoni f'Jannar tal-2014, ħareġ Avviż Legali ġdid li assigura li Malta tkun daħħlet b'mod sħiħ il-provvedimenti tad-Direttiva. Fl-2016 u 2017 din id- Diviżjoni kompliet ukoll tinforma lil varji stakeholders fis-settur pubbliku (jiġifieri l-Ministeri, id- Dipartimenti, l-Entitajiet Pubbliċi u l-Kunsilli Lokali) billi taġġorna l-website dwar is-suġġett (www.late-payment.gov.mt). Id-Diviżjoni ħadet ħsieb timmoniterja l-livelli ta' kredituri fl-awtoritajiet pubbliċi. F'dan ir-rigward, il-bilanċi tal-kredituri ġew miġbura u analizzati kull sitt xhur. Fejn ġew identifikati problemi ssejħu laqgħat mal-awtoritajiet konċernati u assigurajna ruħna li jinstabu soluzzjonijiet, tal-anqas temporanji, għall-problemi identifikati. Aktar minn hekk, waqt l-2017 id-Diviżjoni pparteċipat ukoll fi Grupp ta' Esperti f'livell Ewropew fejn ġew diskussi kwistjonijiet ta' interpretazzjoni u ta' implementazzjoni tad-Direttiva. Ġiet ikkunsidrata wkoll il-possibbiltà li jiġu varati miżuri ġodda kontra min iħallas tard. Ħlas b'mod Elettroniku Fir-Rakkommandazzjoni Speċifika għall-Pajjiż (CSR) Nru. 1 tal-2014 il-Kummissjoni tirreferi għall- użu ta' mezzi elettroniċi ta' ħlas bħala waħda mill-miżuri li tista' tiġi implimentata minn Malta sabiex tittejjeb il-konformità fiskali u tiġi miġġielda l-evażjoni tat-taxxa. F'dan ir-rigward ittieħdet id- deċiżjoni li jittieħdu l-miżuri neċċessarji biex dan jitwettaq u jiżdied l-użu ta' mezzi elettroniċi ta' ħlas. Ġie appuntat Kumitat għall-Istateġija Nazzjonali għal Ħlasijiet Elettroniċi li għandu l-obbligu li: jidentifika deċiżjonijiet relatati ma' politika li jridu jittieħdu sabiex jinħoloq ambjent li jappoġġja u jippromwovi l-użu ta' ħlasijiet elettroniċi; iwassal għal żieda sostanzjali fl-użu ta' metodi ta' ħlas elettroniku li min-naħa tiegħu iwassal għal tnaqqis sinifikanti fl-użu ta' strumenti ta' ħlas bl-użu tal-karta, kemm fis-settur pubbliku u anke f'livell nazzjonali; jippromwovi kummerċ elettroniku kif propost minn Digital Malta – Strateġija Diġitali Nazzjonali 2014-2020; jippromwovi suq ta' ħlasijiet effiċjenti u sostenibbli; jappoġġja inizjattivi li jippromwovu livelli aktar għolja ta' konformità finanzjarja u ta' trażżin ta' ħasil ta' flus; jipprovdi informazzjoni u jeduka l-pubbiku ġenerali u n-negozji dwar l-effiċjenzi li jistgħu jinkisbu permezz tal-użu ta' mezzi elettroniċi. Fl-2016 dan il-kumitat ippreżenta rapport lil Ministru għall-Finanzi b'rakkomandazzjonijiet preliminari. ir- rakkomandazzjonijiet jiġu mgħarbla. Din id-Diviżjoni ħadmet sabiex tikseb fondi mill-Unjoni Ewropea li jgħinu biex dan l-eżerċizzju jsir. Infatti dawn il-fondi nkisbu u f'Novembru tal-2017 inħareġ tender għall-għażla ta' esperti li fl-2018 se jgħinu lil kumitat sabiex isir il-proċess ta' diskussjoni u jiġi ffinalizzat ir-rapport bil-miżuri. jiġi diskuss mal-istakeholders biex ir-rapport Fir-rigward tal-użu ta' kards minn Ministri, Segretarji Parlamentari u uffiċċjali tal-Gvern, din id- Diviżjoni kompliet tapprova l-ħruġ tagħhom wara li tevalwa każ b'każ. Kull deċiżjoni dejjem tkun ibbażata fuq sett fiss ta' konsiderazzjonijiet. Is-Sistema għall-Ġestjoni tal-Ivvjaġġar (TMS) L-għan ta' din is-sistema hija sabiex tibdel is-sistema preżenti li hija bbażata kompletament fuq proċeduri manwali u li allura trid twassal għal: ipproċessar mgħaġġel ta' bżonnijiet ta' vjaġġar; anqas żbalji manwali fl-ipproċessar ta' fondi u dokumentazzjoni; aktar effiċjenza fil-ġbir ta' rimborż minn awtoritajiet Ewropej; lokalizzazzjoni aħjar tal-istadju ta' vjaġġar ta' kull individwu; ġbir ta' data sabiex ikunu jistgħu jittieħdu d-deċiżjonijiet. Ix-xogħol fuq din il-miżura kien beda fl-2011 fejn tħejja dokument li kien jinkludi l-proċessi involuti hekk kif irregolat mill-Kapitlu 8 tal-Kodiċi għall-Ġestjoni tas-Servizz Pubbliku (PSMC). Minn din l- analiżi preliminari kien konkluż li sistema ġdida awtomatizzata kienet se tippermetti lill-Gvern li jiġġestixxi aħjar vjaġġar uffiċjali tal-Gvern. Fl-2012 id-dokument kien ġie rivedut flimkien mal-IMU u ġie preparat dokument li inħareġ għall-pubbliku. Dan id-dokument kien anke ġie rreklamat fuq il- gazzetti (kemm dawk lokali kif ukoll dawk internazzjonali). Fl-2013 ġew miġbura s-sottomissjonijiet, li saru l-aktar minn fornituri lokali, fejn ġew proposti varji soluzzjonijiet. Wara l-istadju tal-RFI (Request for Information) saru diskussjonijiet mal-IMU u l-MITA, fejn dawn tal-aħħar ingħataw l- inkarigu li jlestu l-proġett. Fl-2014 sar eżerċizzju fejn ġie aġġornat il-GAP analysis tal-2011 u fuq il- bażi ta' dan l-eżerċizzju ġew imfassla workflows. Fl-2015 dawn il-workflows ġew sostanzjati b'serje ta' bżonnijiet funzjonali (li saru wara diskussjoni estensiva mal-partijiet involuti). F'Diċembru tal- 2015 inħareġ tender sabiex jiġi identifikat il-fornitur li se jfassal is-software skont il-workflows u l- bżonnijiet funzjonali msemmija. Fl-2016 ġiet imfassla s-sistema mill-fornitur li fl-2017 bdiet tiġi mqassma lill-Ministeri. S'issa 4 Ministeri għamlu l-qalba għal sistema awtomatika. Id-Diviżjoni għamlet ukoll xogħol ta' manutenzjoni fejn tidħol politika dwar l-ivvjaġġar. Ħadna ħsieb ukoll li naraw li l-uffiċjali tas-settur pubbliku kienu qed jirrispettaw ir-regoli u allura kull meta kellna talba għal ħruġ addizzjonali ta' flus konna viġilanti ħafna qabel approvajnieha. Implimentazzjoni tal-IPSAS L-Istandards Internazzjonali tal-Kontabbiltà għas-Settur Pubbliku (IPSAS) huma sett ta' standards tal- kontabbiltà maħruġa mill-IPSAS Board għall-użu minn entitajiet fis-settur pubbliku madwar id-dinja fil-preparazzjoni tad-dikjarazzjonijiet finanzjarji. Dawn l-istandards huma bbażati fuq l-Istandards ta' Rapportar Finanzjarju Internazzjonali (IFRS) maħruġa mill-Bord dwar l-Istandards Internazzjonali tal-Kontabbiltà (IASB). L-IPSAS għandhom l-għan li jtejbu l-kwalità tar-rappurtaġġ finanzjarju li joħroġ mis-settur pubbliku. Dan kollu jżid it-trasparenza u l-kontabbiltà. Il-proġett tal-implimentazzjoni tal-IPSAS mill-Gvern Malti qed jiġi mmexxi mit-Teżor bil- kollaborazzjoni ta' diversi entitajiet, l-aktar il-MITA u l-Ministeru għall-Finanzi (b'mod partikulari d- Diviżjoni tagħna). Dan hu proġett li jieħu fit-tul u li jitlob tisħiħ tal-istrutturi tal-Gvern. Wara l-fażi tal-GAP Analysis, li bdiet wara workshop li ġie organizzat mit-Teżor u minn din id-Diviżjoni, issa d- Diviżjoni qed tkun involuta attivament billi tindirizza l-gaps indentifikati, l-aktar billi tipparteċipa fil- Kumitat dwar l-Implimentazzjoni tal-IPSAS u fil-Bord dwar l-Implimentazzjoni tal-IPSAS. Id- Diviżjoni tagħna għandha wkoll it-tmexxija ta' Kumitat għall-Implimentazzjoni tal-IPSAS fi ħdan l- Istitut Malti tal-Accountants. Dawn it-tlett fora qed jaħdmu sabiex kull standard jiġi analizzat bir- reqqa u jiġi applikat fix-xenarju lokali. Il-Kumitat tal-Faċilità tal-Investiment Fl-2016 u fl-2017 l-FPMD kompliet tirrapreżenta lil Malta bħala membru fil-Kumitat tal-Faċilità tal- Investiment (Bank għall-Investiment Ewropew - Lussemburgu). Il-Faċilita tal-Investiment (IF) tipprovdi varji forom ta' strumenti ta' finanzjament fejn jinqasam ir- riskju għal proġetti ta' investiment f'bosta setturi tal-ekonomija. Dan jinkludi proġetti fl-element kummerċjali tas-settur pubbliku u fis-settur tal-infrastruttura li huwa kruċjali fl-iżvilupp tas-settur privat, kif ukoll fis-settur finanzjarju. L-IF toffri appoġġ permezz ta': finanzjament ta' dejn; garanziji; finanzjament f'forma ta' ishma; tieħu r-rwol ta' investitur f'fondi ta' ishma privati. Il-proġetti kollha li huma ffinanzjati mill-IF iridu jkunu sostenibbli ekonomikament, finanzjarjament, teknikament u ambjentalment. Analiżi tal-Kontijiet Bankarji tal-Gvern Fl-2017 id-Diviżjoni tagħna ħadet ħsieb li tagħmel analiżi dettaljata tal-kontijiet bankarji li għandhom il-Ministeri (u d-Dipartimenti rispettivi) u l-Entitajiet Pubbliċi. Minn dan l-eżerċizzju ħareġ il-fatt li l- Gvern għandu bosta kontijiet li jew ma kinux attivi jew li kienu qed jinżammu miftuħa b'bilanċi żgħar ħafna. Dawn intalbu li jingħalqu. Bosta Dipartimenti/Entitajiet Pubbliċi oħrajn min-naħa l-oħra kellhom bilanċi kbar li mis-sena 2018 setgħu jkunu suġġetti għal imgħax negattiv. Dawn ġew mitluba li jsibu soluzzjonijiet alternattivi sabiex dan ir-riskju jiġi evitat. Laqgħat Ġenerali Annwali Tul l-2017 id-Diviżjoni tagħna attendiet bosta laqgħat ġenerali annwali ta' kumpaniji fejn il-Gvern għandhu sehem. Unità għat-Trasport Intern tal-Gvern Fl-2017, is-sezzjoni li tieħu ħsieb it-trasport intern tal-Gvern fi ħdan id-Diviżjoni tal-Politika u Immaniġġjar ta' Finanzi (FPMD) kompliet taħdem fuq il-viżjoni tagħha li għandha bl-għan li fil- Gvern ikun hemm flotta aktar moderna, aktar nadifa u b'vetturi iżgħar. Tul is-sena saru diversi laqgħat ma' varji dipartimenti u entitajiet pubbliċi biex flimkien insibu l-aħjar soluzzjonijiet għall- bżonnijiet tagħhom. Kull deċiżjoni ttieħdet dejjem fuq linji gwida mfassla mill-Ministeru għall- Finanzi. Bħala Diviżjoni dejjem insistejna li s-settur pubbliku jagħżel ix-xiri tal-karozzi minflok il- kiri. Infatti l-kiri tal-karozzi kien approvat biss meta l-Gvern kien jaqbillu li jikri, peress li fiċ- ċirkostanzi partikolari jkun jagħmel aktar sens ekonomiku. F'din is-sena li l-linji gwida fuq ix-xiri tal- vetturi wżati ġew emendati biex jinkludu numru ta kriterji ġodda li se jgħinu biex dan is-settur jiġi rregolarizzat aħjar. Saru l-preparamenti kollha biex isiru numru kbir ta' bidliet għall-aħjar fil-Fleet Management System, u l-Fleetweb. Ser ikun hemm xi mudelli ġodda fis-sistema waqt li xi affarijiet eżistenti ser jiġġeddu. Ix-xogħol innifsu mistenni li jitlesta fl-2018. Is-sezzjoni tagħna kienet strumentali biex ħafna dipartimenti rnexxilhom jirrispondu numru kbir ta' mistoqsijiet parlamentari li saru matul l-2017. Il-mistoqsijiet kienu dwar il-vetturi wżati minn Ministri u Segretarji Parlamentari tul dawn l-aħħar tmien snin. Permezz tar-rapporti ġġenerati mis-sistema, stajna nagħmlu riċerka adegwata u ngħaddu l-informazzjoni lid-dipartimenti (peress li huma ħafna drabi ma kellhomx aċċess għal dik l-informazzjoni). Fl-2017, dan l-Uffiċċju ħadem ukoll ħafna flimkien mal-Uffiċċju tal-Ombudsman. Il-Ministeru tagħna kompla jiġi rrapreżentat regolarment fuq Kumitat tal-Appelli li għandu x'jaqsam mas-settur tal-Pannelli Fotovoltajċi, Solar Water Heaters, u tiġdid ta' bjar u ċisterni. Dan ix-xogħol jew installar jiġi ssussidjat kemm minn fondi lokali kif ukoll mill-Unjoni Ewropea, skont il-każ. Membri tal-pubbliku li jħossuhom aggravati fuq xi ħlas li ma ħadux lura, jistgħu jappellaw ma' dan il- kumitat li mbgħad jiżen u jgħarbel jekk għandhomx raġun jew le. Unità għat-Tfassil tal-Politika Kumitat tas-Servizzi Finanzjarji Bħal fi snin preċedenti, id-Diviżjoni tal-Politika u Immaniġġjar ta' Finanzi (FPMD) kompliet tirrappreżenta lill-Ministeru għall-Finanzi fil-Kumitat tas-Servizzi Finanzjarji li jiltaqa' kull xahar fi Brussell. Il-Kumitat jassisti lill-Kunsill Ewropew biex dan tal-aħħar ikun jista' jiddefinixxi l- istrateġija fir-rigward ta' kwistjonijiet ta' servizzi finanzjarji. Qabel il-laqgħa d-Diviżjoni tkun responsabbli li tagħmel il-konsultazzjonijiet kollha meħtieġa u tikkonsolida l-pożizzjoni tal-Gvern dwar dawk il-kwistjonijiet li jkunu se jiġu diskussi waqt il-laqgħa li jkun imiss. Wara, id-Diviżjoni tkun responsabbli għall-ifformular tar-rapport bil-punti ewlenin tad- diskussjoni. Komunikazzjonijiet mill-Unjoni Ewropea, Direttivi u Dokumenti Oħrajn Id-Diviżjoni analizzat numru ta' dokumenti maħruġa mill-istituzzjonijiet tal-Unjoni Ewropea u tat bosta pariri fir-rigward tal-pożizzjoni li Malta għandha tieħu. L-FPMD ipprovdiet ukoll il- pożizzjonijiet ta' Malta f'isem il-Ministeru fuq numru ta' proposti u pjanijiet ta' azzjoni li ġew imnedija matul is-snin 2016 u 2017. Skemi ta' Għotjiet Matul is-snin 2016 u 2017, id-Diviżjoni tal-Politika u Immaniġġjar ta' Finanzi (FPMD) baqgħet involuta fit-tfassil tal-politika f'dak li jirrigwardja skemi ta' għotjiet maħruġa mill-Gvern. F'dawn is-snin kien hemm fis-seħħ diversi skemi ta' għotjiet li kienu jinkludu l-iskemi għal għotjiet li jkopru spejjeż li għandhom x'jaqsmu ma': tiġijiet jew unjonijiet ċivili; ordinazzjonijiet ta' saċerdoti; xiri ta' strumenti mużikali; xiri ta' roti jew muturi tat-tip pedelec; spejjeż kapitali eliġibbli għar-rimborż li jagħmlu skejjel tal-Knisja jew indipendenti – spejjeż konnessi mal-implimentazzjoni tar-riformi edukattivi. Dawn l-iskemi kienu amministrati mid-Dipartiment tat-Taxxa fuq il-Valur Miżjud. In-nefqa totali rikurrenti ivvutata għal dawn l-iskemi kienet ta' aktar minn €5 miljuni, f'dawn is-sentejn. Fl-aħħar tas-sena 2017 inħarġet notifika fil-Gazzetta tal-Gvern fejn ġiet introdotta skema ta' għotja fuq xiri ta' apparat speċjali għall-użu minn persuni b'diżabbiltà. Skema simili kienet diġà teżisti u kienet imħaddma mill-Kummissjoni għad-Drittijiet ta' Persuni b'Diżabbiltà iżda, permezz ta' din in- notifika din l-iskema ġiet estiża sabiex tinkludi iżjed apparat għall-użu ta' persuni b'diżabbiltà. Din l- iskema qed titħaddem b'koperazzjoni bejn il-Minsteru għall-Finanzi u l-Aġenzija Sapport. Daħla ID-DIRETTORAT TAL-BAĠIT TAL-UNJONI EWROPEA L-għan ewlieni tad-Direttorat huwa li jiġu mħarsa u salvagwardjati l-interessi nazzjonali fl-oqsma tal- baġit tal-Unjoni Ewropea (UE), sabiex Malta jkollha l-aħjar bilanċ possibbli. Dan il-baġit, li għal din is-sena se jkun ta' €145 biljun jew madwar 1% tal-Introjtu Nazzjonali Gross (ING) tal-Unjoni, jiffinanzja diversi fondi u programmi, li għandhom l-għan li jtejbu l-kwalità tal-ħajja taċ-ċittadini Maltin u Ewropej. Il-Qafas Finanzjarju ta' wara l-2020 Dan id-Direttorat kompla jipprepara l-pożizzjoni ta' Malta dwar il-finanzi tal-UE ta' wara s-sena 2020, u jfassal argumenti biex jintużaw waqt in-negozjati li se jsiru fl-2018 u l-2019. Riżorsi Proprji 2014-2020 Il-baġit tal-UE jiġi ffinanzjat prinċipalment mill-Istati Membri stess, permezz tar-riżorsi propji. Dawn jikkonsistu fi dħul mid-dwana (riżorsi proprji tradizzjonali), parti mit-taxxa fuq il-valur miżjud (VAT) u madwar 0.6% tal-ING. Is-sistema tinkludi wkoll numru ta' arranġamenti favur uħud mill-Istati Membri, li relattivament jikkontribwixxu l-iktar għall-Baġit tal-Unjoni. Il-liġi ewlenija għall-2014-2020, jiġifieri d-deċiżjoni tal-2014, ġiet adottata unanimament mill-Kunsill tal-Ministri fis-26 ta' Mejju 2014, wara li ġie kkonsultat il-Parlament Ewropew. Madankollu, din id- deċiżjoni bdiet tapplika, b'effett mill-2014, f'Ottubru 2016, meta l-Istati Membri kollha approvawha skont il-kostituzzjoni tagħhom. Bħala effett ta' dan, f'Jannar 2017, Malta ħallset €2.5 miljuni netti, bħala pagament addizzjonali għas-snin 2014 u 2015, primarjament minħabba korrezzjonijiet favur Stati Membri oħra, li ma setgħux jitħallsu qabel ġie ffinalizzat il-proċess ta' ratifikazzjoni mill-pajjiżi kollha. Tabella Nru. 1: Riżorsi Proprji Mħallsa fl-2016 Riżorsi proprji bbażati fuq it-taxxa fuq il-valur miżjud Riżorsi proprji bbażati fuq l-Introjtu Nazzjonali Gross Korrezzjoni favur ir-Renju Unit Aġġustamenti relatati ma' kreditu għall-interessi negattivi Tabella Nru. 2: Riżorsi Proprji Mħallsa fl-2017 Riżorsi proprji bbażati fuq it-taxxa fuq il-valur miżjud Riżorsi proprji bbażati fuq l-ING Korrezzjoni favur ir-Renju Unit Korrezzjonijiet favur Stati Membri oħra Pagament nett relatat ma' aġġustamenti tal-istatistika tal- ING (2010 - 2015) Aġġustamenti relatati ma' kreditu għall-interessi negattivi Total Matul dawn is-sentejn, id-Direttorat kompla wkoll jaġġorna l-istimi tal-kontribuzzjonijiet li Malta mistennija tagħti fis-snin li ġejjin, abbażi ta' previżjonijiet ekonomiċi. F'Lulju 2016 u 2017, id-Direttorat bagħat lill-Kummissjoni Ewropea d-dikjarazzjonijiet tat-taxxa fuq il-valur miżjud għas-snin 2015 u 2016, abbażi tal-informazzjoni miġbura mid-Dipartiment tat-Taxxa fuq il-Valur Miżjud u mill-Uffiċċju Nazzjonali tal-Istatistika. Dawn id-dikjarazzjonijiet inkludew il- bażi tat-taxxa fuq il-valur miżjud, li ġie kkalkulat abbażi tar-rati differenti tat-taxxa fuq il-prodotti u servizzi u diversi kumpensi li japplikaw skont ir-regolamenti. Fl-2016, id-Direttorat ħa ħsieb jikkordina ż-żjara ta' spezzjoni f'Malta dwar ir-riżorsi propji li jakkumulaw mill-VAT. Waqt din iż- żjara, uffiċjali mill-Kummissjoni Ewropea vverifikaw bir-reqqa d-dikjarazzjonijiet ta' Malta tal-2013, 2014 u 2015. Fis-17 ta' Mejju 2016, il-Kunsill tal-UE adotta l-emendi tar-regolament relatat mal-metodi li jintużaw biex jitqiegħdu għad-dispożizzjoni r-riżorsi proprji lill-Kummissjoni Ewropea. Xi wħud minn dawn l- emendi jinkludu, fost l-oħrajn: (i) simplifikazzjoni tal-proċeduri biex isiru aġġustamenti tar-riżorsi proprji tal-VAT u tal-ING għal snin preċedenti; (ii) rati inizjali ftit ogħla għall-kalkolu tal-interessi f'każ li r-riżorsi proprji jitħallsu tard, bl- introduzzjoni ta' massimu ġdid ta' 16%; (iii) possibbiltà li l-Kummissjoni Ewropea tiġbor minn qabel sa nofs il-pagament ta' xahar tar- riżorsi proprji bbażati fuq il-VAT u l-ING, sabiex ikopru n-nefqa tal-Fondi Strutturali u ta' Investiment tal-UE. Il-ħruġ tar-Renju Unit mill-UE fl-2019, li dan id-Direttorat qed isegwi mill-qrib minħabba l-effetti li se jkollu fuq il-baġit tal-UE, se jwassal għat-telf tat-tieni l-ikbar kontributur nett. L-impatt fuq is-27 pajjiż jiddependi minn diversi fatturi bħall-arranġamenti tal-ħruġ mis-suq komuni, li jolqot direttament id-dazji fuq l-importazzjoni mħallsa fil-baġit tal-UE u l-ammont globali tal-baġit tal-UE wara l-Brexit. Baġits Annwali tal-UE Il-Baġits għall-2017 u l-2018 F'nofs l-2016 u l-2017, il-Kummissjoni Ewropea ppreżentat l-abbozz tal-baġit tal-UE għas-snin li jmiss, abbażi tal-qafas finanzjarju tal-2014-2020 u l-linji gwida li kienu ġew adottati mill-Kunsill u mill-Parlament Ewropew aktar kmieni. L-għanijiet prinċipali ta' dawn il-baġits kienu ż-żieda fl- investiment u l-ħolqien ta' impjiegi fl-Unjoni kif ukoll, kemm jista' jkun, li jiġu pprovduti l-finanzi addizzjonali sabiex jiġu indirizzati sfidi bħall-immigrazzjoni u s-sigurtà. Malta ħadmet b'mod kostruttiv flimkien mal-Istati Membri l-oħra sabiex intlaħaq ftehim fil-Kunsill fuq dawn iż-żewg baġits. Madankollu, l-Parlament Ewropew, fiż-żewġ okkażjonijiet, kellu pożizzjoni differenti minn dik tal-Kunsill, u għaldaqstant, lejn l-aħħar ta' Ottubru tal-2016 u l-2017, ġie mwaqqaf il-Kumitat ta' Konċiljazzjoni. Finalment, il-ftehim bejn iż-żewġ istituzzjonijiet fuq dawn il-baġits annwali ntlaħaq f'Novembru tas-sena ta' qabel, skont kif jitlob it-Trattat li jirregola l-Funzjoni tal-UE. Il-baġits adottati għall-2017 u l-2018 ġew imqassma fuq oqsma politiċi differenti hekk kif indikat fil- figuri numru 1 u 2. Fost dawn l-oqsma hemm il-politika ta' koeżjoni, li ġiet allokata madwar 30% tal- baġit, kull sena. Figura Nru. 1: Il-Baġit tal-Pagamenti għall-2017 Figura Nru. 2: Il-Baġit tal-Pagamenti għall-2018 L-Implimentazzjoni tal-Baġits tal-2016 u l-2017 Matul dawn is-sentejn kienu meħtieġa diversi emendi għall-baġits annwali minħabba diversi fatturi, fosthom: l-introduzzjoni ta' strument ġdid sabiex jipprovdi assistenza f'każijiet ta' emerġenza fl-Unjoni Ewropea; l-użu tal-Fond ta' Solidarjetà tal-UE minħabba diżastri naturali, bħal għargħar u terremoti, fil- Ġermanja, ir-Renju Unit, Ċipru, il-Portugall u l-Italja; żieda ta' riżorsi baġitarji favur it-tnaqqis tal-qgħad fost iż-żgħażagħ tal-Unjoni Ewropea u l- Fond Ewropew għall-Investimenti Strateġiċi; l-iffinanzjar tal-Fond Ewropew għall-Iżvilupp Sostenibbli u żieda fir-Riżerva għall- Assistenza t'Emerġenza lill-pajjiżi li mhumiex membri tal-UE abbażi tal-ftehim milħuq fir- reviżjoni tal-Qafas Finanzjarju Pluriennali (QFP). Matul l-2016 u l-2017 id-Direttorat eżamina wkoll dawn it-trasferimenti qabel ġew diskussi u approvati fil-Kumitat tal-Kunsill dwar il-Baġit (numru sostanzjali minnhom waqt il-Presidenza Maltija tal-Kunsill tal-UE): 18-il talba sabiex jiġu mobilizzati €28 miljun fl-2016 u €18-il miljun fl-2017 mill-Fond Ewropew għall-Globalizzazzjoni ħalli jiġu megħjuna diversi Stati Membri li kellhom mijiet ta' ħaddiema li tilfu l-impjieg; 53 trasferiment li ġew proposti mill-Kummissjoni Ewropea skont ir-regolamenti finanzjarji favur diversi oqsma bħall-mobilizzazzjoni tar-Riżerva għall-Assistenza ta' Emerġenza għall- għajnuna umanitarja lill-pajjiżi milquta mill-gwerer bħas-Sirja, is-Sudan, l-Iraq, u pajjiżi oħra fil-Lvant Nofsani; kif ukoll rinfurzar ta' diversi programmi ta' fondi tal-UE bħall-Horizon 2020; trasferimenti li twettqu mill-Istituzzjonijiet l-oħrajn tal-UE bħall-Kumitat tar-Reġjuni, il-Qorti Ewropea tal-Awdituri, il-Qorti Ewropea tal-Ġustizzja u l-Ombudsman Ewropew. Presidenza tal-Kunsill tal-UE Waqt il-perjodu tal-Presidenza, bejn Jannar u Ġunju 2017, Malta rnexxielha tikseb diversi kisbiet oħra f'oqsma relatati mal-Baġit tal-UE, speċjalment dawk relatati mal-qafas finanzjarju tal-baġit (kemm mill-aspett kwantitattiv, kif ukoll mill-aspett kwalitattiv). Ir-reviżjoni tal-Qafas Finanzjarju 2014-2020 Lejn tmiem il-Presidenza Maltija tal-Kunsill tal-UE f'Ġunju 2017, intlaħaq qbil unanimu bejn il- pajjiżi membri, kif ukoll inkiseb il-kunsens tal-Parlament Ewropew sabiex jiżdiedu r-riżorsi finanzjarji għas-snin 2017-2020. Din ir-reviżjoni kienet l-ewwel waħda tax-xorta tagħha u l-ftehim intlaħaq wara negozjati iebsa waqt il-Presidenza Slovakka u dik Maltija. Ir-riżorsi allokati għall-prijoritajiet tal-UE żdiedu b'total ta' €6 biljun, li minnhom €1.2 biljun qed imorru biex jindirizzaw il-problema tal-qgħad fost iż-żgħażagħ, u €4 biljun sabiex jiġu indirizzati l- effetti tal-migrazzjoni, kemm ġewwa l-Ewropa, kif ukoll fil-pajjiżi tal-oriġini. Żdiedu wkoll b'madwar 30% ir-riżorsi biex jipprovdu flessibilità addizzjonali għall-bżonnijiet li ma kinux previsti fl-2013 meta l-QFP tal-2014-2020 ġie adottat. Il-proposta tal-Pakkett Leġislattiv Omnibus F'Settembru tal-2016, il-Kummissjoni Ewropea nediet il-proposta Omnibus li tinkludi r-reviżjoni tar- Regolament Finanzjarju tal-Baġit tal-Unjoni Ewropea u emendi ta' ħmistax-il liġi settorjali ta' programmi u fondi tal-UE. L-għan prinċipali tal-Omnibus huwa li jissimplifika r-regoli, u sussegwentement inaqqas il-burokrazija eċċessiva. Dan se jgawdu minnu l-awtorijiet ta' ġestjoni fl- Istati Membri kif ukoll il-benefiċjarji tal-fondi tal-Unjoni Ewropea. Sal-aħħar tal-2016, in-negozjati fil-Kunsill fuq din il-proposta kienu għadhom fi stat bikri. Fl-ewwel xhur tal-2017 saru diversi laqgħat fil-Kumitat tal-Baġit, mas-Segretarjat Ġenerali tal-Kunsill u bilateralment ma' rappreżentanti tal-Istati Membri, kif ukoll tfassil ta' diversi proposti mill-Presidenza Maltija bil-għan li jinstab kompromess bejn l-Istati Membri kollha, li wassal sabiex il-Kumitat tar- Rappreżentanti Permanenti adotta il-ftehim li ntlaħaq bejn l-istess pajjiżi fit-28 ta' Ġunju, 2017. Dan il-Kumitat ta wkoll il-mandat sabiex jibdew id-diskussjonijiet flimkien mal-Parlament Ewropew u mal-Kummissjoni, bil-għan li jintlaħaq ftehim bejn l-istess istituzzjonijiet għall-adozzjoni tal- proposta sabiex tidħol fis-seħħ fil-bidu tal-2018. Taħt il-Presidenza tal-Kunsill immexxija mill- Estonja, dan il-ftehim kien kważi konkluż sal-aħħar tal-2017, fejn intlaħaq ftehim fuq l-artikli tar- regolamenti kollha affetwati bil-proposta tal-Omnibus, għajr il-premessi tal-bidu tar-Regolament Finanzjarju. Dan id-Direttorat ħa ħsieb ukoll li jiġu mħarsa l-interessi nazzjonali fuq din il-proposta tal-Omnibus kemm qabel ma Malta assumiet l-irwol tal-Presidenza tal-Kunsill, kif ukoll wara, b'kollaborazzjoni ma' dipartimenti fi ħdan il-Ministeru għall-Affarijiet Ewropej. Adozzjoni ta' pożizzjonijiet tal-Kunsill tal-UE relatati mal-implimentazzjoni tal-Baġits Annwali  Fil-laqgħa tal-Kunsill tal-Ministri tal-Finanzi ta' Frar 2017 intlaħaq qbil formali permezz ta' votazzjoni b'maġġoranza doppja fuq ir-rakkomandazzjoni tal-Kunsill tal-UE lill-Parlament Ewropew sabiex, skont kif stabbilit fit-Trattat tal-UE, il-Parlament Ewropew jirrilaxxa lill- Kummissjoni mir-responsabbiltajiet tagħha fir-rigward tal-implimentazzjoni tal-baġit tal- 2015. (Dan l-eżerċizzju jservi wkoll ta' skrutinju għall-mod kif ġie implimentat il-baġit tal- UE.)  Fl-istess laqgħa tal-Kunsill tal-Ministri ġew adottati linji gwida għall-Kummissjoni Ewropea li servew ta' bażi għat-tħejjija tal-proposta tal-baġit għas-sena 2018. Laqgħa informali tal-Kumitat dwar il-Baġit tal-Kunsill tal-UE Minbarra li l-Presidenza Maltija mexxiet madwar 40 laqgħa tal-Kumitat dwar il-Baġit tal-Kunsill tal- UE fi Brussell, dan il-Kumitat iltaqa' ukoll darba f'Malta fl-4 ta' Mejju 2017. Matul din il-laqgħa saret, fost l-oħrajn, preżentazzjoni mill-Uffiċċju Ewropew għall-Ħarsien fil-Qasam tal-Ażil (EASO), li huwa bbażat f'Malta. Pożizzjonijiet fuq Dokumenti tal-UE Matul dawn is-sentejn, id-Direttorat ipprovda wkoll diversi pożizzjonijiet nazzjonali fuq abbozzi ta' liġijiet u dokumenti oħra maħruġa mill-UE, sabiex jintużaw waqt id-diskussjonijiet tekniċi, kif ukoll Ministerjali, fosthom: emendi tad-Deċiżjoni dwar ir-Riżerva ta' Kontinġenza; - Pjan għall-Investimenti Esterni; il-laqgħa tal-mexxejja taż-Żona Ewro dwar il-pakkett ta' riforma tal-Unjoni Ekonomika u Monetarja li ġie mniedi mill-Kummissjoni Ewropea fis-6 ta' Diċembru, 2017, flimkien ma' emendi għall-Programm ta' Riformi Strutturali; rapporti speċjali maħruġa mill-Qorti tal-Awdituri li jiffokkaw fuq oqsma diversi ta' politika; rapport mill-Kummissjoni Ewropea dwar l-implimentazzjoni tal-Assistenza Makrofinanzjarja tal-UE għas-sena 2015; proposta leġiżlattiva sabiex jitwaqqaf mekkaniżmu ta' rilokazzjoni f'każ ta' kriżi - diversi kriterji għal dan il-mekkaniżmu u l-effett tagħhom fuq il-kwota li tmiss lil Malta ġew eżaminati sabiex jiġi mħares l-interess nazzjonali; il-Fond Ewropew tad-Difiża u twaqqif tal-Kooperazzjoni Strutturata Permanenti tal-UE (PESCO). Mark Borg Direttur Ġenerali (Budget Affairs) DIPARTIMENT TAT-TEŻOR Id-Dipartiment hu maqsum fi tliet funzjonijiet prinċipali li huma l-Government Accounting (li jinkludi Kontroll Finanzjarju, Pagamenti, Metodoloġiji tal-Accounts u Rappurtaġġ Finanzjarju), id-Debt Management u l-EU Funds Management. Sapport amministrattiv isir mis-Sezzjoni Amministrattiva filwaqt li l-ICT and Business Development Unit (li jirrapporta direttament lill-Accountant General) iservi bħala sapport dirett lis-sezzjonijiet kollha tad-Dipartiment. Sezzjoni Consolidated Accounts Fl-2016 is-sezzjoni tal-Consolidated Accounts ipproċessat dawn il-pagamenti lokali ta' hawn taħt: Ċekkijiet 128,592 7,091 135,683 DAS (printjati f'Malta) DAS (printjali f'Għawdex) Total Il-funzjoni ewlenija ta' din is-sezzjoni hija l-ipproċessar tat-transazzjonijiet tal-Voti mill-Ministeri u d-Dipartimenti kollha. Din is-sezzjoni tiproċessa l-pagamenti lokali li jaffettwaw il-Consolidated Fund u t-Treasury Clearance Fund fost aktar kontijiet miżmuma mill-Gvern. Apparti minn hekk, din is-sezzjoni tieħu ħsieb li tipproduċi u tippubblika rapporti lill-Ministeru għall-Finanzi, lill-Uffiċċju tal-Istatistika u lill-Bank Ċentrali. Jinħarġu wkoll rapporti skont kif mitlub mill-liġi finanzjarja. Fost dawn ir-rapporti nsibu r-Rapport Annwali skont l-Artiklu 65 tal-liġi finanzarja, ir-Rapport Finanzjarju Annwali u r-rapport fejn iqabbel l-ispiża u d-dħul ta' sentejn konsekuttivi, kif ukoll ir-rapport tal- Consolidated Fund li jsir kull tliet xhur. Fl-2017 is-sezzjoni tal-Consolidated Accounts ipproċessat dawn il-pagamenti lokali ta' hawn taħt. DAS (printjati f'Malta) DAS (printjali f'Għawdex) Total Ċekkijiet 140,516 7,470 147,986 Bħal fis-snin preċedenti, ir-rikonċiljazzjoni bankarja tal-kont pubbliku ssir mill-Cash Office fi ħdan it- Teżor. Matul is-sena saru diversi laqgħat kemm mal-MITA kif ukoll ma' diversi Dipartimenti tal- Gvern sabiex ir-rikonċiljazzjoni bankarja ssir bl-aħjar mod possibbli. Mal-bidu ta' sena ġdida l-Cash Office kompla bil-ġbir ta' bilanċi tal-kontijiet bankarji li għandhom id- diversi Dipartimenti u Ministeri kemm mal-Bank Ċentrali ta' Malta u mal-banek kummerċjali f'Malta sal-aħħar tas-sena li tkun intemmet. Kif dejjem sar, dawn il-figuri jiġu rrappurtati fir-Rapport Finanzjarju Annwali tas-sena li tkun għadha kemm intemmet. Matul l-2016 u l-2017, id-Dipartiment ħa ħsieb jikkordina laqgħat sabiex iħajjar aktar l-użu tal- pagamenti bis-sistema tas-SEPA mid-Dipartimenti. Fost id-Dipartimenti li addottaw din is-sistema mis-sena 2017 hemm id-Dipartiment tal-VAT, kif ukoll bdew id-diskussjonijiet mad-Dipartiment għall-Anzjanità u Kura fil-Komunità. In-numru ta' stop payments maħduma tul is-sena 2016 kien jammonta għal 763 filwaqt li n-numru ta' sekwestri ammonta għal 590. Tul is-sena 2017 in-numru ta' stop payments kien jammonta għal 723 u n-numru ta' sekwestri ammonta għal 630. Sezzjoni ta' Tranżazzjonijiet Bankarji Is-sezzjoni ta' tranżazzjonijiet bankarji hija responsabbli mill-ipproċessar tal-pagamenti bankarji kemm lokali u internazzjonali. It-tabella ta' hawn taħt turi n-numru ta' tranżazzjonijiet u l-valuri maħruġa minn din is-sezzjoni għas- sena 2016: Tip ta' Tranżazzjoni Pagamenti Numru ta' Tranżazzjoni 26,616 It-tabella ta' hawn taħt turi n-numru ta' tranżazzjonijiet u l-valuri maħruġa minn din is-sezzjoni għas- sena 2017: Tip ta' Tranżazzjoni Pagamenti Numru ta' Tranżazzjoni 30,315 Sezzjoni tal-Verifika (Verifications Section) Din is-sezzjoni tivverifika pagamenti li qed jiġu pproċessati u oħrajn li diġà ġew ipproċessati mid- Dipartimenti tal-Gvern kif inhu definit fl-Avviż Legali 185 tal-2007 li jemenda r-Regolamenti Finanzjarji Ġenerali. Din is-Sezzjoni tiċċekkja li: il-ħlas qiegħed iseħħ mill-kont korrett; il-ħlas mhux aktar mill-provvediment awtorizzat għas-servizz; il-voucher fih informazzjoni adegwata biex tidentifika s-servizz li qiegħed/li ġie mħallas; id-dokumenti huma iffirmati mill-uffiċċjal inkarigat. Numru konsiderevoli ta' pagamenti ġew ivverifikati minn din is-sezzjoni. Dawn kienu jikkonsistu f'pagamenti relatati ma' safar kif ukoll pagamenti relatati ma' servizzi u xogħlijiet infrastrutturali. X'seħħ fl-2016 u l-2017 Nuqqasijiet Identifikati Wara l-verifiki interni, diversi nuqqasijiet ġew identifikati fosthom, nuqqas ta' rċevuti fiskali tal- VAT, pagament/i imħallsin minn kont żbaljat, firmatarji mhux awtorizzati, kuntratti skaduti u nuqqas ta' kopji ta' vouchers tal-ħlas. L-Uffiċċju Nazzjonali tal-Verifika (NAO) u l-Budget Office ġew infurmati b'dan in-nuqqas. Sezzjoni tal-Accounting Methodology u Compliance Din is-sezzjoni hija responsabbli biex jinġabru u jiġu kkontrollati accrual accounting returns sottomessi mid-Dipartimenti u Ministeri tal-Gvern fuq bażi trimestrali. Din l-informazzjoni hija primarjament meħtieġa mill-Uffiċċju Nazzjonali tal-Istatistika (NSO) fil-kumpilazzjoni tan-notifika tal-proċedura ta' defiċit eċċessiv ta' Malta. Din is-sezzjoni tissorvelja l-informazzjoni sottomessa mid-Dipartimenti, dejjem skont il-mezzi provduti. Kull irregolarità identifikata minn din is-sezzjoni immedjatament titressaq lill-uffiċċju konċernati fejn tintalab kjarifika u jekk ikun meħtieġ, l- informazzjoni tiġi sottomessa mill-ġdid. Din is-sezzjoni qatt ma tieqaf tenfasizza l-importanza tas- sottomissjonijiet preċiżi u fil-ħin. Din is-sezzjoni tipprovdi appoġġ kontinwu lill-uffiċċjali li jiġbru u jissottomettu l-informazzjoni. Jinżammu għadd ta' laqgħat one-to-one mad-Dipartimenti sabiex jiġu jissottomettu kkjarifikati diffikultajiet informazzjoni rilevanti, affidabbli u kontinwa. imqajma mid-Dipartimenti u biex li dawn jiżguraw Din is-sezzjoni toħroġ ukoll ċirkolarijiet li jipprovdu gwida lid-Dipartimenti dwar il-kompilazzjoni tal-accrual accounting returns. Matul is-sena, inħarġet ċirkolari ġdida fuq it-talba tal-Kumitat tal-Kontijiet Pubbliċi biex issir analiżi aktar dettaljata tal-arretrati ta' kull dipartiment skont kriterji identifikati mill-istess Kumitat. Il-Proġett tal-IPSAS (International Public Sector Accounting Standards) Matul l-2016, il-proġett tal-IPSAS kompla jakkwista iktar momentum. It-tim tal-IPSAS kompla jaħdem fuq dawn l-istandards u l-linji gwida ta' dawn li ġejjin: Abbażi ta' IPSAS 31, inħarġet ċirkolari mit-Teżor, Accrual Accounting – IPSAS Project: Intangible Assets, biex kull dipartiment jiġbor informazzjoni fuq dawn it-tip ta' assi skont il-kriterji definiti, fejn id-dipartimenti huma mitluba li jibgħatu din l-informazzjoni darbtejn fis-sena. Apparti minn hekk, it-tim apponta chairperson biex jieħu sehem f'kumitat, Public Sector Committee, immexxi mil-Malta Institute of Accountants (MIA), fejn il-membri jagħtu rispons fuq l-istandards li kkonkluda t-tim tal-IPSAS. Wara kull laqgħa li ssir, iċ-Chairperson iressaq ir-rispons tal-Kumitat lit- tim tal-IPSAS, sabiex hu jiddeċiedi x'reviżjonijiet hemm bżonn isiru. Dan il-proċess wassal biex itejjeb aktar il-kwalità ta' dawn l-istandards u l-linji gwida tagħhom. Fis-sena 2017, it-tim tal-IPSAS kompla jaħdem fuq dawn l-istandards u l-linji gwida ta' dawn li ġejjin: Il-Public Sector Committee mmexxi mill-MIA, kompla jiltaqa' matul is-sena fejn ġew diskussi diversi standards u linji gwida rispettivi. Ir-rispons mgħoddi miċ-Chairperson ġie rivedut u analizzat mit-tim tal-IPSAS, u l-istandards u l-linji gwida ġew riveduti rispettivament. Dan il-proċess wassal biex itejjeb il-kwalità tax-xogħol magħmul mit-tim intern li qed jaħdem fuq l-IPSAS. Kompla jsir żvilupp fuq il-website tat-Teżor, speċjalment fir-rigward tal-Proġett tal-IPSAS. Uffiċjali tat-Teżor ipparteċipaw ukoll f'diversi konferenzi organizzati lokalment u barra minn xtutna fuq l-IPSAS, kif ukoll attendew il-laqgħat tal-EPSAS Working Groups. L-għanijiet tal-EPSAS Working Groups huma li jibnu fuq il-ħidma tat-Task Forces u li jistabbilixxu forum aktar permanenti kkonċernat fuq l-iżvilupp, l-introduzzjoni u t-tħaddim tal-EPSAS (European Public Sector Accounting Standards). Wara l-pubblikazzjoni tal-offerta fid-29 Mejju 2014 u l-offerti sottomessi biex tinbidel is-sistema kurrenti ta' accounting software għal sistema aktar moderna bbażata fuq l-accrual accounting, il- Corporate Financial Management Solution (CFMS), il-proċess tal-evalwazzjoni ġie magħluq lejn l- aħħar tas-sena. Dan huwa proġett ieħor immexxi mit-Teżor. Matul l-2017 il-Unit applika wkoll għal diversi fondi biex isiru proġetti relatati mal-iżvilupp tal- IPSAS. It-Teżor ġie mogħti fondi taħt l-iStructural Reform Support Programme (SRSP), fejn se jibbenefika minn working visits, konsulenza, u taħriġ. Se jsir proġett ieħor iffinanzjat mill-Eurostat, il-Preparatory Work for the Modernisation of the Public Sector Accounting Systems on an Accrual Basis, dwar l-assistenza teknika fl-implimentazzjoni ta' IPSAS 16 u 17. Dan se jsir b'kollaborazzjoni maċ-Chartered Institute of Public Finance & Accountancy (CIPFA). Ħareġ ukoll tender iffinanzjat mill-European Social Fund, Sevices Tender for the Design, Preparation, Management, Implementation and Evaluation of Training Programmes in Basic Accounting, fejn id-Dipartimenti tal-Gvern se jkollhom l-opportunità biex jieħdu t-taħriġ meħtieġ fuq Basic Accounting bħala preparazzjoni għas-sistema l-ġdida ibbażata fuq l-accrual accounting. Wara li l-konsorzju Grant Thorton Malta – Unit 4 rebaħ l-offerta għat-tibdil fis-sistema kurrenti ta' accounting software għal sistema aktar moderna bbażata fuq l-accrual accounting, il-Corporate Financial Management Solution (CFMS), ġie ffirmat il-kuntratt bejn il-Gvern u l-konsorzju. Il- kuntratt ġie ffirmat fl-10 ta' Lulju 2017 għall-valur ta' €11.6 miljun. Bħalissa l-konsorzju flimkien mat-Teżor għaddej bl-implimentazzjoni tas-sistema li hija mqassma fi tliet fażijiet. L-ewwel fażi, li qed issir bħalissa, hija ffukata fuq 10 Dipartimenti jew Ministeri piloti fejn qed isir eżerċizzju tas-sitwazzjoni kif inhi bħalissa u kif suppost għandha tiġi, biex b'hekk jinbena sew il-qafas tas-sistema l-ġdida. Qed isiru wkoll workshops mad-Dipartimenti u Ministeri piloti fejn il-kuntrattur qed jiġbor l-informazzjoni meħtieġa. L-ewwel fażi tkun lesta meta s-sistema tkun live f'dawn id-Dipartimenti u Ministeri piloti. Imbagħad, fit-tieni fażi tal-implimentazzjoni, huwa ippjanat li s-sistema prinċipali tkun lesta u tiġi live fil- kumplament tad-Dipartimenti u l-Ministeri l-oħra. It-tielet fażi se tiffoka fuq l-implimentazzjoni ta' applikazzjonijiet oħra annessi mas-sistema prinċipali. Dan il-proġett huwa importanti ħafna għax se jkun hemm impatt fuq kif wieħed għandu jipproċessa l-informazzjoni finanzjarja u kif l-istess informazzjoni għandha tintuża. Dan il-proġett huwa wkoll wieħed mill-proġetti eliġibbli għal fondi Ewropej permezz tal-proġett imsejjaħ Converge. L-Integrazzjoni tal-Prinċipju tal-Ugwaljanza bejn is-Sessi fil-Prattika Dan id-Direttorat dejjem ħaddan dan il-prinċipju ta' ugwaljanza bejn is-sessi. Fil-fatt fi ħdan dan id- Direttorat dejjem kien hemm opportunitajiet indaqs lil kull ħaddiem irrespettivament mis-sess jew l- istat tiegħu. DIRETTORAT GĦALL-ĠESTJONI TAL-FONDI TAL-UNJONI EWROPEA (EUFMD) Wieħed mir-rwoli ewlenin tal-EUFMD huwa li jiżgura immaniġġjar u sorveljanza tal-proġetti kofinanzjati mill-Unjoni Ewropea b'mod mill-aktar effiċjenti u effettiv. Matul dan il-perjodu taħt reviżjoni, il-fondi Ewropej li ġew sorveljati minn dan l-Uffiċċju kienu dawn imsemmija: il-Fond Ewropew għall-Iżvilupp Reġjonali (ERDF), il-Fond Soċjali Ewropew (ESF), u l-Fond ta' Koeżjoni li jaqgħu taħt il-Fond ta' Politika ta' Koeżjoni 2007-2013; il-Fondi Strutturali u ta' Investiment Ewropej 2014-2020; il-Programm Ġenerali għas-Solidarjetà u Mmaniġġjar ta' Flussi Migratorji 2007-2013; il-Fond Ewropew għas-Sajd 2007-2013; il-Mekkaniżmu Finanzjarju taż-ŻEE u tan-Norveġja (2009-2014); il-Fond għall-Asil, il-Migrazzjoni u l-Integrazzjoni 2014-2020. F'konformità mar-responsabilitajiet ewlenin, matul l-2016 u l-2017, l-EUFMD wettaq numru ta' funzjonijiet essenzjali marbutin mal-kordinazzjoni u l-implimentazzjoni ta' proġetti kofinanzjati mill- UE, fosthom: serva bħala gwida u sors ta' informazzjoni dwar prattiċi finanzjarji lill-ministeri, aġenziji u benefiċjarji tal-proġetti; provvediment ta' kontrolli sussidarji fuq talbiet ta' ħlas sabiex jiżgura li l-ispiża tal-pagamenti kofinanzjati hija f'konformità finanzjarja u eliġibbli; assistenza lill-benefiċjari tal-proġetti matul l-implimentazzjoni tal-istess proġetti. Fis-sena 2016, l-EUFMD beda jipproċessa l-ħlasijiet li jaqgħu taħt il-kappa tal-Fondi Strutturali u ta' Investiment Ewropej 2014-2020 fejn matul is-sena 2016 ġew imħallsa €25,049,589. Matul l-2016, il-pagamenti li jaqgħu taħt il-Fond għall-Ażil, il-Migrazzjoni u l-Integrazzjoni 2014- 2020 bdew jiġu pproċessati u sal-aħħar tas-sena ġew imħallsa €8,364,510. Fil-31 ta' Marzu 2016 għalaq il-Programm Ġenerali għas-Solidarjetà u Mmaniġġjar ta' Flussi Migratorji 2007-2013 u mill-1 ta' Jannar sal-għeluq tal-Programm għaddew pagamenti li jammontaw għal €3,184,930. Il-Fond Ewropew għas-Sajd 2007-2013 ġie konkluż fil-31 ta' Diċembru tal-2016, u b'kollox għaddew pagamenti jammontaw għal €767,079. Matul is-sena 2016, uffiċjali milll-EUFMD attendew għal diversi laqgħat u diskussjonijiet relatati mal-Fondi Ewropej fosthom Kumitati ta' Monitoraġġ kif ukoll taħriġ lokali relatat max-xogħol fosthom strumenti finanzjarji. L-ammont ta' pagamenti trasferiti laħaq l-€74,280,640, medja ta' pagamenti li jammontaw għal €6,190,053 kull xahar. It-tabella ta' hawn taħt tirrappreżenta t-total tal-ħlasijiet kollha pproċessati matul l-2016. Il-Fond ta' Politika ta' Koeżjoni 2007-2013 Fondi Strutturali u ta' Investiment Ewropej 2014-2020 Il-Fond Ewropew għas-Sajd 2007-2013 Il-Mekkaniżmu Finanzjarju taż-ŻEE u tan-Norveġja (2009-2014) Fond għall-Asil, il-Migrazzjoni u l-Integrazzjoni 2014-2020 Programm Ġenerali għas-Solidarjetà u Mmaniġġjar ta' Flussi Migratorji 2007-2013 Fis-sena 2017, l-EUFMD beda jipproċessa l-ħlasijiet li jaqgħu taħt il-Fond Marittimu u Sajd 2014- 2020 fejn matul is-sena 2017, ġew imħallsa pagamenti li jammontaw għal €931,527. Matul is-sena 2017, uffiċjali tal-EUFMD attendew diversi laqgħat u diskussjonijiet relatati mal-Fondi Ewropej fosthom Kumitati ta' Monitoraġġ kif ukoll laqgħat bilaterali. L-uffiċjali li jaqgħu taħt din is- sezzjoni attendew taħriġ lokali kif ukoll 'l barra minn xtutna li jkopri materja relatata max-xogħol tad- Direttorat fosthom Ethics, Managing Change in Public Administration, First Aid, E-invoicing, General Data Protection Regulation u FIDIC. L-EUFMD ipproċessa total ta' pagamenti li jammontaw għal €97,926,076, medja ta' €8,160,506 fix- xahar. It-tabella ta' hawn taħt tirrapreżenta t-total tal-ħlasijiet kollha ipproċessati matul l-2017. Fond ta' Politika ta' Koeżjoni 2007-2013 Fondi Strutturali u ta' Investiment Ewropej 2014-2020 Fond Marittimu u Sajd 2014-2020 Il-Mekkaniżmu Finanzjarju taż-ŻEE u tan-Norveġja (2009-2014) Fond għall-Ażil, il-Migrazzjoni u l-Integrazzjoni 2014-2020 DIRETTORAT RESPONSABBLI MILL-AMMINISTRAZZJONI TAD-DEJN PUBBLIKU Id-Direttorat responsabbli mill-Amministrazzjoni tad-Dejn Pubbliku li jopera fi ħdan id-Dipartiment tat-Teżor twaqqaf f'Diċembru tas-sena 2006 u ngħata bażi legali f'Settembru 2017. Il-kompitu ewlieni tad-Direttorat huwa li jipprovdi l-finanzjament kif awtorizzat mill-Parlament u l- amministrazzjoni prudenti tad-dejn pubbliku. L-oġġettiv prinċipali tad-Direttorat huwa li jassigura li jkun hemm fondi biżżejjed biex jitħallsu l- ispejjeż kollha tal-Gvern ċentrali kif ukoll jara li l-programm annwali ta' self jiġi ffinanzjat b'mod prudenti kif ukoll bl-aktar mod effettiv b'tali mod li: il-fondi jinġabru b'mod prudenti u effettiv bl-anqas spiża possibli fuq terminu ta' żmien medju u fit-tul u konformi ma' livell ta' riskju aċċettabbli; it-Teżor ikollu likwidità adegwata sabiex l-ispejjeż u l-pagamenti kollha tal-Gvern jitħallsu fil-ħin; u jagħti s-sostenn neċessarju għall-iżvilupp tas-suq finanzjarju domestiku. L-Istruttura Organizzativa u Riżorsi Id-Direttorat huwa organizzat fi tliet taqsimiet, (i) it-taqsima li hija responsabbli mill-kordinazzjoni marbuta mal-ħruġ ta' Titoli tal-Gvern (front office), (ii) it-taqsima responsabbli mir-riċerka u l-analiżi tar-riskji marbuta mal-portafoll tad-dejn tal-Gvern, u (iii) it-taqsima responsabbli mill-pagamenti u rappurtar tad-dejn pubbliku. Il-Qafas Legali tas-Self mill-Gvern Ċentrali Matul is-sena 2017 ġie aġġornat il-qafas legali li jagħti s-saħħa lill-Ministru għall-Finanzi biex jissellef u jamminstra d-dejn tal-Gvern ta' Malta. Sal-31 ta' Awissu 2017, il-qafas legali li kien jagħti s-saħħa lill-Gvern ta' Malta biex jissellef kien jinsab f'numru ta' leġislazzjoni primarja u sekondarja magħmula minn dawn l-Atti u Regolamenti li joħorġu minnhom: - Att dwar il-Bills tat-Teżor ta' Malta (Kap. 133); - Regolamenti dwar id-Dematerjalizzazzjoni tal-Bills tat-Teżor ta' Malta; - Ordinanza dwar Self Lokali (Stocks u Titoli Registrati) (Kap. 161); - Regolamenti dwar Self Lokali (Stocks Reġistrati) L.S. 161.01; - Att dwar Self għall-Iżvilupp (Kap. 229); u - Att li Jimplimenta l-Miżuri tal-Estimi. Matul is-sena 2017, tressaq u ġie diskuss fil-Parlament abbozz ta' liġi ġdida dwar self tal-Gvern sabiex fl-1 ta' Settembru 2017 daħlet fis-seħħ l-Att dwar is-Self tal-Gvern u l-Amministrazzjoni tad- Dejn Pubbliku (Kap. 575). Din il-liġi l-ġdida rrevokat it-tliet liġijiet u regolamenti maħruġa taħthom li sa dakinhar kienu jirregolaw il-ħruġ tad-dejn pubbliku, jiġifieri (1) l-Att dwar il-Bills tat-Teżor ta' Malta (Kap. 133); (2) l-Ordinanza dwar Self Lokali (Stocks u Titoli Reġistrati) (Kap. 161) u (3) l-Att dwar Self għall-Iżvilupp (Kap. 229). L-għan prinċipali ta' din il-liġi l-ġdida kien li jkun aġġornat għaż-żminijiet tal-lum il-ħruġ kif ukoll l-ammistrazzjoni tad-dejn tal-Gvern. Fost oħrajn, dan sar permezz ta' dħul ta' dispożizzjonijiet ġodda li huma mibnija fuq l-aqwa prattiċi internazzjonali tal- amministrazzjoni tad-dejn pubbliku. Dan l-Att flimkien mar-regolamenti maħruġa taħtu kif ukoll l-Att li Jimplimenta l-Miżuri tal-Estimi għas-sena kurrenti jagħtu l-poteri lill-Gvern biex jissellef. Din il-leġislazzjoni hi mibnija fuq prinċipji ta' trasparenza u kontabbiltà u fost affarijiet oħra tobbliga lit-Teżor li jippubblika diversi dokumenti u rapporti għal-konsum tal-pubbliku bħalma huma l- Medium Term Debt Managment Strategy, l-Annual Borrowing Plan u r-rapport annwali. L-Att dwar Self tal-Gvern u l-Amministrazzjoni tad-Dejn Pubbliku jitlob ukoll li kemm ir-rapport annwali kif ukoll l-Istrateġija tal-Amministrazzjoni ta' Dejn ta' Terminu ta' Żmien Medju jiġu intavolati fil- Parlament. Id-dejn kollu li nħareġ wara l-1 ta' Settembru 2017 se jkun irregolat taħt il-liġi l-ġdida filwaqt li d- dejn kollu li nħareġ qabel din id-data se jibqa' jiġi rregolat bil-liġijiet u r-regolamenti li kienu eżistenti qabel l-1 ta' Settembru 2017. Wara d-dħul fis-seħħ tal-liġi l-ġdida nħarġu regolamenti ġodda jirregolaw il-ħruġ ta' tip ġdid ta' strument finanzjarju magħruf bħala Retail Savings Bond tal-Gvern ta' Malta u ġew aġġornati wkoll ir- regolamenti tal-Bills tat-Teżor. L-Istrumenti Finanzjarji li Jintużaw għall-Amministrazzjoni tad-Dejn u l-Finanzi Pubbliċi Għal dawn l-aħħar snin, il-politika tal-Gvern dwar is-self kienet li jissellef mis-suq domestiku permezz ta' ħruġ ta' strumenti finanzjarji denominati fl-ewro, pjuttost milli jissellef minn swieq finanzjarji internazzjonali. Iż-żewġ strumenti finanzjarji li ntużaw sabiex jiġu ffinanzjati l-fondi meħtieġa kienu l-Bills tat-Teżor li jimmaturaw f'perjodi ta' mhux iżjed minn sena u l-iStocks tal- Gvern ta' Malta. L-attivitajiet li saru matul is-sena marbuta mal-amministrazzjoni ta' kuljum tal-fondi pubbliċi saru permezz ta' sejħiet għall-offerti għall-ħruġ ta' Bills tat-Teżor. Dawn saru b'mod regolari kull ġimgħa permezz ta' rkant. Prinċipalment il-ħruġ ta' Bills tat-Teżor iservi sabiex ikun hemm il-likwidità adegwata li tagħmel tajjeb b'mod temporanju għad-diskrepanza bejn id-dħul u l-ħruġ ta' kuljum tal- Gvern. Barra minn hekk, il-ħruġ ta' Bills tat-Teżor serva wkoll sabiex setgħu jintlaħqu l-miri fiskali u l-amministrazzjoni effettiva tad-dejn pubbliku kif ukoll ikun sostnut l-iżvilupp tas-suq domestiku tal- Bills tat-Teżor. Il-Bills tat-Teżor huma elenkati fil-lista uffiċjali u negozjati fil-Borża ta' Malta. Il-programm ta' self fit-tul għas-sena 2016 twettaq permezz ta' ħruġ ta' Stocks tal-Gvern ta' Malta b'rata ta' mgħax fissa, liema Stocks jimmaturaw bejn 6 snin u 25 sena. L-iStocks tal-Gvern kollha huma elenkati fil-lista uffiċjali u negozjati fil-Borża ta' Malta. Il-Finijiet tas-Self għas-Sena 2016 Bis-saħħa tal-Att li jimplimenta l-Miżuri tal-Estimi, it-Teżor kien awtorizzat li joħroġ mhux aktar minn sitt mitt miljun ewro fi Stocks tal-Gvern ta' Malta. Dan is-self intuża sabiex: infdew erba' Stocks tal-Gvern ta' Malta li ammontaw għal €417.8 miljun li mmaturaw matul l-2016; tħallas lura self ta' €56.4 miljun minn bank kummerċjali li mmatura fl-2016; u saru bidliet fil-portafoll tad-dejn tal-Gvern Ċentrali b'konformità mal-politika tal-Gvern dwar l-amministrazzjoni tad-dejn pubbliku. Il-Finijiet tas-Self għas-Sena 2017 Bis-saħħa tal-Att li jimplimenta l-Miżuri tal-Estimi, it-Teżor kien awtorizzat li joħroġ mhux aktar minn sitt mitt miljun ewro fi Stocks tal-Gvern ta' Malta sabiex ikun/u: finanzjat id-defiċit tal-Gvern ċentrali li f'Ottubru tas-sena 2016 kien stmat li se jlaħħaq is- somma ta' €128.3 miljuni; - mifdija ħames Stocks tal-Gvern ta' Malta li ammontaw għas-somma ta' €371.8 miljuni li jimmaturaw matul l-2017; u effettwati bidliet fil-portafoll tad-dejn tal-Gvern Ċentrali b'konformità mal-politika tal-Gvern dwar l-amministrazzjoni tad-dejn pubbliku. Stocks tal-Gvern ta' Malta Il-Pjan ta' Strateġija tas-Self tal-Gvern - 2016 Permezz ta' strateġija simili għal dik tas-sena l-oħra u sabiex tkun żgurata l-kontinwità, it-Teżor firex il-ħruġ ta' Stocks tal-Gvern (MGS) fuq erba' darbiet, mqassma bejn wieħed u ieħor f'intervalli ndaqs matul is-sena kollha. L-ammont li nġabar laħħaq is-somma ta' kważi €600 miljun. Ftit anqas minn 50% tal-programm tal-ħruġ ta' Stocks ġie implimentat sal-aħħar ta' Ġunju. Hekk kif kien imħabbar fis-7 ta' Jannar 2016, permezz tal-kalendarju indikattiv tal-ħruġ ta' Titoli tal-Gvern ta' Malta għal matul is-sena, l-istrateġija tal-ħruġ ta' MGS kienet ibbażata fuq ħruġ ta' Stocks denominati fl-ewro li jimmaturaw fuq medda ta' żmien qasir, dak medju kif ukoll twil. Matul is-sena 2016, it-Teżor ħareġ erba' Stocks ġodda b'rata ta' mgħax fissa, wieħed jimmatura fi żmien qasir u t-tlieta l-oħra jimmaturaw fuq medda ta' żmien twil b'kupun relattivament attraenti f'ambjent ta' rati ta' mgħax baxxi ħafna. Dawn kienu mmirati biex jilħqu l-bżonnijiet ta' klassijiet differenti ta' investituri, bħal membri tal-pubbliku, kumpaniji tal-assigurazzjoni fuq il-ħajja, banek kummerċjali u fondi ta' investiment. L-iStocks ġodda li nħarġu matul is-sena 2016 kienu dawn: Tabella Nru. 1 turi l-ammonti ta' Stocks tal-Gvern ta' Malta li ġew allokati matul 2016: Tabella Nru.1 - Stocks tal-Gvern ta' Malta li ġew allokati matul is-sena 2016 - €miljuni Ix-xahar meta ħareġ l-iStock Stocks li jimmaturaw fi żmien seba' snin Stocks li joffru rata fissa Frar* April** Awissu* Ottubru* Total *Ħruġ ta' stocks għall-membri tal-pubbliku u l-istituzzjonijiet finanzjari f'daqqa. ** Ħruġ b'irkant biss. Stocks li jimmaturaw fi żmien għoxrin sena jew aktar 196.7 25.00 153.7 159.1 534.5 Il-Pjan ta' Strateġija tas-Self tal-Gvern - 2017 Il-politika dwar is-self tal-Gvern minn dejjem kienet li s-self isir mis-suq domestiku permezz ta' ħruġ ta' strumenti finanzjarji denominati fl-ewro pjuttost milli jissellef minn swieq finanzjarji internazzjonali. Permezz ta' din l-istrateġija, it-Teżor ippjana ħruġ ta' tliet tipi differenti ta' strumenti finanzjari fis-suq domestiku sabiex jaqdi l-ħtiġijiet finanzjari tal-Gvern għas-sena 2017. - Bills tat-Teżor, strument finanzjaru li jimmatura f'perjodi ta' mhux iżjed minn sena; Stocks tal-Gvern b'rata ta' mgħax fissa, il-prodott finanzjarju l-aktar li jintuża sabiex permezz tad-dħul mill-bejgħ tagħhom jiġi ffinanzjat il-programm ta' self fit-tul għas-sena 2017; u - Retail Savings Bond, prodott finanzjarju ġdid li nħareġ għall-ewwel darba mit-Teżor. Sabiex tkun żgurata l-kontinwità, it-Teżor fassal strateġija simili bħal dik tas-sena ta' qabel u ppjana li l-ħruġ tas-self fit-tul ikun magħmul prinċipalment minn Stocks tal-Gvern b'rata ta' mgħax fissa u denominati fl-ewro u li jimmaturaw fuq medda ta' żmien qasir, medju kif ukoll twil. Parti żgħira mill- programm kellha tkun iffinanzjata permezz ta' Retail Savings Bond, strument finanzjarju ġdid mhux negozjabbli u li jimmatura fuq medda ta' żmien qasir. Il-ħruġ ta' dawn it-titoli u strumenti ta' dejn ġie mqassam fuq erba' darbiet matul is-sena. Bħas-snin ta' qabilha, l-istrateġija kellha l-għan ukoll li ssostni lis-suq domestiku tal-iStocks u ssib bilanċ bejn ħruġ ta' strumenti finanzjarji li jissodisfaw il-ħtiġijiet tal-investitur, u fl-istess ħin ikunu osservati l-kriterji marbuta mal-evalwazzjoni komprensiva tar-riskji. Domanda qawwija għall-iStocks tal-Gvern ta' Malta - 2016 Għal darb'oħra din is-sena kien hemm domanda qawwija għall-iStocks tal-Gvern, kemm minn investituri finanzjarji kif ukoll mill-membri tal-pubbliku. F'kull ħruġ ta' Stocks, il-parteċipazzjoni mill-investituri dejjem qabżet l-ammont tal-ħruġ b'mod sostanzjali. It-Teżor eżerċita d-dritt li jalloka l-massimu ta' Stocks skont it-termini u l-kundizzjonijiet tal-prospett. Ta' min wieħed jinnota li l-ħruġ kollu tal-iStocks tal-Gvern ta' Malta għas-sena 2016 li kien miftuħ għall-membri tal-pubbliku u l-istituzzjonijiet finanzjarji flimkien ġew sottoskritti kollha kemm huma mill-membri tal-pubbliku u l-istituzzjonijiet finan Tabella Nru. 2 turi l-ammont offrut, il- parteċipazzjoni u l-bid-to-cover fil-ħruġ tal-iStocks li saru matul is-sena 2016. Tabella Numru 2 - Il-parteċipazzjoni fl-iStocks tal-Gvern ta' matul is-sena 2016 Ix-xahar meta ħareġ l-iStock Parteċipazzjoni Frar Marzu Awissu Ottubru Total Il-Kategoriji tal-investituri fl-iStocks tal-Gvern - 2016 It-Tabella Nru. 3 tagħti stampa tad-detenturi tal-iStocks tal-Gvern ta' Malta sal-aħħar ta' Diċembru 2016 maqsumin f'kategoriji differenti ta' investituri. Din it-tabella turi li l-individwi (membri tal- pubbliku) u l-istituzzjonijiet ta' kreditu li huma residenti f'Malta kellhom l-aktar sehem f'investiment fl-iStocks tal-Gvern. Bejniethom dawn iż-żewġ tipi ta' investituri kellhom madwar 54% tal-portafoll tal-iStocks tal-Gvern. Stocks tal-Gvern ta' Malta - 2017 Matul is-sena 2017, it-Teżor ħareġ tliet Stocks ġodda b'rata ta' mgħax fissa li jimmaturaw fuq medda ta' żmien qasir, medju u twil b'kupun relattivament attraenti f'ambjent ta' rati ta' mgħax baxxi ħafna. L-iStocks tal-Gvern ta' Malta ġodda li nħarġu matul 2017 kienu dawn: Stocks li jimmaturaw fi żmien tmintax-il sena 20.5 0.0 20.5 Tabella Nru. 1 turi l-ammonti ta' Stocks tal-Gvern ta' Malta li ġew allokati matul l-2017: Tabella numru 1 - Stocks tal-Gvern ta' Malta li ġew allokati matul is-sena 2017 - €miljuni Ix-xahar meta ħareġ l-iStock Stocks li jimmaturaw fi żmien seba' snin Stocks li joffru rata fissa Stocks li jimmaturaw fi żmien għaxar snin Frar* Awissu** Total *Ħruġ ta' stocks għall-membri tal-pubbliku u l-istituzzjonijiet finanzjari f'daqqa. ** Ħruġ permezz ta' irkant biss. Tabella Nru. 2 turi l-ammonti offruti, il-parteċipazzjoni u l-bid-to-cover fil-ħruġ tal-iStocks li sar matul is-sena 2017. Tabella Nru. 2 - Il-parteċipazzjoni fl-iStocks tal-Gvern ta' Malta matul is-sena 2017 Ix-xahar meta ħareġ l-iStock Parteċipazzjoni 62+ Savings Bond tal-Gvern ta' Malta Għall-ewwel darba t-Teżor ħareġ prodott finanzjarju ġdid esklussivament għall-individwi li twieldu fis-sena 1955 jew qabel. Dan il-bond li jimmatura fi żmien ħames snin, fl-2022, għandu kupun ta' 3% fis-sena u mhux negozjabbli. Fuq talba tal-investitur, il-kapital jista' jitħallas lura kollu qabel iż-żmien fejn f'dan il-każ, il-ħlas bikri lura tal-kapital ikun soġġett għal penali ta' 0.75% fuq il-kapital. B'kollox it-Teżor offra ammont limitat ta' €100 miljun minn dan il-bond fuq żewġ ħarġiet, waħda f' Settembru u oħra f'Ottubru. Tabella Nru. 3 turi l-ammonti offruti, il-parteċipazzjoni u bid-to-cover fil- ħruġ tat-62+ Savings Bond tal-Gvern ta' Malta li saru matul is-sena 2017. B'kollox it-Teżor qassam is-somma ta' ftit aktar min €99.6 miljuni. Tabella Numru 3 - Il-parteċipazzjoni fit-62+ Savings Bond tal-Gvern ta' matul is-sena 2017 Ix-xahar meta ħareġ l-iStock Parteċipazzjoni ll-Portafoll tal-iStocks tal-Gvern ta' Malta - 2016 Id-dejn gross tal-Gvern huwa magħmul prinċipalment minn Stocks tal-Gvern li l-biċċa l-kbira tagħhom għandhom rata ta' mgħax fissa. Fl-aħħar tas-sena 2016, l-ammont ta' Stocks tal-Gvern fuq is-suq kien ta' €5,206.5 miljun. Dan l-ammont jirrappreżenta żieda ta' 3.6% fuq l-istess żmien tas- sena l-oħra. Tabella Nru. 4 turi l-bilanċ pendenti ta' Stocks tal-Gvern skont is-sena meta jimmaturaw. Fi żmien u f'ambjent ta' rati ta' mgħax baxxi ħafna t-Teżor ħa l-opportunità u offra Stocks fit-tul sabiex b'hekk waqt li joffri rata ta' mgħax relattivament attraenti għall-investituri, fl-istess ħin rabat id-dejn tiegħu fit-tul b'rati ta' mgħax favorevoli. Matul is-sena 2016, it-Teżor irnexxielu jżid il- maturita medja tal-portafoll tal-iStocks tal-Gvern għall-9.8 snin minn 8.7 snin kif kienet fl-aħħar tas- sena 2015. Madwar terz (32%) tad-dejn f'MGS irid jitħallas fl-erba' snin li ġejjin, tnaqqis ta' 0.3% fuq il-pożizzjoni fi tmiem is-sena ta' qabel (2015). ll-Portafoll tal-iStocks u Retail Savings Bonds tal-Gvern ta' Malta - 2017 Id-dejn gross tal-Gvern huwa magħmul prinċipalment minn Stocks tal-Gvern. Fl-aħħar ta' Diċembru 2017 l-ammont ta' Stocks tal-Gvern fuq is-suq kien ta' ftit aktar minn €5,093.5 miljun. Dan l-ammont jirrappreżenta tnaqqis ta' ftit aktar min 2.2% fuq is-sena 2016. Tabella Nru. 4 turi l-bilanċ pendenti ta' Stocks tal-Gvern sena b'sena u meta jimmaturaw. Matul is-sena 2017, it-Teżor naqqas marġinalment il-maturità medja tal-portafoll tal-iStocks tal-Gvern ta' Malta għall-9.5 snin minn 9.8 snin kif kienet fl-aħħar tas-sena 2016. Ftit aktar minn terz tad-dejn (33.7%) miżmum f'MGS u Retail Savings Bonds irid jitħallas fl-erba' snin li ġejjin, żieda ta' 1.8% fuq l-aħħar tas-sena l-oħra. Fl-aħħar tas-sena 2017, il-portafoll tal-iStocks tal-Gvern kien magħmul prinċipalment minn Stocks konvenzjonali bir-rata ta' mgħax fissa. Il-persentaġġ ta' Stocks fil- portafoll tal-MGS miżmuma bir-rata ta' mgħax li tvarja kien biss ta' 4%. Fl-aħħar tas-sena 2017, id-dejn tal-Gvern fil-forma ta' Retail Savings Bonds kien ta' ftit aktar minn €99.6 miljuni. Dan id-dejn jimmatura fis-sena 2022 għalkemm id-denturi fuq talba tagħhom jistgħu jifdu l-bond qabel is-sena 2022. Imgħax imħallas fuq Stocks tal-Gvern - 2016 L-ispiża tal-imgħax fuq l-iStocks tal-Gvern għas-sena 2016 kienet ta' €221 miljun. Dan ifisser 3.26% anqas mill-ispiża tal-imgħax li tħallset fl-2015. Minħabba t-tnaqqis fir-rati tal-imgħax b'mod speċjali fiż-żona ewro, il-kupun medju tal-iStocks tal-Gvern b'kupun fiss kompla jonqos u fl-aħħar tas-sena 2016 kien ta' 4.25% (2015 - 4.56%). L-Ispiża tal-Imgħax fuq l-iStocks tal-Gvern - 2017 L-ispiża tal-imgħax fuq l-iStocks tal-Gvern għas-sena 2017 kienet ta' €214.2 miljun. Dan ifisser 3% anqas mill-ispiża fuq l-imgħax li tħallset is-sena l-oħra (2016). Minħabba t-tnaqqis fir-rati tal-imgħax b'mod speċjali fiż-żona Ewro, il-kupun medju tal-iStocks tal-Gvern b'kupun fiss kompla jonqos u fl- aħħar tas-sena 2017 kien ta' 4.11% (2016 - 4.25%). L-implimentazzjoni tal-Programm tas-Self fit-Tul 2017 Il-programm ta' self fit-tul għas-sena 2017 oriġinarjament kien jammonta għal mhux aktar minn 600 mitt miljun ewro u aktar tard matul is-sena 2017 dan ġie rivedut 'l isfel għal mhux aktar minn 500 mitt miljun ewro. Il-programm ta' self kompla jitnaqqas u finalment sal-aħħar tas-sena t-Teżor issellef ftit aktar minn 357 miljun ewro fi Stocks tal-Gvern u 62+ Savings Bond tal-Gvern. Il-programm ġie implimentat permezz ta' (i) ħruġ ta' Stocks tal-Gvern ta' Malta b'rata ta' mgħax fissa, liema Stocks jimmaturaw bejn 6 u 18-il sena u (ii) l-ħruġ tas-62+ Savings Bond tal-Gvern ta' Malta li jimmatura wara ħames snin. Dan il-prodott finanzjarju ġdid kien imfassal u nħareġ speċifikament għall-persuni li twieldu fis-sena 1955 jew qabel; il-bond la huwa trasferibbli u lanqas ma huwa negozjabbli. Bħas-snin ta' qabel l-iStocks tal-Gvern ta' Malta kienu offruti kemm għall-membri tal-pubbliku kif ukoll għall-banek, kumpaniji tal-assigurazzjoni fuq il-ħajja, fondi ta' investiment u istituzzjonijiet finanzjarji oħra. L-iStocks tal-Gvern kollha huma elenkati fil-lista uffiċjali u negozjati fil-Borża ta' Malta. Il-Bills tat-Teżor Bħal fis-snin ta' qabel it-Teżor għamel użu mill-istrument finanzjarju tal-Bills tat-Teżor, sabiex jiżgura li ta' kuljum it-Teżor ikollu likwidità suffiċjenti fil-kont bankarju tal-Gvern ċentrali li minnu jitħallsu l-ispejjeż kollha tal-Gvern. Il-bilanċ nominali tal-bills tat-Teżor fl-aħħar tas-sena 2016 għalaq b'€254 miljun, kważi €32 miljun aktar mill-bilanċ li għalaq is-sena ta' qabel. Minkejja dan, ta' min jinnota li dan il-bilanċ kien kważi €112-il miljun anqas mill-ammont li kellu jagħlaq fl-aħħar tas-sena skont stimi riveduti li ġew ippreżentati fl-aħħar estimi finanzjarji f'Ottubru 2016. Matul is-sena 2016, it-Teżor offra Bills tat-Teżor fit-tenuri kollha, bl-aktar Bill offruta tkun dik li timmatura fi żmien 91 ġurnata. Tabella Nru. 5 - Ħruġ ta' Bills tat-Teżor Ħruġ (€- miljuni) 67.5 706.0 152.1 41.5 4.0 971.05 Fidwa (€-miljuni) 57.5 661.0 161.1 51.6 8.0 939.10 Matul is-sena 2016, it-Teżor ħareġ €971.05 miljun (nominali) f'Bills tat-Teżor, kważi €18.7 miljun fil-ġimgħa. Matul is-sena 2016, it-Teżor ħallas lura l-ammont ta' €939.10 miljun f'Bills tat-Teżor, medja ta' kważi €18-il miljun fil-ġimgħa. Il-kategorija tal-investituri tal-Bills tat-Teżor fl-aħħar tas- sena kienu istituzzjonijiet residenti ta' kreditu. L-attivitajiet li saru fl-2017 marbuta mal-amministrazzjoni ta' kuljum tal-fondi pubbliċi saru permezz ta' sejħiet għall-offerti għall-ħruġ ta' Bills tat-Teżor. Dawn saru b'mod regolari kull ġimgħa permezz ta' rkant. Id-dħul mill-bejgħ tagħhom għen sabiex ikun hemm il-likwidità adegwata li għamlet tajjeb b'mod temporanju għad-diskrepanza bejn id-dħul u l-ħruġ ta' kuljum tal-Gvern. Barra minn hekk, il- ħruġ ta' Bills tat-Teżor serva wkoll sabiex setgħu jintlaħqu l-miri fiskali u l-amministrazzjoni effettiva tad-dejn pubbliku kif ukoll kien sostnut is-suq domestiku tagħhom. Il-Bills tat-Teżor huma elenkati fil-lista uffiċjali u negozjati fil-Borża ta' Malta. Matul is-sena 2017, it-Teżor ħareġ €588.6 miljun (nominali) f'Bills tat-Teżor, kważi €11.3 miljun fil- ġimgħa. Matul is-sena 2017, it-Teżor ħallas lura l-ammont ta' €665.6 miljuni f'Bills tat-Teżor, medja ta' kważi €12.8 miljun fil-ġimgħa. Fl-aħħar tas-sena il-valur tal-bilanċ pendenti tal-Bills tat-Teżor kien ta' €177 miljun jew €77 miljun anqas mill-bilanċ fl-aħħar tas-sena 2016. Fl-aħħar tas-sena l-bilanċ għalaq €93 miljun anqas mill-ammont li kien ippjanat li jagħlaq skont stimi riveduti li ġew ippreżentati fl-aħħar estimi finanzjarji. Matul is-sena 2017, it-Teżor offra Bills tat- Teżor fit-tenuri kollha, bl-aktar bill offruta tkun dik li timmatura fi żmien 91 ġurnata. Fil-fatt żewġ terzi tal-bills maħruġa matul is-sena nħarġu fit-tenur li jimmatura fi żmien 91 ġurnata. Fil-fatt żewġ terz żmien 91 ġurnata. Il-bilanċ pendenti tal-Bills tat-Teżor fl-aħħar tas-sena kien miżmum kollu mill- istituzzjonijiet residenti ta' kreditu. L-Imgħax fuq il-Bills tat-Teżor Il-Bills tat-Teżor li ġew allokati matul is-sena 2016 ġew allokati kollha b'imgħax b'rata negattiva ta' mgħax. F'kelma waħda, l-investituri fil-Bills tat-Teżor kienu qed iħallsu lill-Gvern biex jisilfuh minflok jirċievu l-imgħax fuq flus li huma sellfu lill-Gvern. Matul is-sena t-Teżor irċieva madwar €0.8 miljun f'imgħax mingħand l-investituri tal-Bills tat-Teżor. Bħas-sena ta' qabel, il-Bills tat-Teżor li nħarġu matul is-sena 2017 ġew allokati kollha b'rata negattiva ta' mgħax. Matul is-sena t-Teżor irċieva ftit aktar minn €0.6 miljun f'imgħax mingħand dawn l- Dan l-ammont kien ta' €0.2 miljun anqas minn dak tas-sena ta' qabel, dovut prinċipalment għal ħruġ anqas ta' €382.5 miljun ta' Bills fuq is sena ta' qabel (2016). Żvilupp tar-Riżorsi Umani - Korsijiet u konferenzi Matul l-2016, l-istaff tad-Direttorat attenda diversi korsijiet u konferenzi kemm f'Malta kif ukoll barra minn Malta. Dawn jinkludu: the 11th Annual European Bond Conference organizzata mill-Assoċjazzjoni tas-Swieq Finanzjarji fl-Ewropa (Association for Financial Markets in Europe (AFME); organizzata mill-Assoċjazzjoni tas-Swieq Finanzjarji fl-Ewropa; 2nd Annual MSE Investor Education Conference organizzata mill-Borża ta' Malta; Banking u l-Finanzi tal-Universita' ta' Malta; - Performance Managment Skills, sessjoni ta' taħriġ fuq introduzzjoni ta' sistema ġdida ta' evalwazzjoni tar-riżorsi umani organizzata miċ-Ċentru tat-Taħriġ, Riċerka u Żvilupp (CDRT) fi ħdan l-Uffiċċju tal-Prim Ministru.; u - Conceptual Framework (Accrual Accounting) – Sessjoni ta' taħriġ organizzata miċ-Ċentru tat-Taħriġ, Riċerka u Żvilupp (CDRT). Matul l-2017, l-istaff tad-Direttorat attenda żewġ konferenzi barra minn Malta ffokati fuq l-aħħar żviluppi fis-swieq tal-bonds sovrani maħruġa mill-gvernijiet Ewropej fosthom dawk taż-żona ewro. the 12th Annual European Bond Conference organizzata mill-Assoċjazzjoni tas-Swieq Finanzjarji fl-Ewropa (Association for Financial Markets in Europe (AFME)); u Ugwaljanza bejn is-Sessi/Integrazzjoni tas-Sessi Il-policy tad-Direttorat tal-Amministrazzjoni tad-Dejn Pubbliku hija li jagħti lill-impjegati kollha tad- Direttorat l-istess opportunitajiet, irrispettivament mill-ġeneru tagħhom. F'dan ir-rigward, id- Direttorat kompla jagħti s-sostenn lill-impjegati kollha tiegħu biex filwaqt li jkomplu jagħtu servizz mill-aqwa lill-klijenti, isibu bilanċ bejn ix-xogħol u l-familja. Fil-fatt matul is-sena, id-Direttorat kompla jagħti sostenn lill-impjegati li għandhom it-tfal żgħar biex jaħdmu parti mill-ħin tax-xogħol mid-dar. Bħalissa d-Direttorat għandu erba' impjegati nisa li jibbenefikaw minn din il-miżura tat- teleworking. Matul is-sena, id-Direttorat kompla wkoll iħeġġeġ lill-impjegati kollha biex jattendu għall-korsijiet offruti kemm mill-Istitut għas-Servizz Pubbliku kif ukoll minn entitajiet oħra. Xogħol amministrattiv ieħor It-taqsima responsabbli mill-front office offriet is-servizzi tagħha lill-eredi li wirtu Stocks tal-Gvern sabiex wara li jkun sar skrutinju tad-dokumenti kollha, l-iStocks jiġu rreġistrati fuq il-werrieta skont id-dispożizzjoni testementari u l-istruzzjonijiet mibgħuta min-nutar/a pubbliku jew konsulent/a legali appuntat/a mill-werrieta kollha. Matul is-sena 2016, id-Direttorat irċieva 303 talbiet mingħand konsulenti legali jew nutara pubbliċi f'isem il-werrieta, tnaqqis ta' 19% meta mqabbel mas-sena 2015. Matul is-sena, id-Direttorat għalaq 301 każ li minnhom, 177 kienu jappartjenu għal talbiet li saru fl-2016 filwaqt li l-bqija, jiġifieri 124 kienu relatati ma' każijiet miftuħa fis-snin ta' qabel. Huwa importanti li wieħed jgħid li l-għeluq tal- każijiet jiddependi ħafna fuq kemm il-werrieta jikkoperaw mad-Direttorat u kemm jissottomettu d- dokumenti meħtieġa kollha u malajr. Matul is-sena 2017, id-Direttorat irċieva 413-il talba mingħand konsulenti legali jew nutara pubbliċi f'isem il-werrieta, żieda ta' 36% meta mqabbel mas-sena 2016. Matul is-sena, id-Direttorat għalaq 305 każi li minnhom, 191 kienu jappartjenu għal talbiet sottomessi fl-2017 filwaqt li l-bqija, jiġifieri 114 kienu relatati ma' każijiet miftuħa fis-snin ta' qabel. Huwa importanti li wieħed jgħid li l-għeluq tal-każijiet jiddependi ħafna fuq kemm il-werrieta jikkoperaw mad-Direttorat u kemm jissottomettu d- dokumenti meħtieġa kollha u malajr. Servizzi onlajn L-aqwa prattiċi għall-amministrazzjoni tad-dejn pubbliku jitolbu fost oħrajn, li d-dejn tal-Gvern għandu jiġi amministrat skont il-prinċipji ta' trasparenza u kontabbiltà. Għal dan il-għan, matul is- sena 2016, id-Direttorat kompla jagħmel użu mis-sit elettroniku tat-Teżor u jqiegħed informazzjoni għall-użu tal-partijiet interessati fuq dan is-sit. Din l-informazzjoni tinkludi: 1) tħabbir u informazzjoni relatata mall-ħruġ tal-iStocks tal-Gvern; 2) tħabbir u informazzjoni relatata mall-ħruġ tas-62+ Savings Bond tal-Gvern ta' Malta; 3) il-kalendarju indikattiv ta' ħruġ ta' Titoli u strumenti tad-dejn tal-Gvern; 4) il-kalendarju tal-Bills tat-Teżor li jiġi ppubblikat kull xahar; 5) ir-riżultati, analiżi u informazzjoni oħra teknika relatata mal-irkant tal-Bills tat-Teżor; 6) ir-riżultati u analiżi marbuta mall-ħruġ u l-irkant ta' Stocks tal-Gvern ta' Malta; 7) ir-riżultati u analiżi marbuta mall-ħruġ tas-62+ Savings Bond tal-Gvern ta' Malta; 8) informazzjoni dwar it-tipi differenti ta' investituri li għandhom investimenti fit-Titoli tal- 9) informazzjoni dwar il-portafoll tal-iStocks tal-Gvern; 10) informazzjoni dwar il-klassifikazzjonijiet tal-kreditu maħruġa mill-aġenziji ta' klassifikazzjoni tal-kreditu; 11) informazzjoni u gwida għall-werrieta dwar il-proċess amministrattiv marbut mat-talbiet sabiex l-iStocks jiġu reġistrati fuq il-werrieta; u 12) it-test kollu tal-mudell tal-klawsoli ta' azzjoni kollettiva. Il-Bejgħ bl-Irkant tal-Permessi (Kwoti) taħt l-iSkema EU-ETS Permezz tal-Avviżi Legali 403 tal-2012 u 434 tal-2013, id-Direttorat għall-Amministrazzjoni tad-Dejn Pubbliku fi ħdan id-Dipartiment tat-Teżor kien appuntat biex jirkanta permessi (kwoti) ta' emissjonijiet għan-nom tal-Gvern Malti. Matul is-sena 2016, Malta ġiet allokata b'kollox 848,500 permess (kwota) li minnhom 819,000 kienu marbuta mal-iskema kummerċjali għal installazzjonijiet stazzjonarji u 29,500 permess taħt l-iskema kummerċjali għall-avjazzjoni. B'kollox fis-sena 2016, saru 138 irkant mill-entità Ġermaniża responsabbli għall-irkanti ta' dawn il- permessi (European Energy Exchange) b'132 irkant marbuta mal-iskema kummerċjali għal installazzjonijiet stazzjonarji u 6 marbuta mal-iskema kummerċjali għall-avjazzjoni. Id-dħul mill- bejgħ tal-permessi ammonta għal €4.5 miljun li kienu maqsuma kif ġej: dħul ta' €4.3 miljun mill- iskema kummerċjali għal installazzjonijiet stazzjonarji u €0.2 miljun mill-iskema kummerċjali għall- avjazzjoni. Matul is-sena 2017, Malta ġiet allokata b'kollox 1,026,000 permess (kwota) li minnhom 1,002,500 kienu marbuta mal-iskema kummerċjali għal installazzjonijiet stazzjonarji u 23,500 permess taħt l- iskema kummerċjali għall-avjazzjoni. B'kollox fis-sena 2017, saru 140 irkant mill-entità Ġermaniża responsabbli għall-irkanti ta' dawn il- permessi (European Energy Exchange) b'137 irkant fir-rigward tal-iskema kummerċjali għal installazzjonijiet stazzjonarji u 3 fir-rigward tal-iskema kummerċjali għall-avjazzjoni. Id-dħul mill- bejgħ tal-permessi ammonta għal €5.95 miljun li kienu maqsuma kif ġej: dħul ta' €5.78 miljun mill- iskema kummerċjali għal installazzjonijiet stazzjonarji u €0.17 miljun mill-iskema kummerċjali għall- avjazzjoni. Inizjattivi Ġodda Faċilita' ta' Self mingħand il-Bank Ewropew għall-Investiment (EIB) Matul l-2016, saru diversi taħdidiet bejn uffiċjali tad-Direttorat u uffiċjali tal-Bank Ewropew għall- Investiment fejn ġew diskussi proposti u eventwalment it-termini u l-kundizzjonijiet ta' faċilità ta' self mill-Bank Ewropew maħsuba biex ikopru parti mill-kofinanzjament ta' proġetti approvati taħt il- programm operattiv tal-Unjoni Ewropea għas-snin 2014-2020. F'dan ir-rigward, f'Settembru 2016, il-Ministru għall-Finanzi ffirma l-ftehim għall-faċilità ta' self għall-ammont ta' mhux aktar minn €72 miljun li tista' tiġi utilizzata mill-Gvern sabiex jiġu kofinanzjati proġetti approvati taħt il-programm operattiv tal-Unjoni Ewropea għas-snin 2014-2020. Żewġ inizjattivi ġodda mħabbra fid-diskors tal-Baġit mill-Ministru għall-Finanzi f'Ottubru 2016, u li sar aċċenn għalihom aktar 'il fuq, twettqu b'suċċess matul is-sena 2017. leġislazzjoni ġdida u moderna għall-ħruġ u l-amministrazzjoni tad-dejn pubbliku sabiex taqdi l-ħtiġijiet tal-lum, Kapitolu 575 tal-Liġijiet ta' Malta - Att dwar is-Self tal-Gvern u l- Amministrazzjoni tad-Dejn Pubbliku li daħal fis-seħħ fl-1 ta' Settembru 2017; u il-ħruġ b'suċċess ta' strument ta' dejn ġdid, Retail Savings Bond, li kien l-ewwel tat-tip tiegħu maħruġ mit-Teżor. Relazzjonijiet ma' Istituzzjonijiet oħra Il-Fond Monetarju Internazzjonali (IMF) Bħal kull sena, id-Direttorat flimkien ma' uffiċjali oħra mill-Ministeru għall-Finanzi, ħa sehem u kkontribwixxa fil-laqgħa preparatorja u fil-laqgħa annwali mal-uffiċjali tal-Fond Monetarju Internazzjonali skont ir-rekwiżiti tal-Artikolu IV. F'dawn il-laqgħat, ġew diskussi diversi temi li għandhom x'jaqsmu mal-amministrazzjoni tad-dejn pubbliku u ġew ittrattati suġġetti ta' interess u rilevanza mad-dejn pubbliku b'mod ġenerali. Laqgħat mad-Direttorat Ġenerali tal-Finanzi u l-Ekonomija tal-Unjoni Ewropea u mal-Aġenziji ta' Klassifikazzjoni tal-Kreditu Flimkien ma' uffiċjali mill-uffiċċju tal-Baġit u mid-Dipartiment għall-Politika dwar l-Ekonomija, matul l-2016 u l-2017, id-Direttorat ħa sehem f'laqgħat mal-uffiċjali tad-Direttorat Ġenerali tal- Finanzi u l-Ekonomija tal-Unjoni Ewropea marbuta mar-rapport tat-tbassir tar-rebbiegħa u l-ħarifa rispettivament li jiġu ppubblikati mill-Kummisjoni Ewropea. Flimkien ma' uffiċjali oħra mill-Ministeru għall-Finanzi, id-Direttorat ħa sehem ukoll f'diversi laqgħat mal-aġenziji ta' klassifikazzjoni tal-kreditu fejn ġew diskussi diversi temi marbuta mal- amministrazzjoni tad-dejn pubbliku, l-istrateġija tal-ħruġ tad-dejn tal-Gvern ċentrali u kif ukoll temi fuq id-dejn pubbliku b'mod ġenerali. Parteċipazzjoni fis-Sottokumitat tal-Kumitat Ekonomiku u Finanzjarju (EFC) dwar is-Swieq tad-Dejn Sovran tal-UE (ESDM) Id-Direttorat kompla jipparteċipa u jagħti kontribut fis-sottokumitat fejn jiġu diskussi temi li b'xi mod għandhom x'jaqsmu mal-amministrazzjoni tad-dejn pubbliku u l-effiċjenza tas-swieq primarji u sekondarji tat-Titoli tal-Gvern. Waħda mill-funzjonijiet ewlenin tal-Kumitat hi li jiddiskuti u jressaq il-pożizzjonijiet tiegħu lil-Kumitat tal-Ekonomija u Finanzi tal-Unjoni Ewropea (EFC) fuq suġġetti speċifiċi marbuta mal-amministrazzjoni tad-dejn pubbliku. B'kollox matul is-sena 2016, uffiċjali mid-Direttorat attendew għal erba' laqgħat tal-Kumitat flimkien ma' uffiċjal ieħor mill-Bank Ċentrali ta' Malta, kif ukoll ħa sehem f'żewġ telekonferenzi. Fost it-temi diskussi kien hemm (i) l-iżvilupp fis-swieq finanzjarji fejn jinħarġu jew jiġu negozjati t-Titoli tal- Gvern, (ii) l-operat tas-swieq finanzjarji (iii) l-impatt ta' regolamentazzjoni fuq id-domanda għat- Titoli tal-Gvern u (iv) l-likwidità fis-swieq tal-iStocks tal-Gvern. Fl-2016, id-Direttorat issieħeb fil- grupp ta' ħidma dwar ir-Risk Metrics li ġie mwaqqaf mill-ESDM biex jitkejlu numru ta' indikaturi marbuta mar-riskji tad-dejn tal-Gvern. Id-Direttorat ikkalkola dawn l-indikaturi għal kull kwart tas- sena u r-riżultati ntbagħtu lis-sottokumitat biex jiġu ċċirkolati fil-Kumitat tal-Ekonomija u Finanzi tal- Unjoni Ewropea u direttorati oħra fi ħdan l-Unjoni Ewropea. Matul is-sena 2017, uffiċjali mid-Direttorat attendew għal tliet laqgħat tal-Kumitat flimkien ma' uffiċjal ieħor mill-Bank Ċentrali ta' Malta, kif ukoll ħa sehem f'żewġ telekonferenzi. Fost it-temi diskussi kien hemm l-iżvilupp fis-swieq finanzjarji fejn jinħarġu u jiġu negozjati t-Titoli tal-Gvern, l- operat tas-swieq finanzjarji, l-impatt ta' regolamentazzjoni fuq id-domanda għat-Titoli tal-Gvern u fuq il-likwidità tas-swieq tal-iStocks tal-Gvern, Green Bonds u l-iżviluppi fis-suq tar-repo. Matul l- 2017, id-Direttorat kompla jipparteċipa fil-grupp ta' ħidma dwar ir-Risk Metrics tal-ESDM u ntbagħtet l-informazzjoni relatata mad-dejn pubbliku ta' Malta regolarment kull tliet xhur. Il-Bank Ċentrali ta' Malta Matul l-2016 u l-2017, id-Direttorat kellu diversi laqgħat mal-Bank Ċentrali ta' Malta fil-kuntest tar- rwol li l-Bank għandu bħala konsulent tal-Gvern fuq oqsma relatati mal-finanzi u l-ekonomija kif ukoll fuq ir-rwol tal-Bank bħala market maker tat-Titoli tal-Gvern ta' Malta. Il-Bank Ċentrali ta pariri lid-Direttorat dwar il-prezzijiet tal-iStocks tal-Gvern li jkunu se jiġu offruti fis-suq primarju għall- membri tal-pubbliku. L-UFFIĊĊJU TAĊ-CHIEF INFORMATION OFFICER (UCIO) L-uffiċċju taċ-Chief Information Officer (UCIO) joffri servizzi ta' konsulenza lid-Dipartimenti, Entitajiet u sezzjonijiet kollha li jaqgħu taħt id-dekasteru tal-Ministeru għall-Finanzi, filwaqt li huwa l-konsulent ewlieni tas-Segretarji Permanenti fi ħdan il-Ministeru. Permezz tal-uffiċjali tiegħu u b'koordinazzjoni ma' diversi uffiċjali oħra bbażati fid-dipartimenti u flimkien mal-MITA, ipprovda dawk is-servizzi tal-Informatika u Komunikazzjoni (ICT) meħtieġa biex ikunu jistgħu joperaw l-utenti tal-Ministeru u d-Dipartimenti fi ħdanu, kif ukoll mexxa ʼl quddiem il-proġetti kollha relatati ma' dan il-qasam. Dan li ġej jelenka fil-qosor ix-xogħlijiet, proġetti u inizjattivi li ġġestixxa dan l-istess uffiċċju matul is-snin 2016 u 2017. PROVVISTA TA' SERVIZZI TAL-ICT U OPERAT L-UCIO laqa' u approva talbiet għal servizzi tal-ICT mitluba minn utenti tal-Ministeru u d- Dipartimenti li jammontaw għal aktar minn 1,300 ruħ. L-approvazzjonijiet finali ġew mogħtija biss mill-UCIO biex tiġi assigurata governanza u sigurtà aħjar, speċjalment meta jiġi mitlub aċċess għal informazzjoni fuq sistemi b'informazzjoni sensittiva. Servizzi li ntalbu jkopru domain services, email u internet accounts, aċċess għal sistemi ta' informazzjoni, faċilitajiet għal dawk li jaħdmu mid-dar, mailboxes ġeneriċi, modifika fil-kwoti allokati għall-ħażna tad-data, u aċċessi għal folders kondiviżi. Xogħol ieħor li sar jinkludi wkoll għoti ta' pariri tekniċi lill-utenti kif ukoll lid-Dipartimenti, xiri ta' kompjuters, laptops, software u liċenzji, manutenzjoni ta' inventarji rispettivi, immaniġġjar tal-vot kapitali tal-ICT, tfassil tal-baġit għall-ICT, applikazzjonijiet għal servizzi tal-ICT, immaniġġjar ta' kuntratti eżistenti u ġodda, evalwazzjonijiet ta' software u taħriġ fl-użu ta' software. GOVERNANZA U EŻENZJONIJIET Biex ikun hemm governanza tal-ICT aħjar, l-UCIO evalwa dawk il-ħtiġijiet relatati li kellhom bżonn eżenzjoni formali mill-GM ICT Policies minħabba ċ-ċirkustanza u/jew in-natura tax-xogħol. Fost dawn it-tip ta' rikjesti kien hemm talbiet biex jiġi installat line-of-business software. Il-proċess (magħruf bħala SIRA) jinkludi evalwazzjoni u ttestjar qabel tingħata l-approvazzjoni. Inżamm ukoll kontroll fuq l-użu ta' Netwerk Shares biex dawn ma jeċċedux il-kwoti allokati u b'hekk jiġu evitati spejjeż żejda relatati ma' ħażna tad-data. Matul l-2016/7, saru numru ta' xogħlijiet relatati ma' networks f'diversi Dipartimenti. Ix-xogħlijiet li saru kienu diversi fosthom: estensjonijiet ta' networks lokali fid-Dipartiment tal-Kuntratti u fl-EU Paying Authority; sostituzzjoni rikonfigurazzjoni; ta' network switches u routers minħabba ħsara, aġġornamenti u/jew netwerk points ġodda u r-rilokazzjoni tagħhom wara ċaqliq fl-uffiċini; immoderniżżar ta' networks cabinets; patching ta' networks u telephone points ġewwa networks cabinets; rilokazzjoni ta' tagħmir ta' networks minn post għall-ieħor; installazzjoni ta' Uninterruptible Power Supplies (UPSs) ġodda jew sostituzzjoni ta' batteriji tal-istess UPSs f'numru ta' networks cabinets; numru ta' networks ġodda fi stakkamenti tad-Dwana. L-UCIO kkoordina l-iżvilupp u s-sapport ta' websites. Minbarra li l-portal tal-internet tal-Ministeru ġie aġġornat b'mod regolari, l-UCIO assista d-Dipartimenti fit-tnedija ta' websites ġodda jew l- immoderniżżar tal-pjattaforma teknoloġika tagħhom. Matul dawn is-sentejn ġew imnedija websites ġodda għall-Uffiċċju tal-Arbitru għas-Servizzi Finanzjarji li hi aċċessibbli minn http://financialarbiter.org.mt, kif ukoll sit ġdid għall-Kummissajru tat-Taxxi http://cfr.gov.mt. L-UCIO kien ukoll responsabbli biex jirrisolvi nuqqasijiet tekniċi relatati mas-sigurtà li jinstabu fil- websites tad-Dipartimenti wara testijiet appożiti magħmulin mill-MITA. TAĦRIĠ Matul dawn l-aħħar sentejn uffiċjali mill-uffiċċju taċ-CIO bbenefikaw minn numru ta' programmi ta' taħriġ fosthom fuq: PROGRAMM TA' TQEGĦID TAL-ISTUDENTI L-UCIO assista lill-MITA u lill-Ministeru għall-Ekonomija, Investiment u Intrapriżi Żgħar fil- programmi ta' tqegħid tal-istudenti tal-2016/2017. L-istudenti li qiegħdin isegwu korsijiet tal-ICT ġewwa l-MCAST kienu sponsorjati u ġew mogħtija ħdax-il ġimgħa taħrig fl-uffiċċji tagħna bħala esperjenza. L-istudenti kienu prinċipalment involuti f'assistenza teknika lill-utenti, irranġaw u installaw hardware, iċċekkjaw u kkumpilaw l-inventarju tal-ICT tal-Ministeru, għamlu backups u ttrasferew data maħżuna fil-kompjuters meta dawn kellhom is-sistema operattiva tagħhom mibdula. Għamlu wkoll xogħol ta' rijorganizzazzjoni ta' networks cabinets u dmirijiet oħra tal-uffiċċju. L-UCIO assista wkoll fl-ICT Career Week Exposure, fejn ftit studenti mis-sekondarja ngħaqdu magħna għal ġimgħa esperjenza fuq ix-xogħol b'kollaborazzjoni ma' E-Skills Foundation. PROGRAMM TA' TIBDIL TAL-HARDWARE Tul din l-aħħar sena tnieda programm biex b'mod iktar sistematiku jibda jinbidel il-hardware antik tal-utenti tal-Ministeru u d-Dipartimenti fejn fil-passat dan it-tibdil kien isir però każ b'każ. S'issa inbidlu 'l fuq minn sittin laptop u dan it-tibdil sistematiku sa jibqa' jsir tul is-snin li ġejjin. KLASSI TAL-ICT FIS-SERVIZZ PUBBLIKU Il-Ministeru għall-Finanzi ħadem bi sfiq biex mexxa 'l quddiem b'approvazzjoni tas-Segretarju Permanenti Ewlieni proposta biex titwaqqaf klassi tal-ICT fis-Servizz Pubbliku. Wara diversi laqgħat mal-PACBU, mal-PAHRO u diskussjonijiet oħra ma' diversi partijiet interessati, ġiet imwaqqfa klassi ġdida tal-ICT li toffri karriera għall-ħaddiema kollha li jaħdmu f'dan il-qasam. Id-dokument finali li jistabbilixxi din il-klassi ġdida ġie ffirmat fid-9 ta' Marzu 2016. QALBA MILL-MAGNET 2 GĦALL-MAGNET 3 L-uffiċċju taċ-CIO kkoordina, flimkien mal-MITA, il-qalba fl-infrastruttura tan-network tal-Gvern mill-Magnet 2 għal Magnet 3. Dan kien jinvolvi aġġornament tal-konnessjonijiet kollha tal-Fibre u l- bdil tar-routers kollha, inkluż il-firewalls fid-dipartimenti kollha fi ħdan il-Ministeru. RESPONSIVE DESIGN GĦALL-WEBSITES Il-websites tal-Ministeru ġew maqluba għal responsive design biex dawn jadattaw ruħhom awtomatikament skont id-daqs u r-riżoluzzjoni tal-iscreen li wieħed ikun qiegħed juża, sija jekk ikun mobile, tablet, laptop jew monitor. Din il-faċilità tipprovdi esperjenza aħjar għall-utenti, irrelevanti mill-apparat li wieħed ikun qiegħed juża biex jesplora dawn is-siti. PREPARAMENTI GĦAL PRESIDENZA TAL-UNJONI EWROPEA Bħala parti mill-preparazzjonijiet għall-Presidenza tal-UE, l-uffiċċju taċ-CIO kien involut biex jara li kemm min-naħa ta' servizzi kif ukoll sistemi u faċilitajiet, il-Ministeru u l-uffiċjali tiegħu jkunu ppreparati. Għal dan il-għan twettqu dawn il-preparamenti: sistema ġdida għall-ġestjoni ta' dokumenti u kollaborazzjoni online bbażata fuq it-teknoloġija Microsoft SharePoint; inxtraw żewġ sistemi ġodda ta' konferenza video; inbidlu numru konsiderevoli ta' kompjuters antiki ma' laptops ġodda, speċjalment fil-każ ta' uffiċjali li kellhom bżonn jattendu laqgħat barra minn Malta jew mexxew laqgħat huma; xiri ta' żewġ printers mobbli biex ikun jista' jsir stampar ad hoc skont il-bżonn minn siti differenti; żdiedu punti ta' aċċess ġodda tal-WiFi filwaqt li żdiedet il-qawwa tal-konnessjoni WiFi prinċipali fil-binja tal-Ministeru; saru numru ta' installazjonijiet tal-aħħar verżjoni tal-Microsoft Office sabiex tkun tista' tintuża s-sistema ġdida tal-kollaborazzjoni online mill-uffiċjali; numru ta' uffiċjali kienu mogħtija aċċess għall-RSS feeds biex jaġġornaw ruħhom kontinwament dwar x'ikun għaddej waqt il-laqgħat tal-Presidenza. WIFI GĦALL-PUBBLIKU F'ŻONI TA' STENNIJA FID-DIPARTIMENTI B'kollaborazzjoni mal-MITA ġew installati numru ta' punti ta' aċċess tal-WiFi f'żoni ta' stennija tad- dipartimenti fejn jinqeda l-pubbliku. B'kollox ġew installati tmintax-il punt ta' aċċess li ġew imqassma f'dawn id-dipartimenti kif ġej: 7 fid-Dipartiment tat-Taxxi Interni inkluż Għawdex, 2 fid- Dipartiment tal-VAT, 2 fid-Dipartiment tal-Kuntratti u 7 d-Dwana. B'dan il-mod iċ-ċittadin ikun jista' jaċċessa l-internet b'xejn fuq il-mobile phone tiegħu sakemm jistenna biex jinqeda minn xi wieħed minn dawn id-dipartimenti. Matul dawn is sentejn tlestiet sistema ġdida magħrufa bħala Corporate Travel Management System li se tieħu ħsieb is-safar kollu li uffiċjali pubbliċi jagħmlu tul il-qadi ta' dmirijiethom. Permezz ta' din is-sistema, il-proċess kollu li s'issa kien għadu manwali, qed jinqaleb għal wieħed elettroniku. sistema ġiet varata f'numru ta' Ministeri fejn bdiet tintuża u dan il-proċess se jitkompla tul is-sentejn li ġejjin biex il-Ministeri kollha jużaw din is-sistema. FORMOLI ELETTRONIĊI ONLINE Inbeda proċess biex il-formoli kollha f'għamla ta' dokument PDF li jinstabu fuq is-sit tas-servizz.gov (http://servizz.gov.mt) u li jaqgħu taħt ir-responsabbiltà tal-Ministeru, jinqalbu f'formoli elettroniċi li jistgħu jimtlew online. Fuq 60 formola ġew identifikati u dawn se jiġu mibdula u aġġornati sa Ottubru tal-2018. GĦOTJIET TAL-GVERN (GRANTS) Ġew imnedija onlajn numru ta' servizzi elettroniċi biex persuna tapplika għal għotja ta' darba mill- Gvern f'okkażjoni ta' tieġ jew ċerimonja ta' unjoni ċivili, funeral, ordinazzjoni għas-saċerdozju, xiri ta' strumenti mużikali jew xiri ta' rota u rota pedelec. L-applikazzjoni issa tista' timtela online mis-sit http://grants.gov.mt li hu aċċessibbli wkoll minn fuq il-mobile. SISTEMA ĠDIDA GĦALL-IMMANIĠĠJAR FINANZJARJU Inxtrat soluzzjoni ġdida wara proċess elaborat ta' evalwazzjoni li se tieħu ħsieb il-finanzi tal-Gvern. Din trid tibdel is-sistema kurrenti magħrufa bħala DAS. L-ewwel fażi tal-implimentazzjoni tas- sistema l-ġdida inbdiet min-nofs is-sena 2017 u għandha titkompla fuq perjodu ta' tliet snin. Dan il- proġett mhux sempliċiment se jbiddel is-software li se jintuża, iżda wkoll l-accounting system tal- Gvern minn waħda cash-based għal waħda moderna bbażata fuq accrual accounting. Diġà nxtara u ġie installat il-hardware kollu u l-liċenzji rekwiżiti fiċ-ċentru tad-data tal-MITA li fuqu se tiġi ospitata din is-sistema ġdida. ŻVILUPPI FID-DIPARTIMENT TAL-KUNTRATTI Saret bidla fuq is-sistema tal-e-Procurement biex din toffri faċilità li wieħed jista' jawtentika mas- sistema kemm jekk ikollu e-ID jew le, biex b'hekk ma jkun hemm ebda forma ta' diskriminazzjoni għal min m'għandux aċċess għal e-ID. Saru wkoll numru ta' żviluppi ġodda fuq is-sistema biex nassiguraw li din tkun konformi ma' regolamenti ġodda, fosthom il-European Single Procurement Document fejn jidħol xiri pubbliku. Abbinat ma' dan kollu ngħata t-taħriġ neċessarju tul dawn is- sentejn mill-uffiċjali inkarigati li jimmantjenu s-sistema, lill-operaturi ekonomiċi u ħaddiema tal- Gvern involuti fix-xiri pubbliku. Numru ta' żviluppi ġodda tal-ICT ġew implimentati fid-Dipartiment tad-Dwana taħt l-awspiċi tal- UCIO u l-MITA. Dawn jinkludu: Is-sistema l-ġdida tal-importazzjoni ġiet varata uffiċjalment fl-aħħar ta' Awwissu 2017. Din se taħdem flimkien ma' sistema ġdida tal-esportazzjoni li ġiet varata s-sena l-oħra. Dawn iż- żewġ sistemi jiffurmaw il-qafas tax-xogħol kollu tad-Dwana u se joffru numru ta' faċilitajiet ġodda biex jgħinu kemm lill-operaturi ekonomiċi u lid-Dwana fil-ġestjoni tal-operat tagħhom.  Sar aġġornament tal-Customs Risk Management System biex tkun tista' tinteraġixxi mas- sistemi l-ġodda tal-importazzjoni u esportazzjoni.  Sar aġġornament tal-Accounting and Bonded Warehouse biex tkun tista' tinteraġixxi mas- sistemi l-ġodda tal-importazzjoni u esportazzjoni.  Sar ukoll aġġornament tal-Excise Movement Control System għal verżjoni 3.2 li hi bbażata fuq database open source magħrufa bħala MariaDB li wasslet ukoll biex jiġu ffrankati eluf ta' ewro f'liċenzji.  Ġiet aġġornata wkoll ġabra ta' sistemi magħrufa bħala eBiscus li kienet taħdem fuq AIX servers li jużaw teknoloġija tal-Oracle u Oracle Web Logic biex dawn inqalbu għal Red Hat Linux u Tomcat li huma open source.  Saret qalba tas-sistemi tad-dwana minn pjattaforma teknoloġika antika magħrufa bħala Microsoft ISA għal teknoġjija aktar moderna magħrufa bħala Microsoft Forefront Threat Management Gateway (TMG) li tikkontrolla kif sistemi jiġu esposti fuq l-internet.  Saret xirja ta' żewġ servers ġodda ta' potenza qawwija ddedikati għad-dwana biex jakkomodaw ħafna mis-sistemi li jridu jinteraġixxu ma' xulxin, fosthom is-sistemi tal-Import u Export, Accounts, Bonded Warehouse, Tariff/Taric, Manifest, Quota, Surveillance, Economic Operator System u Risk Management. Dawn is-servers se jużaw software open source li jwassal għal operat aktar ekonomiku mingħajr obbligu li jitħallsu liċenzji għoljin. Inbeda wkoll xogħol preparatorju fuq proġetti ġodda fosthom fuq is-sistemi ta' Registered Exporters (REX), Customs Decisions (CD) u l-Proof of Union Status (PoUS). Dawn is-sistemi se jiġu żviluppati ċentralment mill-UE u l-Istati Membri jkunu meħtieġa jinteraġixxu magħhom. Id-dipartiment ħa ħsieb ukoll biex is-sena d-dieħla jkun jista' jagħmel użu mit- Trans-European network (CCN 2) flimkien ma' Uniform User Management & Digital Signatures (UUM&DS) User Management System. Flimkien mal-MITA, saru numru ta' proġetti tal-ICT fit-Teżor. Dawn jinkludu fost oħrajn it-tkomplija tar-reviżjoni tal-aħħar sett ta' sistemi finanzjarji. L-iskop ikun biex jiġu identifikati l-aġġornamenti rekwżiti neċessarji biex dawn jiġu konformi mall-mudell finanzjarju ta' accrual accounting li huwa bbażat fuq l-IPSAS (International Public Sector Accounting Standards) u li hu konformi mal-Accrual Accounting Corporate Financial Data Standard (CFDS) u mas-SEPA (Single European Payment Area). Sar żvilupp, manutenzjoni u sapport fuq applikazzjonijiet finanzjarji eżistenti, bħalma huma id-DAS (hawnhekk inbeda proġett biex din tiġi mibdula), Bank Reconciliation System (BRS), Embassies Cash Management System (ECMS), Pensjonijiet tat-Teżor, Stock Control u Treasury SQL Applications. Sar ukoll ammont sostanzjali ta' xogħol relatat mas-SEPA fuq sistemi finananzjarji fosthom tibdil minħabba t-twettiq tal-IBAN Only rule, li saret fi Frar tal-2016, rekwiżiti marbuta ma' SEPA standard (v7.0) tal-2016 u recall procedure ġdida li ħareġ il-Bank Ċentrali meta pagament ma jgħaddix. Beda wkoll xogħol preparatorju li jrid jitkompla s-sena d-dieħla relatat mad-Direttiva tal-eInvoicing. L-uffiċċju taċ-CIO assista lit-Teżor fil-migrazzjoni tad-Dipartiment mill-post oriġinali tiegħu f'The Mall għal Development House il-Furjana. Dan kien jinvolvi ċ-ċaqliq tal-apparat kollu tal-informatika u t-telefonija. Din il-migrazzjoni saret fi żmien qasir u mingħajr skossi għal utenti tad-Dipartiment kif ukoll għall-pubbliku li jinqeda mit-Teżor. Ġiet installata sistema ġdida ta' WiFi sigura fil-binja kollha biex l-utenti jkunu aktar flessibbli u meta jiċċaqalqu min post għall-ieħor fl-istess binja biex jattendu laqgħat, jibqa' jkollhom aċċess għar- riżorsi kollha. L-inizjattivi u l-kisbiet ġodda fl-ICT li twettqu mis-Sezzjoni tal-IT fl-IRD u VAT matul is-sena kienu prinċipalment iffokati fuq żviluppi ta' sistemi ġodda, inizjattivi, manutenzjoni u appoġġ.  Ġiet imnedija websajt ġdida għall-Kummissarju tat-Taxxi aċċessibbli minn http://cfr.gov.mt. Din se tiġbor fiha s-siti tat-taxxa u tal-VAT u tkompli sseddaq l-għaqda ta' dawn iż-żewġ dipartimenti f'wieħed.  Ġew implimentati l-bidliet li ħarġu mill-miżuri tal-Baġit 2016 u 2017, fosthom: regoli, skemi u eżenzjonijiet ġodda. Sar ukoll titjib fis-servizzi online fir-rigward ta' sottomissjonijiet ta' prospetti tat-taxxa.  Sar għadd ta' titjib fuq is-sistema tal-Capital Transfer Duty, kif ukoll ġiet imnedija l-ewwel fażi tas-sistema għan-nutara online b'xi servizzi limitati li ser jiżdiedu tul is-sena 2018.  Ġie implimentat titjib sabiex jiġu inklużi rekwiżiti ġodda mitluba mill-IRS tal-Istati Uniti fir- rigward ta' FATCA u s-sistema EU DAC1.  Ġew introdotti numru ta' e-forms ġodda sabiex individwi u kumpaniji jkunu jistgħu jirreġistraw online u jirċievu n-numru tal-VAT u tal-PE b'mod awtomatiku. Iddaħħlu wkoll servizzi ta' de-registration. Iddaħħlet sistema ġdida ta' Cash Office sabiex jibdew jiġu aċċettati pagamenti tal-IRD u VAT b'sistema waħda, kif ukoll kull forma ta' pagamenti minn sorsi oħra.  Ġew introdotti rapporti ġodda bl-SAP Business Objects, u għadd ta' rapporti kurrenti ġew imsaħħa. Ingħata appoġġ f'żewġ ċentri tas-Servizz.gov, fejn l-uffiċjali tal-customer care ingħataw aċċess għas-sistemi tat-Taxxa. ŻVILUPPI FL-UFFIĊĊJU NAZZJONALI TAL-ISTATISTIKA L-UCIO ikkoordina mal-MITA u ġew allokati l-fondi meħtieġa għall-iżvilupp tat-Teknoloġija tal- Informazzjoni fl-Uffiċċju Nazzjonali tal-Istatistika. Matul l-2016 u l-2017 saru dawn il-proġetti: Aġġornament tas-Survey on Income and Living Conditions (SILC) 2016 u 2017 li jrid isir kull sena kif mitlub mil-Eurostat. Is-SILC huwa sors ta' statistika ta' kif jitqassam id-dħul, u l-għan tiegħu hu biex jipprovdi sett komplut ta' indikaturi li jkejlu l-povertà, l-esklużjoni soċjali, pensjonijiet u l-livell ta' deprivazzjoni materjali. Il-ġabra ta' data u analiżi ssir f'konformità mal-Harmonised Eurostat Methodologies biex tassigura komparabbiltà ma' pajjiżi oħra tal-Unjoni Ewropea. Il-Labour Force Survey (LFS) 2016 u 2017 isir ukoll kull sena u jintuża biex tinġabar statistika fuq il- Labour Force skont kriteriji maqbula internazzjonalment. Kull sena jsir żvilupp ġdid fuq din l-għodda minħabba talbiet ġodda li jiddaħħlu fis-survey. Saru aġġornamenti fuq is-software għall-istħarriġ annwali magħruf bħala Structural Business Statistics (SBS) 2015 u 2016. Dan jiġbor informazzjoni dwar l-istruttura, l-imġieba u r-riżultati tal- attivitajiet ekonomiċi (bħal professjonijiet, xogħlijiet tradizzjonali, attivitajiet kummerċjali, attivitajiet ta' manifattura u servizzi) tas-setturi u l-intrapriżi differenti kollha fl-ekonomija. F'dan il-proġett ġew aġġornati numru ta' mistoqsijiet relatati ma' ġbir ta' informazzjoni li fiha jkun hemm tibdil kull sena, aġġornament fuq ir-rappurtaġġ li jsir, kif ukoll kif isir manteniment fuq is-sistema. Is-sistema magħrufa bħala Intrastat (https://secure3.gov.mt/intrastat/default.aspx) kompliet tiġi aġġornata aktar biex issa l-funzjonalità kollha li fiha hija aċċessibbli kollha mill-internet – kemm bħala front-end kif ukoll bħala back-end. Is-sistema ngħatat ukoll dehra ġdida u saret aktar user friendly, filwaqt li sar tisħiħ ukoll mill-aspett ta' sigurtà tad-data u informazzjoni. Sar ukoll xogħol ta' titjib fuq il-Business Register biex naċċertaw li dan ikun jaqbel mas-sistema tal- Istatistika Ewropea u b'hekk tkun assigurata l-konsistenza u r-relevanza tal-European Business Statistics. Inbdew ukoll diskussonijiet biex jiġi żviluppat Business Register ġdid u dan ix-xogħol se jkompli għaddej is-sena d-dieħla. Dan ir-reġistru huwa ferm importanti għall-Uffiċċju Nazzjonali tal- Istatistika għaliex minnu tittieħed dejta għal sistemi oħra tal-istess uffiċċju. PARTEĊIPAZZJONI FIL-PROĠETT SUNFISH TAĦT IL-PROGRAMM HORIZON 2020 Dan il-proġett ta' riċerka li jaqa' taħt il-programm Horizon 2020 - Research and Innovation kien approvat għall-fondi fl-2014. SUNFISH – 'Secure Information Sharing in Federated Heterogeneous Private Clouds' beda uffiċjalment fl-1 ta' Jannar 2015 u għandu jtawwal għal perjodu ta' tliet snin. L- Uffiċċju taċ-CIO flimkien mad-Dipartiment tat-Taxxi Interni (IRD) u l-MITA qegħdin jipparteċipaw flimkien ma' numru ta' parteċipanti minn oqsma varji bħall-Università ta' Sapienza – Ruma, IBM – Iżrael, ASIT – Awstrija, l-Università tat-Teknoloġija ta' Graz – Awstrija, l-Università ta' Southampton – ir-Renju Unit, u Cybernetica – Estonja flimkien ma' Price Waterhouse Coopers (PWC). Matul dawn is-sentejn, id-Dipartiment tat-Taxxi flimkien mal-MITA u l-Ministeru għadda dokumentazzjoni, dejta u speċifikazzjonijiet neċċessarji relatata mal-use case li ser jintuża biex jintwerew il-kunċetti ġodda li dan il-proġett ta' riċerka huwa intiż li juri. Uffiċjali mill-Ministeru ipparteċipaw f'laqgħat abbinati ma' dan il-proġett li saru f'Winchester l-Ingilterra, Haifa l-Iżrael u ġewwa Ruma u kif ukoll oħrajn li saru permezz ta' web conference. GĦODDA ĠDIDA GĦALL-KOLLABORAZZJONI ONLINE Ġiet żviluppata pjattaforma teknoloġika ġdida bbażata fuq il-Microsoft SharePoint biex intużat bħala għodda għal ġestjoni ta' dokumenti u kollaborazzjoni onlajn bejn il-ħaddiema li kienu involuti fil- laqgħat tal-Presidenza tal-Unjoni Ewropea. Is-sistema li hija bbażata l-MITA intużat ukoll bħala repożitorju ċentrali biex timmaniġġja timmaniġġja d-dokumenti kollha li ġew użati waqt dawn il- laqgħat. L-implimentazzjoni ta' din is-sistema kienet tirrikjedi xogħol addizzjonali bħal aġġornamenti u installazzjoni ta' liċenzji ġodda tal-Microsoft Office 2016, bdil ta' numru ta' magni jew aġġornament tagħhom, trasferiment ta' ammont kbir ta' data eżistenti għal fuq din is-sistema permezz ta' software appożitu, taħriġ għall-uffiċjali involuti, preparazzjoni ta' manwal bl-istruzzjonijiet, allokazzjoni ta' permessi, u ħolqien ta' accounts ġodda għall-uffiċjali li jridu jaċċessaw is-sistema minn entitajiet oħra 'l barra mill-Ministeru għall-Finanzi. UFFIĊĊJU TAL-ARBITRU GĦAS-SERVIZZI FINANZJARJI L-UCIO assista l-Uffiċċju tal-Arbitru għas-Servizzi Finanzjarji li huwa organu awtonomu u indipendenti ġdid maħluq riċentement skont l-Att XVI tal-2016 tal-liġijiet ta' Malta biex jiġi pprovdut bil-faċilitajiet tal-informatika meħtieġa għall-uffiċini ġodda tiegħu. Fl-uffiċini ġiet mibdula l- infrastruttura kollha tat-telefonija u tan-network u dawn ġew konnessi mal-MAGNET. L-utenti kollha ġew provduti b'email u internet accounts, laptops u s-software meħtieġ. L-istess uffiċċju ġie wkoll mogħni aċċessibbli minn permezz fuq https://financialarbiter.org.mt. ta' website preżenza ġdida ŻVILUPP TA' ŻEWĠ MOBILE APPS Bħala parti mill-programm ta' inizzjattivi relatati ma' Gvern qrib iċ-ċittadin, il-Ministeru nieda l- iżvilupp ta' żewġ mobile apps immirati lejn il-pubbliku. MyTax Toolkit hija app taħt id-Dipartiment tat-Taxxi li permezz tagħha tista' tivverifika kemm titħallas taxxa u/jew bolla fuq dħul mis-salarju fis- sena kurrenti skont il-paga bażika li wieħed għandu/ha. L-ewwel verżjoni ta' din l-app kienet suċċess u ser tkompli tiġi żviluppata biex tista' tippermetti ħlasijiet dirett minnha ta' bilanċi fit-taxxa, multi u interessi. Il-Malta Customs App għandha tissimplifika l-aċċess għall-informazzjoni relatata ma' importazzjoni ta' oġġetti minn barra l-UE biex wieħed jikseb informazzjoni dwar VAT u taxxa doganali. Din l-app ukoll kienet suċċess u l-verżjoni l-ġdida sa tkun tintuża wkoll minn operaturi ekonomiċi biex jivverifikaw onlajn l-istatus tad-dikjarazzjonijiet relatati mad-dħul ta' merkanzija. Il-verżjonijiet il-ġodda ta' dawn iż-żewġ apps se jiġu mnedija uffiċjalment f'Marzu tal-2018 flimkien ma' numru ta' apps oħra minn diversi Ministeri. UFFIĊĊJU TAL-KUMMISSARJU TAT-TAXXI Uffiċċju tad-Direttur Ġenerali – Operat (Taxxi Interni) Il-miri strateġiċi proġettati għad-Dipartiment tat-Taxxi Interni għal 2016 u 2017 ġew milħuqa. Matul is-sena, id-Dipartiment stinka biex isaħħaħ il-funzjoni tiegħu bħala amministratur tal-Atti dwar it- Taxxa u dwar l-Att dwar it-Taxxa fuq id-Dokumenti u Trasferimenti, waqt li fl-istess ħin jiżgura li jkun hemm infurzar effettiv ta' ġbir ta' kontribuzzjonijiet tas-sigurta' soċjali taħt id-direzzjoni tal- Ministeru għall-Finanzi. Bl-introduzzjoni tal-fond kontributorju tal-leave tal-maternità f'Lulju 2015, id-Dipartiment ġie wkoll mogħti r-responsabbiltà għall-ġbir tal-imsemmija kontribuzzjonijiet. Dħul Is-snin 2016 u 2017 kienu snin rekord oħra. Id-dħul nett mit-taxxa tad-dħul għal dawn is-snin kien jammonta għal €1,328.3 miljun u €1,497.2 miljun rispettivament. Dan hu nett minn dħul mid- Diviżjoni tat-Taxxa fuq Dokumenti u Trasferimenti, liema dħul qed jiġi muri separatament fir-rapport. Għas-sena 2016 dan ifisser żieda ta' €143.7 miljun fuq is-sena 2015, €121.6 miljun aktar mill-estimi approvati jew €82.3 miljun aktar mill-estimi riveduti. Ir-riżultat miksub matul is-sena 2017 ifisser żieda ta' €168.9 miljun fuq is-sena 2016, €180.8 miljun aktar mill-estimi approvati jew €64.2 miljun aktar mill-estimi riveduti. Barra minn hekk, id-Dipartiment tat-Taxxi Interni ikkontribwixxa wkoll għall-ġbir ta' €804.4 miljuni u €875.1 miljuni f'kontribuzzjonijiet tas-sigurtà soċjali għas-snin 2016 u 2017 rispettivament. It- tabella ta' hawn taħt turi d-dħul tad-Dipartiment mill-2015 sal-2017 (il-figuri huma miljuni): Tabella Nru. 1: Dħul Ġenerat 2015-2017 Taxxa fuq id-Dħul Gross Trasferimenti ta' Rifużjonijiet Taxxa fuq id-Dħul Nett Kontribuzzjonijiet tas-Sigurtà Soċjali (jinkludu kontribuzzjonijiet tal-Istat) Fis-sentejn imsemmija d-Dipartiment kellu wkoll dħul ieħor li mhux ġej minn ġbir ta' taxxa. Dan id- dħul kien jammonta għal €448,651 u €311,901 għas-snin 2016 u 2017 rispettivament. In-natura ta' dan id-dħul kienet tirreferi prinċipalment għall-miżati ta' applikazzjonijiet dwar il-Programm ta' Residenza, Programm ta' Residenza Globali, Programm ta' Irtirar u Programm tal-Pensjonijiet tan- Nazzjonijiet Uniti, miżati dwar deċiżjonijiet bil-quddiem dwar taxxa skont l-Avviż Legali 104 tal- 2013 u xi interessi li tħallsu mill-banek kummerċjali. Matul is-snin 2016 u 2017 id-Dipartiment ġabar ukoll €4,937,137 u €5,741,688 rispettivament f'kontribuzzjonijiet tal-leave tal-maternità li, eventwalment, ġew trasferiti lill-Bord ta' Trustees imwaqqaf speċifikament sabiex jamministra dawn il-fondi u biex jipproċessa talbiet għall-rifużjoni ta' pagamenti għal-leave ta' maternità. Matul l-2016, id-Dipartiment ħareġ total ta' 52,835 rifużjoni li jammontaw ghal €65,863,657 u matul l-2017 it-total kien ta' 55,495 rifużjoni li jammontaw ghal €96,877,242 (esklużi tal-International Tax Unit). L-ispiża rikorrenti totali għas-sena 2016, inklużi emolumenti u spejjeż operattivi oħra kienet ta' €7.7 miljuni inkluża l-ispiża tat-Tax Compliance Unit li ilu jġorr id-Dipartiment sa mill-2011. Għalhekk, għal kull €1 ta' taxxa ta' dħul kien hemm spiża ta' €0.006 (riveduta għal €0.004 jekk jiġu ikkunsidrati l-Kontribuzzjonijiet għas-Sigurtà Soċjali.) L-ispiża rikorrenti totali għas-sena 2017 kienet ta' €8.1 miljuni. Għalhekk, għal kull €1 ta' taxxa ta' dħul kien hemm spiża ta' €0.005 (riveduta għal €0.003 jekk jiġu kkunsidrati l-Kontribuzzjonijiet għas-Sigurtà Soċjali.) Dħul mit-Taxxa tad-Dħul Tabella aktar dettaljata ta' dan id-dħul gross imsemmi hawn fuq tinsab hawn taħt: Tabella Nru. 2: Dħul mit-Taxxa maqsum 2015-2017 Taxxa Proviżorja Taxxa fuq Qligħ Kapitali Dħul Gross Totali Matul l-2016 12,534 employer bagħtu l-Formola Annwali ta' Rikonċiljazzjoni (FS7) kif ukoll 56,214 FS3 dwar l-impjegati tagħhom għas-snin 1998 sal-2015. Minn dawn l-FS7's 12,276 kienu għas-sena 2015. Dawn id-dokumenti ġew ivverifikati u pproċessati elettronikament. Is-Sezzjoni pproċessat ukoll 2,949 FS7 u 340,070 FS3 li ġew mibgħuta online kif ukoll ġew solvuti 10,333 każ ta' validazzjoni ta' dejta. Total ta' 35,861 aġġustament ġew ipproċessati bejn Jannar u Diċembru 2016. Matul l-2017 12,908 employer bagħtu l-Formola Annwali ta' Rikonċiljazzjoni (FS7) kif ukoll 59,827 FS3 dwar l-impjegati tagħhom għas-snin 1998 sal-2016. Minn dawn l-FS7's 12,518 kienu għas-sena 2016. Dawn id-dokumenti ġew ivverifikati u pproċessati elettronikament. Is-Sezzjoni pproċessat ukoll 3,351 FS7 u 358,585 FS3 li ġew mibgħuta online kif ukoll ġew solvuti 10,325 każ ta' validazzjoni ta' dejta. Total ta' 10,588 aġġustament ġew ipproċessati bejn Jannar u Diċembru 2017. It-tabella ta' hawn taħt tagħti xi dettalji dwar l-aħħar 3 snin: Tabella Nru. 3: FSS Indikaturi tal-Prestazzjoni 2015-2017 FS7 Sottomisjonijiet bil-WEB FS3 Elettroniċi Kuntatt ma' min iħallas it-taxxa Assistenza lil min iħallas it-taxxa tingħata prinċipalment minn żewġ sezzjonijiet, skont in-natura ta' assistenza u l-kuntatt meħtieġ. It-Taxpayer Service Centre jittratta talbiet wiċċ imb wiċċ ma' min iħallas it-taxxa, waqt li t-Taxpayer Call Centre jittratta talbiet ta' min iħallas it-taxxa permezz tat- telefon jew permezz ta' emails. Dawn it-talbiet jintalbu mill-kategoriji kollha ta' min iħallas it-taxxa, jiġifieri, individwi, kumpaniji, min iħaddem u barranin. Hawn taħt hawn statistika importanti dwar il-livell ta' attività reġistrata mit-Taxpayer Service Centre tad-Dipartiment tat-Taxxi Interni: Laqgħat Personali Reġistrazzjoni ta' Taxpayers ġodda Ħruġ ta' Rendikonti tat-Taxxa Mill-11 t'April 2012, is-servizzi tal-Call Centre tad-Dipartiment ġew mogħtija lil Centrecom Ltd, kumpanija mill-World Aviation Group, Luqa. L-istatistiċi ta' hawn taħt jindikaw livell għoli ta' attività u servizzi mogħtija mill-Call Centre tad-Dipartiment tat-Taxxi Interni. Is-Support Unit ipproċessa 8,133 każ li ġew irriferuti lilhom mill-Call Centre u li kienu jirrikjedu aktar xogħol u analiżi min-naħa tad-Dipartiment. F'Ottubru 2016 l-IRD Call Centre flimkien mal- VAT Call Centre li kien introdott fl-istess żmien, bdew jiffurmaw parti mis-servizz aktar wiesa' ta' One Stop Shop tas-servizz.gov.mt. Rendikonti tat-Taxxa u Non-Filers Matul l-2017 (għas-sena bażi 2016), in-numru ta' rendikonti tat-taxxa maħruġa mingħajr il-ħtieġa li min iħallas it-taxxa jissottometti r-rendikont annwali tat-taxxa (non-filers) kien 209,379 (fis-sena bażi 2016 dan kien jammonta għal 197,876) li jirrapreżenta 64% ta' min iħallas it-taxxa. Min-naħa l-oħra, in-numru ta' rendikonti annwali tat-taxxa ġenerati kien ta' 116,321 (fis-sena bażi 2016 in-numru ta' rendikonti annwali kien ta' 91,065). Użu ta' eBusiness Id-Dipartiment tat-Taxxi Interni jibqa' jikkonsidra l-qalba gradwali għal mudelli eBusiness ta' kif tagħmel kuntatt ma' min iħallas it-taxxa bħala għan strateġiku importanti. Ir-riżultati hawn taħt huma xhieda ta' din l-inizjattiva, partikolarment il-każ ta' pagamenti elettroniċi li rreġistraw żieda ta' 14% fin-numru ta' pagamenti riċevuti u żieda ta' 20% fil-valur ta' tranżazzjonijiet effettwati s-sena ta' qabel. Dawn ir-riżultati ġew miksuba minkejja ż-żidiet reġistrati fis-snin ta' qabel. Rigward l- electronic filing, inżammu l-istess livelli tal-2016. Rendikont tat-Taxxa tal-Kumpaniji Tabella Nru. 6: Rendikont tat-Taxxa tal-Kumpaniji 2015-2017 Rendikonti mimlija manwalment Rendikonti mimlija manwalment Pagamenti Elettroniċi Rendikont tat-Taxxa tal-Individwu Tabella Nru. 7: Rendikont tat-Taxxa tal-Individwu 2015-2017 Tabella Nru. 8: Pagamenti Elettroniċi 2015-2017 Pagamenti tal-Gvern Gateway Għadd Għadd Osservanza u Investigazzjonijiet Id-Direttorat Ġenerali dwar twaqqaf bħala parti mill- amalgamazzjoni tad-Dipartimenti tal-Ġbir, fosthom id-Dipartiment tat-Taxxi Interni, id-Dipartiment tat-Taxxa fuq il-Valur Miżjud u sa ċertu livell anke d-Dipartiment tad-Dwana. Investigazzjonijiet Id-Direttorat Ġenerali dwar l-Osservanza u Investigazzjonijiet jinkorpora fih l-investigazzjonijiet fuq livelli varji, inkluż it-Tax Compliance Unit, is-Sezzjoni tal-Osservanza u anke s-Sezzjoni tal- Ispettorat. Sezzjoni oħra li twaqqfet fil-bidu tas-sena 2016 hija l-Joint Enforcement Task Force, li l- funzjoni tagħha hi li tara li tiġġieled l-ekonomija s-sewda u tara li jkun hawn level playing field għan- negozji kollha. Matul is-sena 2017, sar ħafna xogħol biex proċessi komuni ta' xogħol jiġu inkorporati flimkien biex tiġi evitata ħafna burokrazija u b'hekk ix-xogħol ikun simplifikat. Saru diversi eżerċizzji biex jiġu identifikati każijiet serji ta' evażjoni, kemm ta' taxxa diretta kif ukoll ta' taxxa indiretta. Ir-riżulati kienu tajbin ħafna u l-ammont ta' dħul għal Gvern kien fuq livell għoli. L-isforz biex ikun hemm bidla fil-kultura rigward il-moralità fiskali jidher li qed iħalli effett tajjeb. It-taħriġ lill-uffiċjali li qegħdin taħt dan id-Direttorat Ġenerali qiegħed ukoll iħalli l-frott tiegħu u dan qed isir anke b'koperazzjoni ma' Stati Membri oħra, li qed ikunu ta' għajnuna kbira f'diversi oqsma, kif ukoll permezz ta' mekkaniżmu ta' bdil ta'informazzjoni. L-ammont ta' dħul f'taxxi diretti u indiretti li ġie ġġenerat minn investigazzjonijiet u eżerċizzji ta' osservanza, inklużi ommissjoni/taxxa addizzjonali u interessi, għal dawn l-aħħar tliet snin hu kif jidher hawn taħt: Tabella Nru. 9: Żieda fit-Taxxa permezz ta' Osservanza u Investigazzjoni 2015 - 2017 Żieda fit-Taxxa (€) Inizjattivi ta' Infurzar It-tabella ta' hawn taħt turi sommarju ta' numru ta' eżerċizzji prinċipali ta' infurzar effetwati fl-2016 u fl-2017 mid-Dipartiment tat-Taxxi Interni. Tabella Nru. 10: Inizjattivi ta' Infurzar 2016 u 2017 Infurzar ta' SSC Klassi II Rendikont Annwali pendenti u Bilanċi (Individwi/Kumpaniji) Avviż ta' nuqqas ta' tħaris tar-Regoli tal-FSS (Sena Kurrenti) Infurzar ta' Taxxa Proviżorja Avviż ta' talba għall-ħlas fi żmien 15-il jum (Individwi/Kumpaniji) Avviż ta' nuqqas ta' pagamenti skont il-Ftehim – FSS/TRIS Avviż ta' talba għall-ħlas fi żmien 10 ijiem (FSS) Avviż ta' talba għall-ħlas fi żmien 15-il jum (FSS) Rendikont tal-Kont Rendikont Annwali pendenti u Bilanċi (FSS) Ittra Uffiċjali (Individwi/Kumpaniji) Ittra Uffiċjali (FSS) Mandat ta' Sekwestru Eżerċizzji Oħra ta' Infurzar Matul l-2016, id-Dipartiment kien involut f'20 każ fil-Qorti dwar l-irkupru ta' taxxa u kontribuzzjonijiet ta' sigurtà soċjali dovuti quddiem il-Qrati Ċivili, li minnhom 1 kien każ ġdid, 9 minn dawn il-każi kienu konklużi, waqt li 11-il każ ieħor baqgħu pendenti. B'kollox, kien hemm 81 seduta tal-Qorti. Fl-2017 żdiedu 4 każi ġodda. 3 każi kienu konklużi u 12-il każ huma pendenti. Seduti fil-Qorti fl-2017 kien hemm 62. Matul is-sentejn, ittieħdet ukoll azzjoni bil-Qorti kontra dawk li jħaddmu li naqsu milli jibgħatu d- dokumenti rispettivi tal-aħħar tas-sena u/jew kellhom arretrati tal-FSS/SSC mhux imħallsa. Fl-2016 kien hemm 24 seduta tal-Qorti fejn 210 employers ġew imtella' quddiem il-Qorti Kriminali, filwaqt li fl-2017 kien hemm 21 seduta tal-Qorti fejn 535 employer tressqu quddiem il-Qorti Kriminali. In-numru ta' każi li nstemgħu quddiem il-Qorti Kriminali kien 2,012 fl-2106 u 1,705 fl-2017. Ħafna minn dawk li jħaddmu rregolarizzaw il-qagħda tagħhom billi għamlu użu mill-pjanijiet ta' ħlas. Fl-2016 in-numru ta' każi fil-Qrati li kienu pendenti quddiem il-Qorti Kostituzzjonali kienu 2. Matul l-2017 każ minnhom kien konkluż u ieħor għadu pendenti. Irkuprar ta' Taxxa bejn Stati Membri Id-Dipartiment tat-Taxxi Interni kompla bl-infurzar u miżuri prekawzjonarji għall-irkupru ta' talbiet minn Stati Membri oħra fl-Unjoni Ewropea skont id-Direttivi 2010/24/UE u 2011/16/UE. Mal-54 każ miġjuba 'l quddiem mill-2015, żdiedu 34 talba ġdida li daħlu lejn l-aħħar tas-sena 2016. 13-il każ kienu finalizzati waqt li 75 kienu għadhom mhumiex magħluqin. Ma' dawn il-75 każ miġjuba 'l quddiem mill-2016, żdiedu 47 talba ġdida. 17-il każ kienu finalizzati filwaqt li ttieħdet azzjoni għall- ġbir fuq il-każi kollha ħlief għal 15 li għadhom pendenti. Leġislazzjoni Numru konsiderevoli ta' emendi lil Atti dwar it-Taxxa tad-Dħul, kif ukoll emendi u liġijiet ġodda ta' leġislazzjoni sussidjarja taħt l-Atti kienu magħmula matul l-2016 u l-2017. Il-lista sħiħa ta' Atti u Avviżi Legali dwar it-Taxxa tad-Dħul matul is-sena 2016 hija kif tidher hawn taħt: Tabella Nru. 11: Atti u Avviżi Legali 2016 Il-lista sħiħa ta' Atti u Avviżi Legali dwar it-taxxa tad-dħul matul is-sena 2017 hija kif tidher hawn taħt: Tabella Nru. 12: Atti u Avviżi Legali 2017 Materji Oħra Tekniċi/Legali Is-Sezzjoni Teknika tad-Dipartiment għenet lil diviżjonijiet oħra fid-Dipartiment fl-implimentazzjoni tal-proċessi tagħhom billi tat gwida teknika lill-kapijiet tas-sezzjonijiet u billi wieġbet bosta mistoqsijiet tekniċi li għamel l-istaff. Sapport kontinwu ingħata lit-Taxpayer Information u lill-Call Centre u lis-sezzjoni tal-Qligħ Kapitali. Is-sezzjoni tmexxi wkoll il-Kumitat Legali tad-Dipartiment. Tipprepara u tiċċirkola memos interni fuq żviluppi tekniċi. Twieġeb ukoll domandi tekniċi min-numru ta' sorsi fosthom il-Ministeru, prattikanti fiskali, awdituri, avukati u l-pubbliku ġenerali. Baqgħu jsiru kuntatti ma' Organizzazzjonijiet Internazzjonali tat-Taxxa, kif ukoll koperazzjoni ma' awtoritajiet barranin tat-taxxa li jitolbu għajnuna taħt il-proċeduri ta' Għajnuna Reċiproka. Saru ħafna kontribuzzjonijiet ukoll lil website tad-Dipartiment, inkluż il-paġni tal-gwidi u kjarifikazzjonijiet maħruġin mid-Dipartiment. L-ilmenti kollha mill-Uffiċċju tal-Ombudsman matul is-sena ġew mistħarrġa u konklużi b'suċċess fl- 2016 kif ukoll fl-2017 ħlief għal żewġ każi li qegħdin jiġu eżaminati mit-Taqsima Internazzjonali. Apparti mill-eżenzjonijiet fl-avviżi lokali msemmija hawn fuq, talbiet oħra għall-eżenzjonijiet kienu eżaminati u konklużi. Qligħ Kapitali Fl-2016 is-Sezzjoni tal-Capital Gains ħarġet madwar 1,800 awtorizzazzjoni biex il-kuntratt ta' bejgħ ta' proprjetà immobbli jkun jista' jsir lil persuni mhux residenti jew li se jitilqu minn Malta kif ukoll 2,040 awtorizzazzjoni fl-2017. Is-sezzjoni kkontribwixxiet ukoll b'mod konsiderevoli lejn ġbir ta' taxxa permezz ta' ftehim ma' dawk li jħallsu t-taxxa. Tribunal Ta' Reviżjoni Amministrattiva Apparti 78 każ pendenti fil-bidu tas-sena, it-Tribunal innota 6 każi ġodda. Matul is-sena 2016, ingħalqu 5 każi, u dan ħalla 79 każ pendenti sa tmiem is-sena. Matul l-2016, it-Tribunal żamm 13-il seduta. Fl-2017, apparti d-79 każ pendenti fil-bidu tas-sena, it-Tribunal innota 3 każi ġodda. Matul is-sena, ingħalqu 7 każi mit-Tribunal, u dan ħalla 75 każ pendenti sa tmiem is-sena. Matul l-2017, it-Tribunal żamm 12-il seduta. Qorti tal-Appell Fil-bidu tas-sena 2016 kien hemm 9 appelli li l-Qorti tal-Appell kienet qed tikkunsidra. 4 appelli ġodda kienu ippreżentati fil-Qorti fl-2016 u 7 ġew konklużi. Dan ħalla 6 każi pendenti fi tmiem is- sena. Fil-bidu tas-sena 2017 kien hemm għalhekk 6 appelli li l-Qorti tal-Appell kienet qed tikkunsidra. 2 appelli ġodda kienu ppreżentati fil-Qorti fl-2017 u 2 ġew konklużi. Dan ħalla 6 każi pendenti fi tmiem is-sena. Kisbiet Dipartimentali oħra B'kontinwazzjoni mal-proċess tal-merger, beda jsir eżerċizzju sabiex il-proċessi li sa ftit żmien ilu kienu jikkonċernaw lil IRD u lil VAT, issa qed jiġu rikonċiljati. Dan qed isir wara laqgħat apposta li jirrigwarda it-tfassil tal-merger bejn l-istess dipartimenti. Beda wkoll jitfassal pjan għal refurbishment tal-blokki kollha li hemm Belt is-Sebħ. Xogħol li huwa mistenni li jibda fl-ewwel kwart tas-sena 2018 u fejn l-ewwel fażi tiegħu ta' Block 1 tkun kompluta sal-aħħar ta' Ġunju. Hawn hu mistenni li jibdew jimxu nies min Birkirkara (VAT) li għandhom x'jaqsmu mal-Amministrazzjoni, għal dan il-Blokk. B'dan il-pass l-Amministrazzjoni u l-Legal & Technical jiġu assenjati fi Blokk 1 u Blokk 2 rispettivament. Saru wkoll preparamenti biex fl-ewwel kwart tal-2018 jibda wkoll ix-xogħol fuq Blokk 5 u 5A, liema blokk ser jakkomoda lid-dipartiment tal-Collections. Dan ukoll se jinkludi l-membri tal-istaff kemm tal-Floriana kif ukoll ta' Birkirkara. Kompla ix-xogħol fuq il-One Stop Shop (OSS) ta' Blokk 4 li se jkun qed jiżviluppa aktar it-Taxpayer Services, u li dan huwa mistenni jkun komplut u funzjonabbli sat-tieni kwart tal-2018. Tkomplew ukoll taħdidiet għal mezzi ta' outsourcing, partikolarment mal-Maltapost, rigward proċessar ta' ħlas ta' taxxi, fejn it-taxpayer ikollu l-faċilità li jagħmel il-ħlas tat-taxxi dovut permezz tal-fergħat kollha tal-Maltapost, dan barra mill-faċilità eżistenti online. L-istess arranġament qed isir sabiex jiġu anke ppreżentati r-returns tal-VAT bl-istess mod. Id-Dipartiment tat-Taxxi kompla jkun rappreżentat f'diversi laqgħat u seminars tal-Fiscalis, Eurofisc kif ukoll kien rappreżentat fil-laqgħa annwali tal-Commonwealth Association of Tax Administrators (CATA), f'Novembru fil-Ghana. Trattati dwar Ħelsien minn Taxxa Doppja Matul l-2016, Trattati dwar Ħelsien mit-Tassazzjoni Doppja ġew inizjalati mal-Prinċipat ta' Monaco u r-Repubblika tal-Botswana filwaqt li t-Trattat mal-Vjetnam ġie ffirmat u ppublikat. Fl-2017 daħal fis- seħħ it-Trattat mal-Ukrajna u l-Andorra. Fondi trasferiti lill-Fond Konsolidat Matul is-snin 2016 u 2017 ġew trasferiti lill-Fond Konsolidat €292,797,590 u €368,575,747 rispettivament netti mir-rifużjoni mit-taxxa mħallsa minn kumpaniji tal-ITU. Affarijiet oħra tal-International Tax Unit Matul is-snin 2016 u 2017 membri tal-International Tax Unit attendew laqgħat kif spjegat hawn taħt: laqgħat li għandhom x'jaqsmu mal-UE: fl-2016 – 57; fl-2017 – 28. - Forum Globali dwar Trasparenza u Skambju ta' Informazzjoni dwar Materji ta' Taxxa: fl- laqgħat tal-Peer Review Group: fl-2016 – 2; fl-2017 – 1. laqgħat dwar Strumenti Multilaterali: fl-2016 – 1. laqgħat tal-OECD Task Force BEPS and Developing Countries: fl-2016 – 1. - Forum organizzat mill-OECD dwar Prattiċi Ħżiena tat-Taxxa: fl-2017 – 1. - Grupp ta' Ħidma organizzat mill-OECD dwar Tax Conventions and related Tax Questions: fl- - Task Force organizzata mill-OECD dwar l-Ekonomija Diġitali: fl-2017 – 2. - PCP Forum organizzat mill-IOTA: fl-2016 – 1; fl-2017 – 1. Sezzjoni dwar Taxxa fuq Dokumenti u Trasferimenti Dħul Miġbur mid-Diviżjoni dwar Taxxa fuq Dokumenti u Trasferimenti Id-dħul miġbur mid-Diviżjoni tal-Capital Transfer Duty fis-snin 2016 u 2017 huwa muri fit-tabella hawn taħt: Tabella Nru. 13: Dħul tal-Capital Transfer Duty 2015-2017 Taxxa tas-Suċċessjoni Boll fuq id-Dokumenti u Trasferimenti Mixxellanji (Fotokopji u Miżati tal- Konslu Miżati fuq Permessi A.I.P. Interesi fuq rahan Taxxa Fuq Dokumenti Id-data hawn taħt turi l-involviment tad-Diviżjoni dwar Taxxa fuq Dokumenti u Trasferimenti matul l-2016 u l-2017 komparat mas-sena ta' qabel: Tabella Nru. 14: Statistika tat-Taxxa fuq id-Dokumenti 2015-2017 Atti Notarili Eżaminati Rendikonti Oriġinali Riveduti Oġġezzjonijiet Ippreżentati Kontijiet Riveduti Id-dħul kollu miġbur minn dan is-sors fis-sena 2017 ammonta għal €148,461,711 filwaqt li għas-sena 2016 kien €135,325,826 (Taxxa fuq Dokumenti). Dħul taħt dan is-sors inkluda wkoll id-dħul miġbur minn trasferimenti ta' ishma, poloz tas-sigurtà, taxxi oħra fuq dokumenti varji, u dħul minn trasmissjonijiet ta' causa mortis. Fis-sena 2017, 133 ċaħda kienu maħruġa qabel appelli għall-kunsiderazzjoni tat-Tribunal ta' Reviżjoni Amministrattiva. Fl-2016 inħarġu 82 ċaħda. Tabella Nru. 15: Statistika dwar trasferimenti Causa Mortis 2015-2017 Dikjarazzjoni Causa Mortis Numru ta' dikjarazzjonijiet ipproċessati matul is-sena Kontijiet Oriġinali Oġġezzjonijiet Ippreżentati Kontijiet Riveduti Taxxa tas-Suċċessjoni u Donazzjonijiet Din il-leġislazzjoni kienet revokata f'Diċembru 2012. Madankollu matul l-2017 ġew ppreżentati 12-il każ. L-istess ammont ġie ppreżentat fis-sena 2016. Ir-rendikonti kollha kienu proċessati u allura, ma kienx hemm rendikonti pendenti ma' tmiem is-sena. Dħul miġbur, inklużi arretrati, laħaq €8,205.90 fis-sena 2017 filwaqt li fl-2016 id-dħul miġbur inklużi arretrati laħaq €7,052. Akkwisti ta' Proprjetà Immobbli minn Persuni Mhux Residenti Fl-2017, id-Diviżjoni dwar Taxxa fuq Dokumenti u Trasferimenti rċeviet 325 applikazzjoni u ħarġet 294 permess filwaqt li fl-2016 irċeviet 316-il applikazzjoni u ħarġet 287 permess. Id-Diviżjoni rreġistrat total ta' 15,723 konvenju fl-2017. Minn dawn, 1,843 kienu rreġistrati f'Għawdex. Fl-2016 id-Diviżjoni rreġistrat total ta' 16,459 konvenju. Minn dawn, 1,489 kienu rreġistrati f'Għawdex. Fl-2016 u 2017, il-Monte di Pietà, li hu responsabbli biex jagħti flus fuq wegħdiet ta' metalli prezzjużi, irreġistra livell ta' attività kif jidher hawn taħt: Wegħdiet (Pledges) aċċettati Wegħdiet (Pledges) mifdija Ammont imħallas lura Interessi Riċevuti In-numru ta' wegħdiet fi tmiem is-sena 2017 kien ta' 2,990, li dwarhom total ta' €291,397 ġew avvanzati. In-numru ta' wegħdiet fi tmiem is-sena 2016 kien ta' 3,081, li dwarhom total ta' €299,689 ġew avvanzati. L-Uffiċċju tal-Assaġġ u Valutazzjonijiet L-Uffiċċju tal-Assaġġ u Valutazzjonijiet huwa responsabbli għall-amministrazzjoni tal-Att dwar il- Ħaddiema tad-Deheb u l-Ħaddiema tal-Fidda (Arġentiera) li, effettivament jirregola l-livelli tas-suq lokali u waħdieni u pajjiżi terzi. Barra mill-pubblikazzjoni regolari fil-Gazzetta tal-Gvern ta' valutazzjonijiet ta' deheb u fidda, l-Uffiċċju mexxa spezzjonijiet tal-artikli kif jidhru fit-tabelli hawn isfel: Tabella Nru. 17: Statistika tal-Uffiċċju tal-Assaġġi u Valutazzjonijiet 2017 Oġġetti Riċevuti Assaġġi Artikoli miżun u valutati Tabella Nru. 18: Statistika tal-Uffiċċju tal-Assaġġi u Valutazzjonijiet 2016 Oġġetti Riċevuti Assaġġi Artikoli miżun u valutati DIPARTIMENT TAT-TAXXA DWAR IL-VALUR MIŻJUD (VAT) Is-sena 2017 kienet sena rekord oħra. Id-dħul nett mit-taxxa tad-dħul laħaq €821,038,780. Tabella Nru. 1: Dħul Ġenerat 2015-2017 Taxxa fuq id-Dħul Gross Rifużjonijiet Taxxa fuq id-Dħul Nett Hawn taħt hawn statistika importanti dwar il-livell ta' attività reġistrata mit-Taxpayer Service Centre tad-Dipartiment tal-VAT: Tabella Nru. 2: Attivita' reġistrata fl-2016 Nru. ta' każijiet ġodda Nru. ta' każijiet magħluqa Mejju Ġunju Diċembru Tabella Nru. 3: Attività reġistrata fl-2017 Nru. ta' każijiet ġodda Nru. ta' każijiet magħluqa Mejju Ġunju Diċembru Inizjattivi ta' Infurzar It-tabella ta' hawn taħt turi sommarju ta' numru ta' eżerċizzji prinċipali ta' infurzar effettwati fl-2016 mid-Dipartiment tat-Taxxa Fuq il-Valur Miżjud. Tabella Nru. 4: Inizjattivi ta' Infurzar 2016 Avviżi ta' Ħlas Ittri Uffiċjali Privileġġi Eżerċizzji prinċipali ta' infurzar effetwati fl-2017 mid-Dipartiment tat-Taxxa Fuq il-Valur Miżjud: Tabella Nru. 5: Inizjattivi ta' Infurzar 2017 Avviżi ta' Ħlas Ittri Uffiċjali Privileġġi Eżerċizzji Oħra ta' Infurzar Matul l-2016, id-Dipartiment kien involut fi 33 każ fil-Qorti dwar l-irkupru ta' taxxa dovuti quddiem il-Qrati Ċivili, li minnhom 14 kienu każijiet ġodda, 7 każijiet ġew konklużi, waqt li l-kumplament huma pendenti. B'kollox kien hemm 158 seduta tal-Qorti. Matul l-2017, id-Dipartiment kien involut f'26 każ fil-Qorti dwar l-irkupru ta' taxxa dovuti quddiem il-Qrati Ċivili, li minnhom 4 kienu każijiet ġodda, 8 każijiet ġew konklużi, waqt li l-kumplament huma pendenti. B'kollox kien hemm 165 seduta tal-Qorti. Irkuprar ta' Taxxa bejn Stati Membri Id-Dipartiment tat-Taxxa Fuq il-Valur Mizjud kompla bl-infurzar u miżuri prekawzjonarji għall- irkupru ta' talbiet minn Stati Membri oħra fl-Unjoni Ewropea skont id-Direttivi 2010/24/UE u 2011/16/UE. Mal-21 każ miġjuba 'l quddiem mill-2016, żdiedu 15-il talba ġdida li daħlu sal-aħħar tas-sena 2017. 8 każijiet kienu finalizzati waqt li 28 għadhom mhumiex magħluqin. Kien hemm ukoll ħames talbiet għal informazzjoni fl-2017 li kollha ġew imwieġba. Matul l-2016 tkompla x-xogħol ta' infurzar għall-osservanza tal-liġi b'azzjonijiet fil-Qorti Kriminali kif ġej: Tabella Nru. 6: Azzjoni fil-Qorti Kriminali – Infurzar 2016 Akkużi relatati ma' nuqqas ta' sottomissjoni ta' denunzji tal-VAT Akkużi relatati ma' ksur tar-regoli dwar irċevuti fiskali Akkużi relatati mal-Eko-kontribuzzjoni Evażjoni ta' VAT fuq importazzjoni illegali Akkużi relatati ma' non ottemperanza ta' sentenzi tal-qorti Misapproprjazzjoni ta' fondi pubbliċi dwar VAT Każi ġodda 2016 Barra minn hekk, numru ta' akkużi kriminali (372) ġew solvuti permezz ta' arranġamenti amministrattivi billi tħallsu compromise fines. Matul it-2017 tkompla x-xogħol ta' infurzar għall-osservanza tal-liġi b'azzjonijiet fil-Qorti Kriminali kif ġej: Tabella Nru. 7: Azzjoni fil-Qorti Kriminali – Infurzar 2017 Barra minn hekk, numru ta' akkużi kriminali (248) ġew solvuti permezz ta' arranġamenti amministrattivi billi tħallsu compromise fines. Rappreżentanza fit-Tribunal ta' Reviżjoni Amministrattiva, Qorti tal-Appell Inferjuri, Qorti Kostituzzjonali, Bord tal-Eko-kontribuzzjoni. Il-pożizzjoni tul it-2016 u 2017 kienet kif ġej: Tabella Nru. 8: Tribunal ta' Reviżjoni Amministrattiva 2016 Akkużi relatati ma' nuqqas ta sottomissjoni ta' denunzji tal-VAT Akkużi relatati ma' ksur tar-regoli dwar irċevuti Akkużi relatati mal-Eko-kontribuzzjoni Evażjoni ta' VAT fuq importazzjoni illegali Akkużi relatati ma' non ottemperanza ta' sentenzi tal-qorti Misapproprjazzjoni ta' fondi pubbliċi dwar VAT Każi ġodda 2017 Tabella Nru. 9: Tribunal ta' Reviżjoni Amministrattiva 2017 Qorti tal-Appell Inferjuri Qorti Kostituzzjonali Qorti tal-Appell Inferjuri Qorti Kostituzzjonali Tabella Nru. 12: Bord tal-Appelli tal-Eko-kontribuzzjoni 20162 Tabella Nru. 13: Bord tal-Appelli tal-Eko-kontribuzzjoni 2017 Matul l-2016 u l-2017 saru numru ta' emendi li jirrigwardaw il-liġi dwar it-Taxxa fuq il-Valur Miżjud kif ġej: 22 Fl-2016 il-Bord tal-Appelli tal-Eko-Kontribuzzjoni ma kienx appuntat. Tabella Nru. 14: Atti u Avviżi Legali 2016 Tabella Nru. 15: Atti u Avviżi Legali 2017 Materji Oħra Tekniċi u Legali Tul l-2016 u l-2017 is-Sezzjoni Legali/Teknika tal-VAT kompliet tagħti l-kontribut tagħha billi għenet lis-sezzjonijiet oħra fid-Dipartiment fl-implimentazzjoni tal-proċessi tagħhom billi tat gwida teknika lill-kapijiet tas-sezzjonijiet u billi wieġbet bosta mistoqsijiet tekniċi li għamel l-istaff. Sapport kontinwu ingħata lit-Taxpayer Information u lill-Call Centre. Is-Sezzjoni twieġeb ukoll domandi tekniċi li jsiru minn numru ta' sorsi fosthom entitajiet tal-Gvern, prattikanti fiskali, awdituri, avukati kif ukoll is-setturi kollha tan-negozju. B'mod partikolari, is-Sezzjoni hija attiva ħafna f'dak li hu sapport tekniku kontinwu lil dawk in-negozji li joperaw fl-oqsma tal-igaming, is-servizzji finanzjarji, is-settur marittimu u dak tal-avjazzjoni. Barra minn hekk is-Sezzjoni hija wkoll responsabbli mill-ipproċessar ta' permessi għall-eżenzjonijiet u talbiet għal diferimenti tal-VAT fuq l-importazzjoni. Is-Sezzjoni tagħti sehem kbir ukoll fil-Kumitat Legali tad-Dipartiment fejn jiġu studjati u kkunsidrati issues ta' natura teknika/legali, proposti ġodda tal-Kummissjoni Ewropea, każistika tal-Qorti Ewropea, eċċ., sabiex b'hekk, tkun f'pożizzjoni li tagħti l-pariri lill-Gvern jew lin-negozji kif meħtieġ, skont il-każ. Barra minn hekk, is-Sezzjoni kontinwament issegwi dak li jkun qed isir fil-kamp Ewropew u dak internazzjonali f'dak li għandu x'jaqsam mal-VAT u tipparteċipa u tikkontribwixxi fil-laqgħat rispettivi kif meħtieġ. B'mod partikolari, fl-2017 is-Sezzjoni kienet impenjata bix-xogħol tal- Presidenza ta' Malta f'dawk li huma meetings tal-kumitati tekniċi tal-VAT ġewwa Brussell. Kummissarju tat-Taxxi DIPARTIMENT TAD-DWANA INTRODUZZJONI Matul is-snin 2016 u 2017, id-Dipartiment tad-Dwana kompla bil-missjoni ewlenija tiegħu li: jiffaċilita l-kummerċ ġust billi jnaqqas il-piżijiet u l-burokrazija minn fuq l-operaturi ekonomiċi li josservaw il-proċeduri tad-dwana, u jżid miżuri effettivi ta' infurzar kontra operaturi li ma josservawx il-proċeduri; jipproteġi s-saħħa u s-sigurtà taċ-ċittadini tagħna billi tkun evitata l-importazzjoni ta' sustanzi illeċiti u oġġetti oħra projbiti; itejjeb il-metodi tal-ġbir tat-taxxi tad-dwana u tas-sisa u l-prevenzjoni ta' frodi possibli; u jipproteġi l-interess ekonomiku ta' Malta, u tal-Unjoni Ewropea, bil-prevenzjoni tad-dħul illegali f'Malta u fl-Unjoni ta' prodotti kontrafatti. Id-Dipartiment kompla jieħu diversi inizjattivi biex itejjeb l-effiċjenza u l-effettività, u dan fil-qafas ta' dak li qed iseħħ bħalissa fis-servizz pubbliku, f'linja mal-oġġettivi għat-tiġdid tas-servizz, kif ukoll f'konformità mal-programm tal-Gvern. F'dan ir-rigward: istrateġija għall-2017;  ġiet ippubblikata business strategy għas-snin 2017-2019 u twettqu l-miżuri kontemplati fl- sar ix-xogħol kollu relatat mal-qalba ta' ċerti prodotti mir-reġim tal-eko-kontribuzzjoni għar- reġim tas-sisa, u dan biex seta' jkun possibbli li l-eko-kontribuzzjoni titneħħa totalment minn fuq għexieren ta' prodotti oħra;  ġiet introdotta sistema ġdida tat-teknoloġija tal-informazzjoni u l-komunikazzjoni relatata ma' proċessi ta' importazzjoni;  ġew introdotti żewġ faċilitajiet ta' scanning ġodda; sar modernizzar tal-iscanning compound li d-Dipartiment għandu fil-Freeport Terminal;  beda xogħol fuq it-twaqqif ta' skwadra ġdida tal-klieb;  beda xogħol fuq introduzzjoni ta' sistema ġdida tat-teknoloġija tal-informazzjoni u l- komunikazzjoni relatata ma' intelliġenza, biex tgħin fil-funzjoni ta' kontroll li għandu d- Dipartiment; twaqqaf uffiċċju ġdid fl-istruttura tad-Dipartiment biex jieħu ħsieb il-komunikazzjoni; twaqqaf uffiċċju ġdid fl-istruttura tad-Dipartiment biex jieħu ħsieb ir-rifużjonijiet; twaqqaf uffiċċju ġdid ieħor biex jieħu ħsieb il-bejgħ bl-offerta, jew b'irkant, ta' oġġetti maqbuda mid-Dwana; fl-uffiċċju tad-Dwana fil-Posta ddaħħal xift ġdid biex id-Dipartiment żied il-preżenza tiegħu sal-10pm;  ġie rilokat xogħol back office f'Għawdex biex impjegati Għawdxin mad-Dwana instabilhom xogħol f'Għawdex stess; tneħħa l-bżonn ta' garanzija bankarja fuq pagamenti magħmula b'ċekk; sar ħafna xogħol preparatorju mal-banek kummerċjali biex fl-2018 id-Dipartiment jintroduċi pagamenti online biex jitnaqqas l-iskariġġ minn fuq l-operaturi ekonomiċi; iddaħħlet sistema flessibli li permezz tagħha fin-nofstanhari tas-Sajf, filwaqt li l-impjegati jaħdmu l-istess sigħat imqassma fuq ġranet iqsar, id-Dipartiment ikun jista' joffri servizz aħjar lill-klijenti f'ħinijiet itwal f'dan iż-żmien tas-sena; saru arranġamenti biex sezzjonijiet differenti mid-Direttorat tal-Osservanza u Sistemi u mid- Direttorat tas-Sisa jagħtu servizz f'ħinijiet estiżi, matul is-sena kollha, inkluż waqt il-ħin tal- brejk u matul in-nofstanhar ta' filgħodu nhar ta' Sibt. Dan kollu wassal biex d-Dipartiment tad-Dwana ta servizz aħjar lill-klijenti, fl-istess ħin li kkontribwixxa għaż-żieda fid-dħul tal-Gvern, irreġistra l-akbar qabdiet ta' droga fl-istorja tad- Dipartiment, irreġistra qabdiet rekord ta' oġġetti kontrafatti u kkollabora ma' aġenziji oħra ta' infurzar, kemm lokali kif ukoll internazzjonali, f'operazzjonijiet kbar ta' suċċess. DIRETTORAT AMMINISTRAZZJONI (ADMINISTRATION): RIŻORSI UMANI Matul dawn is-sentejn, 43 impjegat irtiraw mix-xogħol: 21 fl-2016 u 22 fl-2017. Sadanittant, 9 Fizzjali tad-Dwana ġodda bdew l-impjieg tagħhom biex b'hekk fl-2017 id-Dipartiment spiċċa s-sena bi 320 ħaddiem, 30 impjegat anqas minn Diċembru 2016. Dan in-numru mistenni jiżdied, peress li fl- 2017 ħarġet sejħa għall-ingaġġ ta' Assistenti tad-Dwana li mistennija jibdew ix-xogħol tagħhom fid- Dipartiment kmieni fis-sena 2018. F'dan il-perjodu nħarġu diversi sejħiet interni kif ukoll sejħiet pubbliċi għall-applikazzjonijiet fid- Dipartiment tad-Dwana għal postijiet ta' Spettur Anzjan, Managers, Technical Officer (Auto Mechanic) u għal Assistenti tad-Dwana. Ħarġu wkoll żewġ sejħiet għall-Espressjoni ta' Interess għal Dog Handlers' Instructor u Dog Handlers. Sejħiet simili se jsegwu fl-2018. Numru ta' impjegati Oħrajn F'dawn is-sentejn ittieħdet azzjoni dixxiplinarja f'erba' każijiet, tlieta minnhom skont ir-regolamenti l-ġodda tad-dixxiplina tal-Kummissjoni dwar is-Sevizz Pubbliku. Kien hemm ukoll żewġ każijiet li tressqu minn impjegati tad-Dwana quddiem il-Grievances Unit: wieħed dwar promozzjoni, fejn it- talba ġiet milqugħa u l-impjegat konċernat irċieva l-promozzjoni mitluba; u l-ieħor dwar allowance relatata ma' kwalifika u t-talba ntlaqgħet biex l-impjegat konċernat beda jirċievi l-allowance b'effett retrospettiv mill-2007. Mill-banda l-oħra, kompla l-interess mill-ħaddiema li jkomplu l-istudji tagħhom tant li sal-aħħar tas- sena 2017, 47 impjegat kienu qed jirċievu l-allowance għal xi kwalifika mill-Università. DIRETTORAT AMMINISTRAZZJONI (ADMINISTRATION): FINANZI – ĠBIR TA' ERARJU Il-ġbir totali f'dan il-perjodu ġġenerat minn attivitajiet doganali kien kif ġej: Magħhom wieħed irid iżid l-ammonti kif ġejjin li huma ammonti miġbura mid-Dwana bħala Taxxa fuq il-Valur Miżjud (VAT) fuq l-importazzjoni għan-nom tad-Dipartiment tat-Taxxa fuq il-Valur Miżjud: €281,080,957 għas-sena 2016; u €309,317,191 għas-sena 2017. €120,917,940 għas-sena 2016; u €118,765,751 għas-sena 2017. Il-ġbir li sar mid-dazji tal-importazzjoni, magħrufa wkoll bħala Riżorsi Proprji Tradizzjonali (RPT), għas-sena 2016 kien ta' €15,356,341 u €13,801,367 għas-sena 2017. Skont l-obbligi li għandhom l- Istati Membri tal-Unjoni Ewropea, 80% tar-RPT iridu jiġu trasferiti lill-Unjoni filwaqt li l-20% l-oħra, jinżammu mill-Gvern Malti biex jagħmlu tajjeb għall-ispejjeż amministrattivi. Mis-Sisa, fl-2016 id-Dipartiment ġabar €262,150,066 filwaqt li fl-2017 ġabar €289,285,066. Dħul ieħor, minn pereżempju, liċenzji, multi, ħlasijiet amministrattivi, taxxi fuq attività tal-bunkering, renta fuq il-magazzinaġġ, irkantijiet eċċ kien ta' €3,574,550 għas-sena 2016 u €6,230,758 għas-sena 2017. Matul dawn is-sentejn, id-Dipartiment kompla jiffoka fuq it-titjib tal-metodi tal-ġbir, kif ukoll fuq l- irkupru ta' arretrati. Dan billi baqa' jissorvelja l-modulu ta' kontabbiltà fis-Sistema Elettronika tiegħu, jipproċessa r-rimborżi dovuti lill-operaturi ekonomiċi, minbarra li jissorvelja l-faċilitajiet ta' pagamenti differenti lil ċerti kumpaniji. Dan wassal biex ittejjeb u tħaffef il-metodu ta' kif isiru ir- rifużjonijiet tad-Dazju tal-Importazzjoni, rifużjonijiet tad-Dazju tas-Sisa, kif ukoll rifużjonijiet ta' depożiti oħra. 3 jinkludi 7 impjegati li huma mislufa f'Dipartimenti oħra jew fuq leave bla ħlas 4 jinkludi 7 impjegati li huma mislufa f'Dipartimenti oħra jew fuq leave bla ħlas 5 jinkludi 7 impjegati li huma mislufa f'Dipartimenti oħra jew fuq leave bla ħlas Matul l-2016, id-Dipartiment ikkommetta total ta' 1,177 Ordni għal Xiri Lokali (LPO), u kkommetta 1,284 LPO matul is-sena 2017. Inħarġu żewġ tenders, waħda fuq xiri ta' erba' karozzi fis-sena 2016, u l-ieħor fuq dispożizzjoni ta' klieb u taħriġ għall-Canine Unit fis-sena 2017. Saru wkoll diversi xiri u tqassim ta' oġġetti varji wara talba għall-istimi kif jitolbu r-regolamenti fuq ix-xiri. Id-Dipartiment kompla jikri ċertu magni tal-uffiċċju bħal photocopiers f'sitwazzjonijiet fejn il-kiri kien jaqbel iżjed ekonomikament. Inkarigu importanti għad-Dipartiment tad-Dwana huwa dak relatat ma' TARIC u Kwoti. Id- Dipartiment huwa inkarigat mill-ipproċessar u l-approvazzjoni tad-dikjarazzjonijiet tal-importazzjoni li fuqhom l-operaturi ekonomiċi setgħu jibbenefikaw minn kwoti agrikoli mmaniġġjati mid-Direttorat Ġenerali tal-Agrikoltura u l-Iżvilupp Rurali (DG AGRI) tal-Kummissjoni Ewropea, kif ukoll minn kwoti magħrufa bħala first-come-first serve immaniġġjati mid-Direttorat Ġenerali għat-Tassazzjoni u l-Unjoni Doganali (DG TAXUD) tal-Kummissjoni Ewropea. Id-Dipartiment iżomm kuntatt regolari ma' laboratorji ta' Stati Membri oħra, speċjalment dawk tal- Italja u l-Olanda, b'konnessjoni mal-analiżi ta' diversi prodotti għal skopijiet ta' klassifika u ħlasijiet ta' taxxi relattivi. Ir-rapporti dwar id-dazji kontra d-dumping u s-sorveljanza ġew mibgħuta regolarment lill-Kummissjoni tal-Unjoni Ewropea. DIRETTORAT AMMINISTRAZZJONI (ADMINISTRATION): SERVIZZI MIR-REĠISTRU TAD-DWANA Il-funzjoni ta' din is-sezzjoni tiżġura li l-korrispondenza kollha tidħol fil-files relatati mas-suġġett u jitqassmu lill-uffiċjali rispettivi. Matul is-snin 2016 u 2017, is-Servizzi tar-Reġistru tad-Dwana fetħu total ta' 3,677 u 3,473 file ġdid, rispettivament. Rwol ieħor huwa dak li jiġi żgurat li l-impjegati kollha tad-Dwana jiġu mgħarrfa b'kull ċirkulari li toħroġ mill-management tad-Dwana. Dan isir billi jittellgħu ċirkularijiet fuq il- Portal tad-Dipartiment u wara tintbagħat email awtomatika lill-impjegati kollha bħala avviż. ittellgħu 171 ċirkulari, filwaqt li fl-2017 ittellgħu 200 komunikazzjoni oħra. Jitqassmu wkoll ċirkularijiet u notifikazzjonijiet oħra minn barra d-Dipartiment. DIRETTORAT GĦALL-AFFARIJIET INTERNAZZJONALI U POLICY (INTERNATIONAL AFFAIRS & POLICY) F'dawn is-sentejn, id-Dipartiment tad-Dwana kien rappreżentat f'diversi laqgħat, working groups, workshops u seminars kemm fi Stati Membri tal-UE, kif ukoll f'pajjiżi oħra u fora internazzjonali. Fl- 2016 kien hemm 282 attività filwaqt li fl-2017 inżammu 295 attività li għalihom attendew 334 u 405 uffiċjal rispettivament bħala parteċipanti jew delegati tad-Dwana. Fl-2017, matul il-Presidenza Maltija tal-Kunsill tal-Unjoni Ewropea, id-Dipartiment ħa ħsieb il- loġistika u l-organizzazzjoni ta'diversi laqgħat u attivitajiet li nżammu f'Malta bħal: 2nd Meeting – Canine Unit Network (Nov-Diċ 2017). L-aspett internazzjonali tad-Dwana huwa wieħed partikolarment importanti speċjalment meta wieħed jikkunsidra li sa mill-2004 d-Dwana Maltija saret tifforma parti minn għaqda doganali Ewropea u għalhekk il-parti l-kbira tal-operat, u l-policies li jridu jiġu eżegwiti, huma influwenzati mill-Unjoni Ewropea. Matul l-2016, ġie segwit mill-qrib ix-xogħol li kien qed isir mill-presidenzi ta' qabilna, jiġifieri l- Olanda u it-trio jiffurmaw Olanda/Slovakkja/Malta u għalhekk ix-xogħol ta' kull wieħed kien koordinat mat-tnejn l-oħra. Matul l-2016, id-Dwana segwiet ukoll il-laqgħat kollha tal-Kunsill tal-Customs Union Working Party (25 laqgħa) u tal-Customs Cooperation Working Party (14-il laqgħa). Ġew segwiti wkoll żewġ High Level Directors General Working Parties. Ta' min wieħed isemmi li għal wieħed minn dawn tal- aħħar, id-Dipartiment ta sehemu fil-kitba tal-fiche għad-diskussjoni mid-Diretturi Ġenerali tad- Dwaniet tat-28 Stat Membru tal-Unjoni Ewropea, fuq il-kontroll fiżiku mid-Dwaniet dwar il- moviment ta' flus minn passiġġieri li jkunu qed jgħaddu minn pajjiż għall-ieħor. L-aħħar kwart tal-2016 kien ikkaratterizzat minn sensiela ta' laqgħat bilaterali mas-27 Stat Membru l- oħra tal-Unjoni Ewropea, il-Kummissjoni Ewropea u l-Parlament Ewropew. Dawn il-laqgħat saru bi skop speċifiku biex inkunu nistgħu nippreparaw aktar bir-reqqa ix-xogħol tal-Presidenza. Attenzjoni speċifika ngħatat lil-laqgħat mal-Istati Membri l-oħra biex inkunu nafu eżatt x'qed jistennew mill- Presidenza ta' Malta, kif ukoll biex wieħed ikun jaf x'inhuma l-preokkupazzjonijiet politiċi, strateġiċi u prattiċi fl-ambitu tax-xogħol tad-Dwana ta' kull wieħed minnhom. Dan serva ta' bażi soda għall- preparamenti u l-implimentazzjoni tal-programm ta' ħidma fil-Kunsill. Fuq bażi lokali, matul l-2016 issejħu laqgħat regolari mill-Ministeru għall-Finanzi. Dawn il-laqgħat kienu jsiru medja ta waħda fix-xahar biex jiġi diskuss il-progress li kien qed isir. DIRETTORAT GĦALL-AFFARIJIET INTERNAZZJONALI U POLICY (INTERNATIONAL AFFAIRS & POLICY): IL-PRESIDENZA TAL-KUNSILL TAL-UNJONI EWROPEA Bejn Jannar u Ġunju 2017, Malta mexxiet il-programm tas-settur tal-Unjoni Doganali waqt il- Presidenza ta' Malta tal-Kunsill tal-Unjoni Ewropea. Biex twettaq il-programm ta' ħidma tagħha, id- Dwana Maltija ippjanat 12-il laqgħa tal-Customs Union Working Party, 7 laqgħat tal-Customs Cooperation Working Party u laqgħa waħda tal-High Level Working Party for Directors General of Customs. Kien hemm diversi policies li ġew diskussi matul il-Presidenza Maltija, pero' l-akbar fajls kienu dawn: ir-reviżjoni tal-Joint Customs Operations Guide; ir-reviżjoni tar-Recommendations Monitoring File; il-preparazzjoni tas-Situational Awareness Paper għad-9 Pjan ta' Azzjoni tal-Customs Cooperation Working Party; l-għeluq tal-Council Conclusions on Customs Funding; il-preparazzjoni u l-għeluq tal-Council Conclusions on (Customs) Governance; il-preparazzjoni u l-eżekuzzjoni tal-elezzjoni tal-kandidat uniku Ewropew għall-post ta' Segretarju Ġenerali tal-World Customs Organisation; u id-diskussjoni fuq proposta ġdida tal-Cash Controls Regulation. Minħabba d-diskussjonijiet intensivi li dawn il-files iġġeneraw, kien hemm bżonn li nżidu l-ammont ta' laqgħat uffiċċjali għall-28. Madanakollu, kien hemm bżonn ta' ammont kbir ta' laqgħat informali u bilaterali mal-Kummissjoni u ma' diversi Stati Membri biex naslu għall-kompromess fuq kull file. Smat li saru mas-70 sessjoni ta' dawn il-laqgħat informali, bilaterali. Waqt il-Presidenza, il-High Level Seminar li ġie organizzat ittratta s-suġġett Cooperation between Customs and Tax Authorities. Dan il-High Level Seminar ġabar madwar il-mejda tad-diskussjoni lill- kapijiet tad-Dwaniet u tal-Awtoritajjiet tat-Taxxi biex jiddiskutu t-triq 'il quddiem. Fl-aħħar tas- seminar saru punti ta' rakkommandazzjoni li għandhom ikunu l-bażi tal-koperazzjoni bejn dawn l- awtoritajiet fil-futur. Apparti x-xogħol relatat mal-Presidenza tal-Kunsill tal-Unjoni Ewropea, baqa' għaddej ix-xogħol dwar aġġornament ta' policies u leġislazzjoni fuq bażi Ewropea, sew mill-Kummissjoni, sew mal- Kunsill, kif ukoll mal-Parlament Ewropew. Attenzjoni partikolari inżammet fuq il-proposta għar- regolament il-ġdid fuq l-Armonizzazzjoni tas-Sanzjonijiet imposti mid-Dwaniet, li kienet qed tiġi diskussa fi stadju ta' kumitat mill-Parlament Ewropew. Dan l-interess partikolari ngħata peress li Malta hi waħda mit-12-il pajjiż li ma jaqblux mal-kontenut ta' din il-proposta u għalhekk kellna interess li nkunu attenti ħafna biex ma nġibux din il-proposta lura għad-diskussjoni fil-Kunsill. Tul l-2016 u l-2017 tajna sehmna wkoll fid-diskussjonijiet u l-laqgħat li kienu qed isiru fuq it-Trade Facilitation Agreement u ftehim ieħor li jkunu qed jiġu diskussi bejn l-Unjoni Ewropea u pajjiżi terzi, kif ukoll oħrajn li jkunu qed jiġu diskussi fuq bażi dinjija speċjalment mill-World Customs Organisation u mill-World Trade Organisation. DIRETTORAT GĦALL-AFFARIJIET INTERNAZZJONALI U POLICY (INTERNATIONAL AFFAIRS & POLICY): NON-PROLIFERATION Fl-2016, l-International Affairs and Policy Directorate ingħata wkoll ir-responsabbiltà tan-Non- Proliferation Unit u tar-Research and Developmet Unit. Dawn iż-żewġ sezzjonijiet fi ħdan id-Dwana għandhom laqtiet internazzjonali peress li n-Non-Proliferation Unit, apparti li jinforza l-liġijiet tal- kontroll tal-esportazzjoni tal-apparat militari u oġġetti ta' użu doppju, jieħu ħsieb ukoll l- implimentazzjoni ta' sanzjonijiet internazzjonali fuq il-fruntiera. Matul l-2016, il-ħidma tan-Non-Proliferation Unit (NPU) kompliet tikkonċentra fuq l-infurzar tar- regolamenti dwar kontrolli tal-esportazzjoni, miżuri restrittivi tal-Unjoni Ewropea (UE) u sanzjonijiet tan-Nazzjonijiet Uniti (NU) ta' pajjiżi u fuq non-state actors bħal organizzazzjonijiet terroristiċi. Attenzjoni partikolari ingħatat lill-kummerċ minn u lejn is-Sirja, il- Libja u r-Russja. Għalkemm il-kummerċ lejn ir-Russja ma kienx voluminuż, u dak lejn is-Sirja imposti fuq għadd għalkemm kontinwu wera xejriet ta' tnaqqis fuq is-snin preċedenti, dak lejn il-Libja kien kostanti b'xejriet inkrimentali li rrikjeda sforz kontiwu. B'kollox matul l-2016 interventi mill-NPU li ġew riferuti lid-DTS (Directorate for Trade Services) wasslu għal 18-il applikazzjoni għal esportazzjoni li ġew approvati. Seba' kunsinni indirizzati lejn Stati Membri tal-UE riferuti lid-DTS ġew approvati għar-rilaxx mingħajr il-bżonn ta' ħruġ ta' liċenzja wara l-verifiki neċessarji mill-istess DTS. L-NPU wettqet 85 skrutinju dettaljat ta' dokumentazzjoni relatati ma' kunsinni f'containers marittimi għall-esportazzjoni u trażbord. 39 container kienu mitlubin għal scanning waqt li 43 container ġew spezzjonati fiżikament bir-riżultat li 16-il kunsinna kienu miżmuma minħabba li l-kontenut tagħhom kien possibilment suġġett għall-provvedimenti tar-regolamenti tal-kontroll u ġew irriferuti lill- awtoritajiet kompetenti. Uħud għaddew minn proċess ta' liċenzjar skont il-provvedimenti legali, waqt li oħrajn għadhom qed jiġu mistħarrġa jew ipproċessati. Kunsinna waħda nżammet għal aktar investigazzjoni u verifiki mal-awtorita' kompetenti. Matul l-2017 l-NPU wettqet 60 skrutinju dettaljat ta' dokumentazzjoni relatati ma' kunsinni f'containers marittimi għall-esportazzjoni u trażbord. 35 container kienu mitlubin għal scanning waqt li 19-il container ġew spezzjonati fiżikament bir-riżultat li 21 kunsinna kienu miżmuma minħabba li l- kontenut tagħhom kien possibilment suġġett għall-provvedimenti tar-regolamenti tal-kontroll u ġew irriferuti lill-awtoritajiet kompetenti. Uħud għaddew minn proċess ta' liċenzjar skont il-provvedimenti legali, waqt li oħrajn għadhom qed jiġu mistħarrġa jew ipproċessati. DIRETTORAT GĦALL-AFFARIJIET INTERNAZZJONALI U POLICY (INTERNATIONAL AFFAIRS & POLICY): RESEARCH & DEVELOPMENT Min-naħa l-oħra, ir-Research & Development Unit jiġbor informazzjoni u statistika biex jiġi evalwat l-operat u l-effiċjenza tal-istess Unjoni Ewropea. Matul l-2016 u l-2017 saru r-rapporti ta' kull kwart tas-sena u rapport annwali għal kull waħda. Dawn intbgħatu lill-Kummissjoni Ewropea u l- informazzjoni tiġi amalgamata u mqabbla ma' tas-27 pajjiż ieħor tal-istess Unjoni. Din is-sezzjoni tinkorpora wkoll fi ħdanha t-taħriġ tal-impjegati tad-Dwana. It-Training Unit kienet qed tbati minn ħafna nuqqas ta' riżorsi, peress li l-persuni li kienu jiffurmaw parti minnha rtiraw u spiċċat tieħu ħsiebha persuna waħda. It-taħriġ li ngħata jidher f'dawn iż-żewġ skedi li ġejjin: Taħriġ 2016 Taħriġ Numru ta' Gruppi għas-Settur Privat Numru ta' Gruppi għall- Istaff Total ta' Gruppi Total ta' Parteċipanti (wieħed minnhom f'Għawdex) (wieħed minnhom bl- Ingliż) National Export System Hands-On Training Course (din is-sistema ġiet varata fl-2015) Numru ta' Gruppi għas- Settur Privat Numru ta' Gruppi għall- Istaff Total ta' Gruppi Total ta' Parteċipanti Taħriġ 2017 Taħriġ National Import System (NIS) (Is-sistema l-ġdida tan-NIS ġiet varata fil-31 ta' Lulju 2017) (wieħed minnhom f'Għawdex u ieħor bl-Ingliż) DIRETTORAT GĦAS-SISA (EXCISE): REĠIM TAS-SISA Dan id-Direttorat jaqgħu taħt id-direzzjoni tiegħu 8 uffiċċji tad-Dwana, 5 direttament involuti fil- mekkaniżmu tar-reġim tas-Sisa, wieħed mal-proċedura tal-magazzinaġġ u uffiċċju ġdid li nħoloq biex jieħu ħsieb bejgħ bl-offerta, jew b'irkant, ta' oġġetti maqbuda mid-Dwana. L-uffiċċji huma: Tobacco Products Unit, Alcohol Beverages Unit, Energy Products Unit, Non-Harmonised Goods Unit, Central Excise Liaison Office, Excise Refunds' Processing Office, Customs Warehousing Unit u Auctions' Section. Dan id-Direttorat, li huwa l-aktar direttorat li jiġġenera erarju għall-Gvern, f'dawn l-aħħar sentejn kien iffukat ħafna fuq introduzzjoni tas-sisa fuq ħafna prodotti ġodda, kif ukoll fuq reviżjoni sħiħa tal- qafas legali tas-Sisa. Fil-Baġit għas-sena 2016 ħafna prodotti ġodda ġew suġġetti għar-reġim tas-sisa li kienu jinkludu ċ- chewing gum, l-ilma, xarbiet non-alkoħoliċi u basktijiet u boroż tal-plastik. Imbagħad fil-Baġit għas- sena 2017 żdiedu it-toiletries u preparazzjonijiet tal-ħasil tal-persuna u diversi komponenti tal- kostruzzjoni u oġġetti relatati. B'hekk, dawn il-prodotti nħelsu mit-Tariffa tal-Eko-kontribuzzjoni, fejn it-tariffi konnessi magħhom kienu ferm ogħla mir-rata li ġew biha issa meta daħlu fir-reġim tas- Sisa. Barra minn hekk it-Tariffa tal-Eko-kontribuzzjoni ma kellhiex is-sistema propizja biex l-erarju tal-Gvern jinġabar kif kien dovut u mistenni. Id-dħul tad-dazju tas-sisa ma kienx detriment għall-operatur ekonomiku għaliex kull min għażel li jirreġistra għal Tax Warehouse Keeper, jimporta l-oġġetti, idaħħalhom fil-maħżen tiegħu u jħallas is- sisa dovuta, 90 ġurnata wara, minn meta jirrilaxxa l-oġġetti fis-suq lokali. Id-Dipartiment tad-Dwana jaħseb kontinwament kif se jtejjeb is-servizzi tiegħu a favur il-kummerċ mingħajr dewmien u ntoppi. Għalhekk, fis-sena 2017 ġiet introdotta l-proċedura li meta l-operaturi ekonomiċi jdaħħlu konsenji ta' affarijiet non-armonizzati minn Stati Membri oħra bħala merkanzija, dawn jistgħu jagħżlu li ma jippreżentawx id-dikjarazzjoni tal-importazzjoni qabel ma jinħarġilhom il- gate pass out. F'dan il-każ huma jippreżentaw l-invoice u xi dokumenti oħra relatati mal-konsenja. Id- dikjarazzjonijiet fin-National Import System isiru fi żmien 48 siegħa xogħol. B'hekk dawn ikunu jistgħu jieħdu x-xogħol malajr biex jirrilaxxawh fis-suq u b'hekk inqata' kull element ta' kompetizzjoni inġusta li seta' kien hemm minn merkanzija li tasal akkumpanjata. Iktar minn hekk, irid jingħad li uffiċċjali minn dan id-Direttorat jaħdmu fuq bażi ta' flexi hours biex l-operaturi ekonomiċi jinqdew anke fin-nofstanhar ta' filgħodu kull nhar ta' Sibt. Fil-Baġit ta' Ottubru 2016 ġiet introdotta miżura li l-iskop ewlieni tagħha kien sabiex jinqered l-abbuż fuq l-użu illeċitu tal-fuel li jintuża għat-tisħin. Tajjeb wieħed jgħid li dan il- fuel jista' jintuża biss għal skopijiet ta' produzzjoni ta' sħana. Mal-medda taż-żmien minn meta ġie introdott l-ewwel darba fil-15 ta' Diċembru 2008, jidher li kienu qed isiru abbużi fuq l-użu tiegħu. Dan kien qiegħed iwassal għall- evażjoni ta' dazju kif ukoll kien qed joħloq tfixkil lill-attività tal-komunità kummerċjali li anki din bdiet issemma' leħinha. Fil-fatt, l-operaturi fil-qasam tal-fuel, flimkien ma' rappreżentanti tagħhom mill-Kamra tal-Kummerċ u l-GRTU, avviċinaw lill-Gvern jilmentaw minn kompetizzjoni inġusta kaġun ta' użu illeċitu ta' diesel li jinxtara b'rata mraħħsa b'aktar minn 50 fil-mija, u li, minflok jintuża biex wieħed isaħħan, jista' jagħti l-każ li kien qiegħed jintuża bħala propellant. Il-miżuri li ġew introdotti kienu illi dan it-tip ta' fuel jinxtara bid-dazju tas-Sisa mħallas kollu. Meta l- konsumatur jew l-operatur kummerċjali jkun ikkonsma l-kwantitajiet mixtrija, jitlob għal rifużjoni tat- taxxa tas-Sisa li tkun tħallset żejda fuq il-fuel mixtri. Din ir-rifużjoni tingħata lura wara li jkunu saru l- verifiki meħtieġa mill-awtorità kompetenti tad-Dwana. Fil-verità, din kienet miżura fiskalment newtrali u l-iskop tagħha kien biss wieħed ta' infurzar aħjar. L-indikazzjonijiet minnha, wara sena titħaddem, juru illi permezz tagħha ngħalqet toqba ta' evażjoni ta' madwar 12-il miljun ewro. DIRETTORAT GĦAS-SISA (EXCISE): RIFUŻJONIJIET TA' SISA L-Uffiċċju tar-Rifużjonijiet tad-Dazju tas-Sisa jieħu ħsieb li jipproċessa talbiet ta' parti, jew rifużjoni totali, tad-Dazju tas-Sisa li tkun tħallset fuq karburanti kkunsmati minn inġenji tal-baħar kif ukoll minn vetturi ta' missjonijiet diplomatiċi u organizzazzjonijiet internazzjonali stabbiliti Malta. Dan kollu huwa rregolat mill-Att dwar id-Dazju tas-Sisa Kap. 382 tal-Liġijiet ta' Malta. Fil-każ ta' operaturi ekonomiċi dawn huma intitolati għal rifużjoni fuq il-karburant diesel jew gas oil biss u dan dejjem jekk il-karburant ikun aħmar u jkollu l-Marka Nazzjonali. Biex l-operaturi ekonomiċi jikkwalifikaw għal din ir-rifużjoni jridu jkunu involuti f'attivitajiet marittimi li huma kummerċjali. Ir-Raba' Skeda tal-Att dwar id-Dazju Tas-Sisa Kap. 382 tal-Liġijiet ta' Malta telenka dawk l-attivitajiet kummerċjali li jikkwalifikaw għal rifużjoni. Rifużjoni tista' wkoll tiġi fis-seħħ permezz ta' Ordni Ministerjali. L-operaturi ekonomiċi jagħmlu t-talbiet tagħhom f'dan l-uffiċċju bil- miktub. Dan jagħmluh permezz ta' ittra li jkollha magħha dokumentazzjoni li tikkonferma x-xiri tal- karburant. Barra minn hekk jiġu ppreżentati wkoll l-irċevuti neċessarji kif ukoll kopji ta' dokumentazzjoni oħra li jinżammu abbord il-biċċa tal-baħar. Meta ssir talba għal rifużjoni jsir l- iċċekkjar neċessarju sabiex jiġi stabbilit illi l-figuri ta' litri tal-karburant li tiegħu qed issir talba ta' rifużjoni mill-operatur ekonomiku jkunu jaqblu ma' dawk il-figuri li jkun iddikjara l-bejjiegħ tal- karburant. Barra minn hekk jiġi vverifikat ukoll illi dak id-dazju kollu li dwaru tkun intalbet rifużjoni jkun inġabar kollu u jkun jidher fuq l-irċevuta tad-Dwana. Fil-każ ta' missjonijiet diplomatiċi u organizzazzjonijiet internazzjonali, dawn ukoll jissottomettu t-talbiet tagħhom bil-miktub kull meta jagħmlu talba għal rifużjoni. Matul is-sena li għaddiet, total ta' 63 talba saret minn missjonijiet diplomatici u organizzazzjonijiet internazzjonali. It-tabella ta' hawn taħt turi l-kwantitajiet ta' karburanti mixtrija u li tagħhom intalbet rifużjoni fuq id-dazju tas-Sisa. Rifużjoni Mejju Ġunju Diċembru DIRETTORAT GĦALL-OSSERVANZA U SISTEMI (COMPLIANCE & SYSTEMS) Dan id-direttorat huwa primarjament magħmul minn tliet taqsimiet li huma: proċessi, ħatt u rilaxx ta' merkanzija u sistemi tal-kompjuter u l-informazzjoni teknoloġika, li kumplessivament bejniethom għandhom 13-il sezzjoni. Matul is-snin 2016 u 2017, dan id-Direttorat kellu laqgħat ma' diversi dipartimenti u awtoritajiet oħrajn, mas-settur kummerċjali u l-għaqdiet li jirrappreżentawhom, u ma' oħrajn li b'mod dirett jew indirett ikollhom konnessjoni mad-Dwana, forsthom il-Malta Enterprise u l-Business First li qiegħed iservi bħala One Stop Shop għal dawk li jkunu jridu jidħlu fid-dinja tan-negozju. Waħda mill-ikbar sfidi li kellu dan id-Direttorat matul l-2017 kienet l-implimentazzjoni ta' sistema elettronika ġdida tal-importazzjoni magħrufa bħala s-Sistema Nazzjonali tal-Importazzjoni (NIS), nhar it-Tnejn, 29 ta' Lulju 2017. Bi preparazzjoni għal dan, id-Dipartiment organizza ġranet ta' taħriġ, mhux biss għall-aġenti u l-importaturi iżda wkoll għall-Uffiċjali kollha tad-Dwana. Kif diġà ġie aċċennat, id-Direttorat jaħdem id f'id ma dipartimenti oħra, u jsegwi mill-viċin liġijiet ta' dipartimenti u awtoritajiet oħra, bħalma huma l-Awtorità ta' Malta għall-Kompetizzjoni u għall- Affarijiet tal-Konsumatur (MCCAA), il-Border Inspection Post (BIP) tad-Dipartiment Veterinarju, id- Dipartiment tal-Kummerċ u d-Dipartiment tas-Saħħa, fost oħrajn. Numru ta' sezzjonijiet fi ħdan dan id-Direttorat huma responsabbli mill-ġbir tat-taxxi, sew dawk li jibqgħu fil-pajjiż, bħalma hi t-taxxa tas-Sisa, il-VAT, liċenzji operattivi u multi, kif ukoll bħalma huma d-dazju fuq l-importazzjoni, anti-dumping duty u countervailing duty, li 20% minnhom biss ikunu dovuti lill-pajjiż, bil-kumplament jgħaddu lill-Unjoni Ewropea. Bil-għan li jiġi ffaċilitat in-negozju, matul is-sena 2016 tneħħiet il-garanzija bankarja fuq iċ-ċekkijiet. Dan id-Direttorat introduċa diversi inizjattivi oħra matul l-2017, fosthom simplifikazzjoni għal importazzjoni suġġetta għas-sisa li ġejja minn pajjiżi membri tal-Unjoni Ewropea (din il-miżura ddaħħlet u qed titħaddem id f'id mad-Direttorat tas-Sisa) u applikazzjoni online għall-importaturi li jkunu jinħtieġu jirreġistraw in-numru tal-VAT tagħhom mad-Dwana. Ukoll, l-impjegati qed jibqgħu jassistu lill-pubbliku saħansitra waqt il-ħin uffiċjali tal-break. Din il-faċilità ġiet introdotta fis- sezzjonijiet tas-Servizz lill-Klijenti, Proċessi Ekonomiċi, Valutazzjoni, Verifikazzjoni u fil-Containers & Groupage Section. L-għan tad-Direttorat huwa li din tiġi estiża għal sezzjonijiet oħra matul ix-xhur li ġejjin, fosthom fil-grada tal-Kumpless ta' Ħal Far. It-tieni verżjoni tal-mobile app għad-Dipartiment tad-Dwana ġiet inawgurata f'Marzu tas-sena 2017. Din fiha il-faċilitajiet li kont issib fl-ewwel verżjoni iżda hija iktar raffinata u b'iktar informazzjoni. Bħalissa għaddej l-iżvilupp tat-tielet verżjoni fejn l-operatur ekonomiku jkun jista' jaċċessa s-sistemi tal-importazzjoni u l-esportazzjoni. DIRETTORAT GĦALL-OSSERVANZA U SISTEMI (COMPLIANCE & SYSTEMS): STATISTIKA Dikjarazzjonijiet mis-sistema tal-importazzjoni magħżula għall-ispezzjoni mmarkati bl-aħmar. Is-sistema l-ġdida tal-importazzjoni, introdotta f'Lulju 2017, minbarra li tagħżel dikjarazzjonijiet ħodor (il-merkanzija rrilaxata) jew ħomor (il-merkanzija magħżula għall-ispezzjoni), tista' tagħżel il- kulur isfar li tfisser li d-dokumenti jiġu pproċessati qabel ma finalment jiġi deċiż jekk għandhiex tiġi rrilaxxata immedjatament jew issir spezzjoni. It-tabella ta' hawn taħt turi kemm-il dikjarazzjoni ntgħażlet għall-ipproċessar tad-dokumentazzjoni u kemm minnhom finalment ġew magħżula għall- ispezzjoni. 3% għadhom pendenti. Dikjarazzjonijiet mis-sistema tal-esportazzjoni magħżula għall-ispezzjoni mmarkati bl-aħmar. Dan id-Direttorat għandu fi ħsiebu erba' proġetti ewlenin oħra għax-xhur u s-snin li ġejjin, li xogħol intensiv fuqhom diġà beda. Wara s-suċċess tal-inawgurazzjoni tas-sistema elettronika fuq l-importazzjoni, fl-ewwel kwart tas- sena l-ġdida, id-Dipartiment ser ikun qed jippubblika sejħa għall-għażla (CfT) għall-implimentazzjoni ta' sistema elettronika ġdida, bl-isem ta' e-Authorisations. L-għan ewlieni ta' din is-sistema huwa li jiġu eliminati l-applikazzjonijiet manwali li l-operaturi ekonomiċi jkunu jinħtieġu li jagħmlu mad- Dipartiment. Id-Dipartiment tad-Dwana, flimkien mal-Awtorità għat-Trasport (TM), ser ikun qed japplika għal Fondi Ewropej biex b'mod konġunt tiġi implimentata in-National Single Window (NSW), bil-għan li jiġi eliminat xogħol duplikat, titnaqqas il-burokrazija u jitnaqqas il-ħin minn meta l-merkanzija tasal fil-port sakemm effetivament tasal għand l-importatur. Fit-tieni kwart tas-sena l-ġdida, mistenni jiġi ffirmat ftehim bejn il-Valletta Gateway Terminal (VGT) u d-Dipartiment tad-Dwana għal bini ta' uffiċini ġodda u adekwati minn fejn l-Uffiċjali tad-Dwana jkunu jistgħu jagħtu s-servizzi tagħhom f'Xatt il-Laboratorju. Ser jiġi żgurat li x-xogħol ta' manutenzjoni fuq il-maħżen fil-Kumpless ta' Ħal Far jitlesta sat-tieni kwart tas-sena 2018. Dan bil-għan li l-eżami fuq il-containers magħżula għal skrutinju doganali jsir b'mod iktar effiċjenti u sigur. Ma' dan tiżdied il-manutenzjoni meħtieġa fuq il-kamra tal-Assistenti tad-Dwana fl-istess kumpless. Dan jikkumplimenta l-pjanijiet indikati fir-rapport tas-sena preċedenti, fejn kienu, u għadhom, għaddejjin diskussjonijiet fuq il-Kumpless kollu ta' Ħal Far, li kif diġà ġie nnutat hawn fuq huwa fi stat xejn pjaċevoli. Wara eżerċizzju li d-Direttorat għamel matul is-sena 2016, issa d-Dwana fil-MaltaPost qed taħdem b'ħinijiet flessibbli u mhux matul il-ħin uffiċjali biss. Dan biex jiġi żgurat li l-kontrolli u d-dħul mill- importazzjoni jiżdiedu kif fil-fatt jindikaw ir-riżultati uffiċjali: żieda ta' 8%. Biex jikkumplimenta dan, id-diskussjonijiet fuq l-operat, b'mod ħolistiku, tal-Posta, għadhom għaddejjin u fit-tielet kwart tas-sena mistenni li nintroduċu sistema ġdida fejn id-dikjarazzjonijiet kollha jsiru b'mod elettroniku u dan dejjem bil-għan li l-pubbliku jingħata servizz aħjar u fl-iqsar żmien possibbli. DIRETTORAT TAL-INFURZAR (ENFORCEMENT): KONTROLL TAL-FRUNTIERA Id-Direttorat tal-Infurzar għandu funzjoni li titwessa' minn fuq il-fruntiera għal ġewwa s-suq intern. Il-funzjonijiet prinċipali tat-taqsima tal-kontroll fuq il-fruntiera jinkludu spedizzjonijiet 'l ġewwa u 'l barra ta' bastimenti, jottijiet, ajruplani u passiġġieri, kif ukoll kontroll fuq ġarr ta' provvisti lejn bastimenti barra l-portijiet. Tinżamm sorveljanza fuq l-art u l-baħar f'żoni li jaqgħu taħt id-Dwana. Fl- ajruport, minbarra kontrolli fuq oġġetti mall-wasla ta' passiġġieri, isiru spezzjonijiet fuq il-ħatt u tagħbija ta' merkanzija. Statistika: Uffiċċju Marittimu tad-Dwana fil-Port il-Kbir Wasliet ta' Bastimenti Passiġġieri Karozzi akkumpanjati minn sidhom Barra mill-UE Dħul Ħruġ Tranżitu Dħul Ħruġ Awtorizzazzjoni, bi proċeduri flimkien ma' dipartimenti oħrajn, inħarġu għal servizz ta' provvisti fuq il-baħar, jew sabiex jitwasslu membri tal-ekwipaġġ jew uffiċjali, bħal inġiniera eċċ, fuq vapuri li jkunu għaddejjin mill-ibħra territorjali Maltin. Uffiċċju Marittimu Ipproċessar ta' dokument ta' tranżitu ta' oġġetti Uffiċċju (Customer Services) ieħor Talbiet għal trasport ta' oġġetti bla dazju Awtorizzazzjoni sabiex ikun jista' jittieħed fuel għall-esportazzjoni Esportazzjoni ta' oġġetti konklużi fl-Uffiċċju Marittimu Dikjarazzjonijiet ta' movimenti ta' flus Tfittxijiet fuq bastimenti Wasliet ta' jottijiet Jottijiet spediti Statistika: Jottijiet Barra mill-UE Statistika: Ajruport Wasliet ta' ajruplani li ġew minn pajjiżi barra l-UE Passiġġieri minn pajjiżi mhux fl-UE Dħul Dħul fi tranżitu Tluq lejn pajjiżi barra l- UE Tluq fi tranżitu Qabdiet ta' prodotti b'oriġini minn annimali li kollha ġew meqruda b'inċinerazzjoni 126 qabda (497.69kg) 85 qabda (545.26kg) Ġbir ta' dazji ta' importazzjoni u sisa, VAT kif ukoll multi applikati fuq oġġetti mhux dikjarati minn passiġġieri. Ġbir ta' dazji ta' importazzjoni u VAT skont dikjarazzjonijiet fis- sistema elettronika fuq oġġetti kummerċjali, akkumpanjati mill- passiġġieri Spezzjonijiet relatati ma' CITES u ħtiġijiet veterinarji Kontroll ta' annimali domestiċi akkumpanjati mill-passiġġieri Tfittxijiet fuq ajruplani Talbiet għal rifużjoni ta' VAT Spezzjonijiet fl-esportazzjoni akkumpanjata, inkluż ta' oġġetti prezzjużi Dikjarazzjonijiet mill-passiġġieri ta' movimenti ta' flus mall-wasla jew qabel it-tluq tagħhom Kontrolli ta' flus fuq passiġġieri mal-wasla jew qabel it-tluq tagħhom DIRETTORAT TAL-INFURZAR (ENFORCEMENT): TAQSIMA TAL-INFURZAR Din it-taqsima għandha firxa wiesgħa ta' funzjonijiet li, minbarra kontrolli fuq il-fruntiera, jinkludu spezzjonijiet fis-suq u investigazzjonijiet. Fl-ajruport, il-membri ta' din it-taqsima jwettqu tfittxijiet ta' merkanzija u bagalji, u anke fuq il- persuna, bi skop li jxejnu d-dħul ta' oġġetti ipprojbiti u jaraw li jiġi dikjarat kull materjal ristrett. Bosta minn dawn it-tfittxijiet isiru bl-użu ta' X-Ray scanners u meta jkun hemm inkonsistenza fl- immaġini ssir spezzjoni fiżika tal-kontenut. Isiru wkoll kontrolli ai termini tal-liġi sussidjarja 233/07 f'dak li għandu x'jaqsam ma' moviment ta' flus ('il fuq minn €10,000) li jkunu deħlin, għaddejjin jew ħerġin minn Malta. Dan l-istess xogħol jirrepeti ruħu fil-portijiet, u kien għalhekk li din it-taqsima ħadet il-ħsieb li tagħti taħriġ lil diversi uffiċjali minn fergħat oħra biex ikunu jistgħu jassistu lill- membri tal-Infurzar. Dmirijiet oħra li jaqgħu taħt ir-responsabbiltà ta' din is-sezzjoni jinkludu spezzjonijiet f'postijiet kummerċjali fit-territorju Malti (li jinkludu ħwienet u swieq fil-miftuħ) għal prodotti ta' tabakk, alkoħol u prodotti ta' żjut, kif ukoll prodotti oħra li mhumiex armonizzati iżda huma suġġetti għal ħlas tas-Sisa. Din it-taqsima tassisti wkoll lil entitajiet u dipartimenti oħra bi spezzjonijiet ta' merkanzija li tasal Malta, ġeneralment bil-baħar f'containers. Ikun hemm każi meta dan l-eżerċizzju jkun parti minn operazzjoni konġunta ma' entitajiet minn pajjiżi Ewropej kif ukoll pajjiżi terzi. Fl-2017, id-Dipartiment talab għall-fondi mill-HERCULE III Programme, li huwa programm fi ħdan l-OLAF, biex din is-sezzjoni terġa' twaqqaf taqsima tal-klieb li jkunu mħarrġin biex ixommu prodotti ta' tabakk, droga, kif ukoll flus kontanti. Din it-talba intlaqgħet u ingħatat is-somma ta' €331,000. Il- klieb, kif ukoll il-handlers li jikkontrollawhom, għandhom ikunu mħarrġa u operattivi sal-aħħar ta' Ġunju tas-sena 2018. Każijiet Pożittivi (Qbid ta' Droga) 2 – karozza privata Ammont Totali ta' Droga Maqbuda Ħaxixa tal-Kannabis – 8kg Reżina tal-Kannabis – 185g Tabakk sfuż – 19.3kg Tabakk tal-Brim – 3.2kg 1 – karozza privata Ħaxixa tal-Kannabis – 151.6kg Tranżitu – 11,430,000 Ammont Totali ta' Sigaretti Maqbuda Ammont Totali ta' Tabakk Maqbuda Tabakk li ma jitpejjipx (snus) – 91.8kg Tabakk li ma jitpejjipx (snus) – 91.8kg Tabakk sfuż – 9.6kg DIRETTORAT TAL-INFURZAR (ENFORCEMENT): UFFIĊĊJU LEGALI - 2016 Ħidmet l-Uffiċċju Legali hija intiża li twassal sal-aħħar kull ħidma li ssir mill-Uffiċjali tad-Dwana fid-diversi branek u sezzjonijiet tagħha. Dan l-uffiċċju, fl-2016, ikkompila 18-il ittra biex jittieħdu proċeduri kriminali u 265 Nota ta' Qbid. Rappreżentazzjonijiet fil-Qorti kienu kif ġej: 72 kawża ċivili b'243 seduta fil-Qorti Ċivili u 158 kawża kriminali b'555 seduta fil-Qorti Kriminali. L-istaff ta' din is-sezzjoni, apparti li segwew il- każijiet kollha, assistew lill-Avukat Ġenerali u lill-Prosekuzzjoni waqt dawn il-kawżi ċivili u kriminali. a) Kawżi Kriminali: a. 32 kawża kriminali ġew deċiżi (5 minnhom ġew appellati); b. F'erba' mit-32 kawża kriminali, apparti ksur tal-liġi tad-Dwana, ġew ukoll misjuba ħatja bi ksur ta' liġijiet oħra. Il-multi li ġew imposti relatati ma' dawn il-liġijiet l- oħra, jammontaw għal €4,549. Multi oħra li ġew imposti f'erba' kawżi mit-32 kawża kriminali jammontaw għal €12,900. Dan l-ammont tal-aħħar jinkludi multi skont liġijiet tad-Dwana. c. Seba' persuni ngħataw sentenza ta' ħabs (sospiża) u żewġ persuni ngħataw sentenza ta' ħabs (effettiva). b) Kawżi Ċivili: 22 Kawża Ċivili ġew deċiżi hekk: a. 10 favur id-Dwana – tnejn minnhom ġew appellati; b. ħames kontra d-Dwana – tliet minnhom ġew appellati; c. waħda ġiet ikkanċellata; d. sitta ġew ċeduti (favur id-Dwana). c) Ftehim minflok proċedimenti fil-Qorti: Multi li jammontaw għal €154,715 ġew miġbura minn 111-il arranġament ta' ftehim minflok proċedimenti fil-Qorti. DIRETTORAT TAL-INFURZAR (ENFORCEMENT): UFFIĊĊJU LEGALI - 2017 Dan l-uffiċċju, fl-2017, ikkompila 11-il ittra biex jittieħdu proċeduri kriminali u 243 Nota ta' Qbid. Rappreżentazzjonijiet fil-Qorti kienu kif ġej: 62 kawża ċivili b'230 seduta fil-Qorti Ċivili u 154 kawża kriminali b'630 seduta fil-Qorti Kriminali. a) Kawżi Kriminali: a. 43 kawża kriminali ġew deċiżi (sitta minnhom ġew appellati); b. F'ħamsa mit-43 kawża kriminali, apparti ksur tal-liġi tad-Dwana, ġew ukoll misjuba ħatja bi ksur ta' liġijiet oħra. Il-multi li ġew imposti relatati ma' dawn il-liġijiet l-oħra jammontaw għal €10,110. c. Disa' persuni ngħataw sentenza ta' ħabs (sospiża) u persuna waħda ingħatat sentenza ta' ħabs (effettiva). b) Kawżi Ċivili: 21 Kawża Ċivili ġew deċiżi hekk: a. Disa' favur id-Dwana – erba' minnhom ġew appellati; b. Tlieta kontra d-Dwana – tnejn minnhom ġew appellati; c. waħda ġiet ikkanċellata; d. 2 ġew ċeduti (favur id-Dwana). c) Ftehim minflok proċedimenti fil-Qorti: Multi li jammontaw għal €143,338 ġew miġbura minn 114-il arranġament ta' ftehim minflok proċedimenti fil-Qorti. DIRETTORAT TAL-INFURZAR (ENFORCEMENT): SEZZJONI INTELLIĠENZA Matul is-sena 2017 din is-sezzjoni għamlet analiżi ta' manifesti ta' merkanzija bil-għan li tipprevjeni evażjoni ta' taxxi u biex ixxejjen l-importazzjoni u l-esportazzjoni ta' merkanzija projbita jew ristretta. Is-sezzjoni ħarġet 247 avviż dwar merkanzija, li minnhom 111 irriżultaw fil-pożittiv. 108 avviżi ta' intelliġenza ġew mgħoddija lis-sezzjonijiet konċernati fid-Dipartiment u/jew lill- entitajiet oħrajn. Saret għażla koll ta' 340 container destinati għal-lokal biex dawn jgħaddu mill- proċess ta' X-ray qabel ma jiġu rilaxxati. It-taqsima li tanalizza riskji fi ħdan din is-sezzjoni ħolqot 297 profil ġdid fis-sistema tal- importazzjoni. Għamlet analiżi fuq 104,488 dokument u minnhom għażlet 3,814 biex dawn jiġu kkontrollati u eżaminati b'mod fiżiku. F'dak li jirrigwardja esportazzjoni, ġew ikkrejati 16-il profil ġdid filwaqt li 120 dikjarazzjoni ġew magħżula għall-kontroll. It-tabella ta' hawn taħt tispjega dawn iċ-ċifri filwaqt li tikkumpara mal-istatistika tal-2016. DIRETTORAT TAL-INFURZAR (ENFORCEMENT): SEZZJONI TA' MONITORAĠĠ TA' CONTAINERS Monitoraġġ Bejn Jannar u Diċembru 2017 daħlu fil-Port Ħieles ta' Malta 1,993 bastiment li bejniethom ħattew 919,549 container ta' trażbord, li minnhom 239,615 kienu vojta. Din is-sezzjoni għamlet analiżi ta' dawn il-containers u għażlet 5,084 container mimli (0.75%) biex jgħaddu mill-proċess ta' X-ray. 984 minn dawn l-istess containers ġew eżaminati b'mod fiżiku u 29 minnhom taw riżultati pożittivi u ġew konfiskati. Fost dawn tal-aħħar insibu: tliet containers mimlijin b'sigaretti tal-kutrabandu u/jew kontrafatti; 300 kilo droga kokaina; 22 container b'merkanzija kontrafatta; u żewġ containers mediċinali projbiti. F'Awwissu tal-2017 beda proġett kbir ta' ristrutturar tal-Warehouse u tal-madwar, li d-Dipartiment tad-Dwana għandu fil-Port Ħieles, u li fiha hemm l-uffiċini tas-Sezzjoni ta' Monitoraġġ ta' Containers, tas-Sezzjoni ta' Skenjar kif ukoll il-Megaports (sistema li tkejjel emissjonijiet radjoattivi). Dan il-proġett ta' kostruzzjoni twettaq biex ikun jista' jakkomoda sistema ġdida u moderna għall- iskenjar tal-containers. Tul l-aħħar erba' xhur tal-2017, l-ammont ta' selezzjonijiet, u ta' kemm effettivament sar skenjar ta' containers, inżamm baxx kemm jista' jkun minħabba raġunijiet loġistiċi marbuta mal-proġett. It-tabella ta' hawn taħt tagħti spjega fid-dettall taċ-ċifri msemmija filwaqt li tikkumpara mal- istatistika tal-2016. It-taqsima tagħmel skenjar ta' containers li jiġu riferuti lilha minn diversi sezzjonijiet fid-Dwana. Din l-għażla tinkludi l-containers tat-trażbord, kif ukoll containers oħra li huma destinati għas-suq lokali (l-istess tabella ta' hawn fuq tinkludi statistika tal-2016 u 2017). Fis-sena 2015, id-Dipartiment applika għal fondi mill-HERCULE III Programme, liema applikazzjoni ġiet aċċettata, u ngħatajna għotja ta' €584,000. Din is-somma żidna magħha €280,000 u b'hekk inxtara scanner ġdid mingħand il-kumpanija AS&E. Dan l-apparat li l-għamla tiegħu hija Z Backscatter Van (ZBV), u li jaħdem bis-sistema ta' X-ray, wasal Malta f'Ġunju 2016. L-2017 kienet l-aħħar sena li matulha ntuża l-apparat tal-VACIS, scanner li sa mill-2003 kien l- għodda prinċipali tad-Dipartiment. Dan kien jaħdem bis-sistema GAMMA. Għaldaqstant, fl-2016, applikajna għal fondi mill-Unjoni Ewropea, proprju mill-Fond tas-Sigurtà Interna, bl-intenzjoni li nibdlu l-apparat eżistenti, kemm għax dan kien qdiem kif ukoll għax konna qegħdin inħarsu lejn teknoloġija aktar moderna. Din l-applikazzjoni ntlaqgħet u ngħatajna €1.5 miljun. Sadanittant, bejn Jannar 2017 u Diċembru 2017, iż-Z Backscatter Van (ZBV) tħaddem għal 438 siegħa ta' skenjar effettiv (X-Ray ON). Megaports – Pilastri li jkejlu r-Radjazzjoni Fil-Port Ħieles hemm seba' settijiet ta' pilastri li jkejlu r-radjazzjoni. Tul l-2017 bejniethom kejlu 206,628 okkupanza li minnhom 4,465 taw allarm. Din iċ-ċifra hija ekwivalenti għal 2.16%. Dawn l- allarmi ġew imqabbla mal-manifesti tal-merkanzija, u ma' dokumenti oħrajn skont il-ħtieġa, biex jiġi stabbilit jekk il-merkanzija minnha nfisha hix magħmula minn ċerti materjali naturali li jistgħu jwasslu għal allarm ġustifikat. Tmienja minn dawn l-allarmi kienu suspettużi u, għaldaqstant, saret spezzjoni fiżika b'għodod speċjalizzati. Dawn iċ-ċifri jikkomparaw tajjeb ma' dak li kien irrekordjat fl-2016, kif jidher fit-tabella ta' hawn taħt. Konklużjoni L-2016 u l-2017 kienu sentejn li fihom id-Dipartiment tad-Dwana investa bil-kbir: sar investiment fl- apparat, f'sistemi ġodda, u fir-riżorsa umana. Ir-riżultati kaġun ta' dawn l-investimenti, anki jekk f'uħud minnhom għadu kmieni, diġa qegħdin jidhru. Minnu nnifsu, għat-tmexxija tad-Dipartiment, dan hu ta' sodisfazzjon u inkoraġġiment. Madankollu, l-isfidi tal-lum u ta' għada, u r-riskji marbuta magħhom, mhumiex faċli. Għaldaqstant, id-Dipartiment huwa riżolut li jkompli jżid l-isforzi tiegħu biex jiżdied aktar l-investiment, jiżdiedu l-għodda, jiżdied it-taħriġ u, fuq kollox, tiżdied ir-rieda u l- impenn għal aktar suċċessi. Direttur Ġenerali DIPARTIMENT TAL-KUNTRATTI DIRETTORAT GĦALL-AMMINISTRAZZJONI Riżorsi Umani Is-snin 2016 u 2017 kienu snin interessanti fil-kuntest tal-immaniġġjar ta' riżorsi umani mhux l-inqas minħabba d-diċentralizzazzjoni ta' dan il-qasam lill-Ministeri rispettivi. Filwaqt li fl-aħħar snin id- Dipartiment kien ipprepara l-bażi għal struttura maniġerjali permezz ta' reklutaġġ ta' Senior Managers u Procurement Managers, matul l-2016 b'kollaborazzjoni mal-People and Standards Division fl-Uffiċċju tal-Prim Ministru, id-Dipartiment ftiehem dwar struttura ġdida ta' pożizzjonijiet fis-Servizz Pubbliku fil-qasam tal-Akkwisti Pubbliċi, sabiex tkun riflessa l-importanza dejjem tikber ta' dan fi ħdan l-Amministrazzjoni Pubblika u fl-istess ħin tibda ssir għażla ta' karriera. Sadattant wara żmien diffiċli matul l-2016 fejn numru ta' impjegati b'esperjenza telqu mid-Dipartiment, ħafna minnhom minħabba li ħadu promozzjoni xi mkien ieħor fis-Servizz Pubbliku jew sabu xogħol ieħor mas-Settur Pubbliku, is-sitwazzjoni bdiet tiġi indirizzata matul l-2017 fejn numru ta' sejħiet għar- reklutaġġ ġew ippubblikati u lejn l-aħħar parti tal-2017 bdew deħlin nies ġodda fid-Dipartiment. Minkejja dawn id-diffikultajiet, l-oġġettivi ewlenin tad-Dipartiment, jiġifieri dawk minbarra x-xogħol ta' rutina fejn jidħol l-ippubblikar ta' sejħiet għall-offerti u l-għoti ta' kuntratt pubbliċi f'isem dipartimenti u entitajiet oħra tal-Gvern, kienu milħuqa, jiġifieri dawk relatati ma' żieda ta' tenders bi preparazzjoni għall-Presidenza tal-Unjoni Ewropea u dawk relatati mal-programm il-ġdid ta' fondi Ewropej, kif ukoll it-traspożizzjoni ta' tliet Direttivi ġodda tal-Unjoni Ewropea u t-tranżizzjoni sħiħa għall-akkwisti pubbliċi elettroniċi. It-taħriġ lill-ħaddiema tad-Dipartiment kompla bħas-snin ta' qabel. Il-ħaddiema kienu mħajra permezz ta' ċirkulari interna sabiex jattendu mill-inqas kors wieħed organizzat mill-Istitut għas-Servizzi Pubbliċi, qabel magħruf bħala ċ-Ċentru għall-Iżvilupp, Riċerka u Taħriġ. Fil-fatt, il-biċċa l-kbira tal- ħaddiema attendew iktar minn kors wieħed matul l-2016 u l-2017. Ingħata wkoll taħriġ intern dwar is- sistema elettronika tal-akkwisti pubbliċi lill-ħaddiema ġodda li allura bdew jużaw is-sistema għall- ewwel darba. Id-Dipartiment kompla jinkoraġġixxi l-użu tal-miżuri kollha favur il-familja inkluż ħinijiet imnaqqsa, xogħol mid-dar, ħinijiet flessibbli, waqfa fil-karriera kif ukoll l-għażla ta' ħinijiet ta' xogħol differenti. Kull miżura msemmija hija disponibbli għall-impjegati kollha tad-Dipartiment irrispettivament jekk hux irġiel jew nisa. Bl-istess mod, id-Dipartiment kompla jinkoraġġixxi miżuri favur it-tnaqqis, użu mill-ġdid u riċiklar ta' materjal bħal karti. Matul r- rakkomandazzjonijiet tar-rapport dwar iċ-ċertifikazzjoni tal-użu tal-enerġija, u partikolarment permezz tal-bdil tad-dwal kollha għal dawk LED kif ukoll permezz tat-tneħħija ta' erba' apparati tal- arja kundizzjonata qodma fejn minflokhom twaħħlu apparati moderni. Ta' importanza kbira kien il- fatt li matul l-2016 id-Dipartiment beda jimplimenta numru ta' inizjattivi li kienu msemmija fir- rapport ippreparat mis-sezzjoni dwar is-saħħa u s-sigurtà fi ħdan il-Ministeru għall-Finanzi. Filwaqt li dan ix-xogħol kompla matul l-2017, minbarra it-twaħħil ta' sinjali pertinenti dwar saħħa u sigurtà, f'kollaborazzjoni mas-sezzjoni msemmija, impjegati tad-Dipartiment ingħataw taħriġ dwar l-użu ta' apparat viżiv kif ukoll dwar l-ewwel għajnuna u t-tifi tan-nar. Importanti ħafna kien il-fatt li matul l- 2016 id-Dipartiment lesta l-manutenzjoni interna tad-Dipartiment li kienet tikkonsisti fit-tiswija tas- soqfa, installazzjoni ta' suffett ġdid, il-bdil tad-dwal kif ukoll it-tikħil u tibjid tal-bini kollu. Matul l- 2017, minbarra t-tkomplija ta' xi xogħlijiet żgħar, sar ħafna xogħol preliminari dwar l-installazzjoni ta' ħruġ ta' emerġenza fil-parti ta' isfel tad-Dipartiment. Matul l-2016 u l-2017 it-tranżizzjoni totali għall-akkwisti elettroniċi kompliet fil-Ministeri, Dipartimenti u Entitajiet tal-Gvern u f'dan is-sens flimkien mal-Istitut ghas-Servizzi Pubbliċi, id- Dipartiment fl-2016 kompla joffri taħriġ dwar l-użu tas-sistema elettronika għall-akkwisti pubbliċi (ePPS), li hija l-pjattaforma nazzjonali għall-akkwisti elettroniċi f'Malta. It-taħriġ prinċipali li kien offrut jikkonsisti f'taħriġ prattiku lill-impjegati pubbliċi li jaħdmu fil-qasam tal-kuntratti pubbliċi u huwa mifrux fuq tliet nofstanhari li matulhom ikun spjegat kif tiġi kkreata sejħa għall-offerti mill-bidu sal-aħħar. Matul l-2016, 343 uffiċjal pubbliku ngħata taħriġ f'39 sessjoni ta' taħriġ filwaqt li matul l- 2017, 241 uffiċjal pubbliku ngħata taħriġ f'27 sessjoni ta' taħriġ. Minbarra dan it-taħriġ, matul l-2016 u l-2017, id-Dipartiment offra taħriġ ieħor, din id-darba ddedikat għall-uffiċjali pubbliċi li jagħmlu l- evalwazzjonijiet. Fil-fatt matul l-2016, 258 uffiċjal pubbliku ngħata taħriġ f'41 sessjoni ta' taħriġ filwaqt li matul l-2017 200 uffiċjal pubbliku ngħata taħriġ fi 32 sessjoni ta' taħriġ. Flimkien ma' dan it-taħriġ, id-Dipartiment tal-Kuntratti kompla jagħti taħriġ prattiku kull ġimgħa lill- operaturi ekonomiċi fir-rigward tal-użu tas-sistema elettronika għall-akkwisti. Matul l-2016, 283 operatur ekonomiku ingħata taħriġ f'45 sessjoni ta' taħriġ filwaqt li matul l-2017, 174 operatur ekonomiku ngħata taħriġ f'36 sessjoni ta' taħriġ. Min-naħa l-oħra, is-Sezzjoni nkarigata mit-teknoloġija tal-informazzjoni kompliet toffri assistenza lill-uffiċjali pubbliċi u operaturi ekonomiċi b'diversi metodi, mhux l-inqas permezz tat-telefon u permezz ta' laqgħat individwali. Barra minn hekk matul l-2016 u l-2017 kompliet il-ħidma sabiex jitjiebu sew l-interface kif ukoll il-funzjonalitajiet tas-sistema elettronika. F'dan ir-rigward, matul l- 2016 wara konsultazzjonijiet twal mal-Aġenzija Maltija għat-Teknologija tal-Informazzjoni (MITA), Identity Malta u mal-Uffiċċju taċ-CIO fi ħdan il-Ministeru għall-Finanzi, intlaħaq ftehim li permezz tiegħu sar tibdil fil-metodu ta' kif wieħed jirreġistra mas-sistema elettronika. Essenzjalment il-bidla għenet kumpaniji lokali li qabel kellhom il-ħtieġa li jirreġistraw permezz tal-eID service, filwaqt li issa jistgħu jirreġistraw permezz tas-sistema stess, bir-riżultat li dan il-proċess inizjali ta' reġistrazzjoni, li huwa ta' importanza kbira, ġie simplifikat. Ukoll, is-Sezzjoni inkarigata mit- teknoloġija tal-informazzjoni wettqet ittestjar intensiv fuq DEMO environment tal-verżjoni l-ġdida tas-sistema elettronika li permezz tagħha ġew trasposti d-Direttivi l-ġodda tal-Unjoni Ewropea, li ppermettew li kmieni fl-2017 introduċejna l-verżjoni l-ġdida tas-sistema fuq LIVE environment. Matul l-2017 minbarra s-sapport kontinwu tas-sistema elettronika, tkompliet jew inbdiet ħidma sabiex jiġu implimentati matul l-2018 numru ta' enhancements u proġetti speċifiċi bħalma huma t-twaqqif ta' mobile app u reġistru ta' kuntratti pubbliċi. Fl-2016 id-Dipartiment rebaħ il-premju prestiġjuz National Enterprise Support Award permezz tas- sistema elettronika għall-akkwisti pubbliċi, filwaqt li matul l-2017 għat-tieni sena konsekuttiva d- Dipartiment reġa' rebaħ dan il-premju, din id-darba permezz tal-inizjattiva prinċipali li kienet dik dwar miżuri ta' simplifikazzjoni għall-operaturi ekonomiċi filwaqt li bħala miżura sekondarja kien hemm l-integrazzjoni tad-dokument ESPD fis-sistema elettronika għall-akkwisti pubbliċi. Dan il- premju hu inizjattiva tad-Dipartiment għall-Kummerċ li hija intiża sabiex tippremja inizjattivi li jgħinu intrapriżi żgħar u medji. Id-Dipartiment kompla b'ħidma bla waqfien sabiex jiżdied l-użu tal-akkwisti elettroniċi mal-Gvern kollu. F'dan il-kuntest il-progress sostanzjali li ġie rreġistrat matul dawn l-aħħar snin kompla matul l- 2016 u l-2017. Fil-fatt, filwaqt li sal-aħħar ta' Diċembru 2015, 15,231 tender elettroniku kienu ppubblikati, il-figura telgħet għal 22,206 sal-aħħar ta' Diċembru 2016, u għal 27,553 sal-aħħar ta' Diċembru 2017, jiġifieri, 46% u 81% żieda rispettivament. Fir-rigward ta' reġistrazzjonijiet ta' operaturi ekonomiċi, filwaqt li sal-aħħar ta' Diċembru 2015 kien hemm 3,159, li minnhom 1,262 kienu barranin, fl-aħħar ta' Diċembru 2016 il-figura telgħet għal 4,160 li minnhom 1,480 kienu barranin, filwaqt li sal-aħħar ta' Diċembru 2017 il-figura telgħet għal 5,502 li minnhom 2,074 kienu barranin, jiġifieri, 32% u 74% żieda rispettivament. Id-Dipartiment tal-Kuntratti għandu żewġ kategoriji prinċipali ta' klijenti esterni, sewwa sew, l- operaturi ekonomiċi u l-awtoritajiet kontraenti. Minħabba l-fatt li d-Dipartiment għandu għal qalbu l- klijenti tiegħu, isir sforz kollettiv sabiex is-servizzi li jingħataw ikunu sew effiċjenti kif ukoll effettivi. Il-Customer Care Unit toffri tliet tipi ta' servizzi. Dak prinċipali huwa permezz tat-telefon fejn kuljum jiġu mwieġba minnufih numru konsiderevoli ta' mistoqsijiet tal-klijenti tagħna. Fil-fatt, matul l-2016 irċevejna 4,463 telefonata, filwaqt li matul l-2017 irċevejna 3,769 telefonata. Dawn it-telefonati jkunu rreġistrati f'reġistru elettroniku maħluq apposta minn ħaddiem fis-sezzjoni tal-IT, li permezz tiegħu meta l-mistoqsija ma tkunx imwieġba mal-ewwel, il-mistoqsija tkun riferuta lill-uffiċjal pubbliku li jkun f'pożizzjoni aħjar li jwieġeb. It-telefonati pendenti jkunu segwiti b'mod regolari minn Procurement Manager inkarigat mis-sezzjoni. It-tieni tip ta' servizz offrut huwa dak permezz tal-posta elettronika, fejn matul l-2016 irċevejna 34,584 e-mail, li minnhom, 4,332 kienu mwieġba direttament mill-impjegati tal-Customer Care Unit filwaqt li l-kumplament kienu mgħoddija lill-uffiċjali pubbliċi oħrajn sabiex iwieġbu. Min-naħa l-oħra matul l-2017 irċevejna 36,652 e-mail, li minnhom 3,838 kienu mwieġba direttament mill-impjegati tal-Customer Care Unit filwaqt li l-kumplament kienu mgħoddija lill-uffiċjali pubbliċi oħrajn sabiex iwieġbu. Finalment, it-tielet tip ta' servizz offrut lill-klijenti esterni min-naħa tal-Customer Care Unit huwa dak permezz tas-servizzi ta' Front Office fejn kuljum dokumenti jkunu ddepożitati jew miġbura minn operaturi ekonomiċi u awtoritajiet kontraenti. Matul l-2016, kien hemm 860 kuntratt li kienu miġbura, 766 addenda/corrigenda u 707 dokumenti ddepożitati mill-klijenti, filwaqt li matul l-2017 kien hemm 618-il kuntratt li kienu miġbura, 447 addenda/corrigenda u 486 dokument iddepożitati mill-klijenti. DIRETTORAT GĦALL-IŻVILUPP TAL-POLITIKA U L-IMPLIMENTAZZJONI TAL-PROGRAMMI Dan id-Direttorat huwa responsabbli mill-iżvilupp u l-implimentazzjoni tax-xiri pubbliku, l- implimentazzjoni, u t-tfassil tal-funzjonijiet regolatorji tal-Gvern in konformità mar-regoli tax-xiri pubbliku. Dawn it-tliet responsabbiltajiet vasti ġew allokati lit-tliet setturi interdipendenti ta' dan id- Direttorat li huma: is-Settur tal-Immaniġġjar tal-Kwalità, is-Settur tal-Konformità u l-Monitoraġġ, u s- Settur tal-Iżvilupp tal-Policy u l-Implimentazzjoni. Matul is-sena 2016, dan id-Direttorat kompla jibni fuq ix-xogħol siewi li sar matul is-snin ta' qabel, u ħareġ 6 Procurement Policy Notes (minn numru 24 sa numru 29), kif ukoll numru ta' ċirkularijiet (numru 4, numru 6, numru 9, numru 18, numru 19 u numru 20), bl-għan aħħari li jindirizza oqsma varji bħal dawk tal-prekarjat u l-Green Public Procurement, kif ukoll proċessi u sistemi b'konnessjoni max-xiri pubbliku. Barra minn hekk, dawn il-proċeduri kienu ta' għajnuna biex in-negozji żgħar u medji jingħataw aktar lok għal parteċipazzjoni fix-xiri pubbliku. Fl-2016 id-Direttorat ipparteċipa bis-sħiħ biex jassigura l-użu massimu tal-fondi Ewropej. Dan id- Direttorat għamel l-aħjar użu mir-riżorsi li għandu biex jagħti prijorità lil numru konsiderevoli ta' sejħiet għall-offerti ffinanzjati mill-UE li minħabba ż-żmien limitat kienu jirrikjedu attenzjoni intensiva u dettaljata sabiex ikunu implimentati b'suċċess. Apparti dan kollu, wieħed ma jistax jinsa l-kordinazzjoni tax-xogħol mal-entitajiet nazzjonali tal- verifika, li jwettqu xogħol fuq fondi lokali kif ukoll Ewropej fuq bażi kontinwa matul is-sena kollha. Barra min hekk, id-Direttorat ħadem id f'id mal-awdituri tal-Kummissjoni Ewropea meta dawn ġew Malta biex iwettqu l-awditjar fuq kuntratti pubbliċi li għamlu użu mill-fondi Ewropej. Il-pubblikazzjoni tad-Direttivi ġodda tax-xiri pubbliku tal-UE affettwaw b'mod konsiderevoli l-operat ta' dan id-Direttorat. Inbdew ix-xogħlijiet konġunti fuq il-konverġenza gradwali tal-proċessi u proċeduri kurrenti tax-xiri pubbliku, li jinkludu wkoll dawk adottati mill-Kunsilli Lokali, sabiex jiġu konformi ma' dawn id-Direttivi. Dawn ix-xogħlijiet laħqu l-milja tagħhom meta l-istess Direttivi ġew trasposti fil-liġi ta' Malta. Fil-fatt lejn l-aħħar ta' Ottubru tal-2016 ġew uffiċjalment fis-seħħ dawn l-erba' Liġijiet - Public Procurement Regulations 2016 (LN352/2016), Concession Contracts Regulations 2016 (LN353/2016), Public Procurement of Entities operating in the Water, Energy, Transport and Postal Services Sectors Regulations 2016 - Utilities (LN351/2016) u Emergency Procurement Regulations 2016 (LN350/2016). Dawn il-liġijiet implimentaw id-Direttivi li ġejjin: Classic Contracts Directive 2014/24/UE, Concession Contracts Directive 2014/23/UE u Utilities Contracts Directive 2014/25/UE. Fi ħdan dan id-Direttorat, isir ukoll il-vetting ta' numru ta' sejħiet għall-offerti li jkunu se jiġu ppubblikati abbażi tal-aktar offerta ekonomikament vantaġġuża magħrufa bħala l-Most Economically Fil-fatt id-Direttorat evalwa, irreveda u approva 98 sejħa għall-offerti li għamlu użu mill-mekkaniżmu tal-għotja tal-MEAT. It-tisħiħ tar-rwol regolatorju tad-Dipartiment wassal lil dan id-Direttorat sabiex b'perseveranza, jilqa' u jsolvi b'suċċess 82 każ differenti ta' kwistjonijiet li jitrattaw nuqqas ta' konformità jew ksur tal-liġi dwar ix-xiri pubbliku. Dan id-Direttorat huwa wkoll responsabbli tal-ġbir tal-istatistika. Fil-fatt, din is-sena żdied il- monitoraġġ fuq l-Awtoritajiet Kontraenti b'konnessjoni mal-obbligi tagħhom fil-qasam tax-xiri pubbliku, fosthom dak li jitratta mal-pubblikazzjoni fil-Gazzetta tal-Gvern tal-lista sħiħa tal-kuntratti dipartimentali kollha li jkunu ngħataw minnu b'valur li jeċċedi l- €5,000. It-tliet setturi li jiffurmaw parti mid-Direttorat responsabbli mill-iżvilupp u l-implimentazzjoni tax-xiri pubbliku, l-implimentazzjoni, u t-tfassil tal-funzjonijiet regolatorji tal-Gvern in konformità mar-regoli tax-xiri pubbliku dejjem joffru assistenza lill-Awtoritajiet Kontraenti meta dawn ikollhom diffikultà dwar it-tħaddim ta' xi policy jew proċedura. Id-Direttorat estenda wkoll l-għajnuna tiegħu lill- operaturi ekonomiċi. Matul is-sena 2017, dan id-Direttorat ippubblika sitt Procurement Policy Notes (min-numru 30 san- numru 35), kif ukoll numru ta' ċirkularijiet (numri 1-3, numri 7-10, numru 13 u numri 19-21) bil-għan li jintroduċi miżuri ġodda għas-simplifikazzjoni tal-proċeduri eżistenti, inaqqas il-burokrazija eċċessiva, isaħħaħ sistemi interni governattivi, kif ukoll jiffaċilita u jomoġenizza l-ġbir tal-istatistika. Parti mix-xogħol ta' dan id-Direttorat jinkludi wkoll ir-reviżjoni u l-aġġornament tad-dokumenti tad- Dipartiment tal-Kuntratti, li jinkludu templates tas-sejħiet għall-offerti, kif ukoll regoli ġenerali, kundizzjonijiet, u formoli relevanti għall-kuntratti pubbliċi. Din is-sena ġew introdotti etemplates ippubblikati minn għas-sejħiet dipartimentali, sejħiet għall-kwotazzjonijiet kif ukoll sejħiet organizzazzjonijiet mhux governattivi. Fost id-dokumentazzjoni li ġiet miżjuda sabiex jitħaffef il-proċess tas-sottomissjonijiet għall-offerti, ġie introdott il-European Single Procurement Document (ESPD) – liema formola tintuża għas-sejħiet kollha li jaqbżu l-istima dipartimentali u liema formola tista' tiġi sottomessa għal kull sejħa ugwali. Matul l-2017 twettaq ħafna xogħol impenjattiv biex jiġi aġġornat il-Manwal ta' Proċeduri, kif ukoll ħarġu 12-il Linja Gwida dwar ix-Xiri Pubbliku. Dawn il-Linji Gwida jispjegaw u jikkjarifikaw punti saljenti tal-liġi tal-akkwist pubbliku. Barra minn hekk, dawn il-Linji Gwida jidentifikaw it-tħaddim ta' ċertu proċessi b'konnessjoni max-xiri pubbliku. Fost il-Linji Gwida li ġew ippubblikati kien hemm dawn li ġejjin: 1) Fiex tikkonsisti l-offerta teknika u x'jista' jintalab fil-formola ta' Literature; 2) Rettifikazzjonijiet u kjarifiċi waqt l-evalwazzjoni; 4) Organizzazzjonijiet Non-Governattivi; 5) Sejħiet għall-Kwotazzjonijiet; 8) Garanziji; 10) Kjarifiċi waqt it-Tendering; 11) Modifikazzjonijiet; 6) Konsultazzjonijiet Preliminari tas-Suq (Preliminary Market Consultations); 9) L-iktar offerta vantaġġjuza (Most Economically Advantageous Tenders); Dan id-Direttorat mexa fuq il-passi tas-snin li għaddew u kompla jħarreġ uffiċjali pubbliċi fil-qasam tax-xiri pubbliku. Fil-fatt ġie mogħti wkoll it-taħriġ meħtieġ lil kull Ministeru permezz tal-Istitut għas-Servizzi Pubbliċi (IPS). Dan sar ukoll sabiex jiġi introdott il-kunċett tal-Ministerial Procurement Units (MPUs). Sal-ġurnata tal-lum ġew stabbiliti 5 MPUs f'dawn il-Ministeri: - Ministeru għall-Edukazzjoni u l-Impjieg (MEDE); - Ministeru għall-Ġustizzja, Kultura u Gvern Lokali (MJCL); - Ministeru għall-Familja u s-Sigurtà Soċjali (MFSS); - Ministeru għall-Affarjiet Interni u s-Sigurtà Nazzjonali (MHAS); - Ministeru għal Għawdex (MGOZ). Id-Direttorat kompla miexi fuq il-passi tas-sena ta' qabel u ħadem il-vetting ta' numru ta' sejħiet għall-offerti li jkunu se jiġu ppublikati abbażi tal-aktar offerta ekonomikament vantaġġuża li tkun tinkludi l-aħjar bilanċ bejn il-prezz u l-kwalità, magħrufa bħala l-Best Price Quality Ratio (BPQR). Matul din is-sena id-Direttorat evalwa, irreveda u approva 88 sejħa għall-offerti li għamlu użu mill- mekkaniżmu tal-għotja tal-BPQR. Barra minn hekk, dan id-Direttorat kompla jsaħħaħ ir-rwol regolatorju tad-Dipartiment. Fil-fatt b'determinazzjoni u impenn, id-Direttorat laqa' u solva b'suċċess 64 każ differenti ta' kwistjonijiet li jitrattaw nuqqas ta' konformita' jew ksur tal-liġi dwar ix-xiri pubbliku. Il-ġbir tal-istatistika espanda u issa jinkludi wkoll informazzjoni dwar il-laqgħat tal-Kumitat Dipartimentali tal-Kuntratti (magħruf bħala Departmental Contracts Committee – DCC), b'mod speċifiku dwar id-deċiżjoniiet u r-rakkomandazzjonijiet definittivi għall-għoti ta' kuntratt. Peress li skont id-Direttiva l-ġdida d-Dipartiment tal-Kuntratti jrid jibgħat lill-Kummissjoni Ewropea rapport bi statistika dwar akkwisti tax-xiri pubbliku kif imfisser fid-Direttiva tal-UE 2014/24, dan id- Direttorat beda l-ġbir u l-analiżi tal-istatistika kwantitattiva kif ukoll tal-informazzjoni kwalitattiva. Fl-2017, kif dejjem għamlu fis-snin ta' qabel, it-tliet setturi li jiffurmaw parti mid-Direttorat responsabbli mill-iżvilupp u l-implimentazzjoni tax-xiri pubbliku, l-implimentazzjoni, u t-tfassil tal- funzjonijiet regolatorji tal-Gvern, in konformità mar-regoli tax-xiri pubbliku, dejjem offrew l- assistenza u l-appoġġ tagħhom lill-Awtoritajiet Kontraenti kif ukoll lill-operaturi ekonomiċi. DIRETTORAT GĦALL-OPERAT Din is-sezzjoni hija responsabbli għall-proċessi kollha marbuta mas-sejħiet għall-offerti qabel ma jiġi ffirmat il-kuntratt. Dawn is-sejħiet jistgħu ikunu ffinanzjati minn fondi lokali jew minn fondi Ewropej. Il-proċessi li fihom hija involuta s-sezzjoni jinkludu l-vetting tas-sejħiet għall-offerti maħruġa minn Ministeri, dipartimenti u entitajiet governattivi, il-vetting ta' rapporti ta' evalwazzjoni u l-kumpilazzjoni tal-kuntratti. Sabiex jitnaqqas id-dewmien u jitħaffef il-proċess għall-partijiet kollha involuti, is-sezzjoni twettaq l-ewwel reviżjoni tar-rapporti tal-evalwazzjoni ftit wara li d-Dipartiment jirċievi l-ewwel rakkomandazzjoni tal-Bord ta' Evalwazzjoni. Rigward kuntratti, dawn bdew jiġu kumpilati hekk kif jgħaddi l-perjodu tal-appell. F'każi urġenti, il- kuntratt abbozzat minn qabel jgħaddi ż-żmien tal-appell, biex f'każ li ma jkunx hemm appell, il- kuntratt ikun lest mill-ewwel. Lejn tmiem is-sena 2016 u s-sena 2017, is-sezzjoni ħadmet bis-sħiħ biex l-ipproċessar ta' sejħiet għall-offerti ffinanzjati mill-UE u l-kuntratti marbuta magħhom isiru fil-ħin sabiex ma jintilfux fondi Ewropej. Id-Dipartiment ħadem mill-viċin mal-Planning & Priorities Coordination Division (PPCD), mal-Ministeri, dipartimenti u entitajiet governattivi sabiex dawn is-sejħiet jiġu prioritizzati. Matul is-sentejn li għaddew is-sezzjoni ħadmet mas-sezzjonijiet l-oħra tad-Dipartiment fuq it- tranżizzjoni għal templates ġodda li apparti li jiffaċilitaw kemm jista' jkun il-proċess ta' xiri pubbliku u jgħinu lill-operaturi fis-suq, speċjalment dawk ta' daqs medju u żgħir (SMEs), jirrispekkjaw il-liġi l- ġdida marbuta mal-istess settur. Matul l-2017 beda wkoll xogħol fuq templates speċifiċi għal sejħiet pubbliċi marbuta mas-settur tal- IT, u fuq format ġdid tal-kuntratti li għandu jwassal biex jintużaw anqas karti, u li l-kuntratti jkollhom dehra aktar korporattiva u professjonali. L-għan ewlieni tas-sezzjoni tal-Post-Contract huwa dak li tipproċessa rikjesti u kwistjonijiet varji li jqumu wara l-firma tal-kuntratt. Fil-maġġoranza tagħhom dawn ir-rikjesti huma dwar varjazzjonijiet (finanzjarji) relattivi ma' modifiki fil-kuntratt, estensjonijiet għall-perjodu ta' eżekuzzjoni tal-kuntratti u emendi oħra varji għall-kuntratt li huma aċċettabbli skont il-Liġi. Dawn r-rikjesti jiġu ppreżentati quddiem il-Kumitat Ġenerali tal-Kuntratti sabiex toħroġ rakkomandazzjoni fuqhom għad-Direttur Ġenerali tal-Kuntratti. Jekk dawn it-talbiet jiġu rakkomandati, imbagħad ikun imiss li jintlaqgħu mid- Direttur Ġenerali tal-Kuntratti u eventwalment jiġi mfassal Addendum li jiġi ffirmat mid-Direttur Ġenerali tal-Kuntratti għan-nom tal-Awtorità Kontraenti u mill-kuntrattur. Din is-sezzjoni tal-Post-Contract kompliet tressaq risposti għal ilmenti jew appelli li jiġu ppreżentati kontra d-Direttur tal-Kuntratti u l-Awtorità Kontraenti quddiem il-Bord ta' Reviżjoni dwar Kuntratti Pubbliċi. L-ilmenti li kontra tagħhom din is-sezzjoni tippreżenta risposta jaqgħu taħt żewġ kategoriji; rimedji sa qabel l-għeluq tas-sejħa għall-offerti u appelli kontra r-rakkomandazzjonijiet għal għotja ta' sejħa għall-offerti maħruġa mid-Direttur tal-Kuntratti. Tul l-2016 u l-2017 ġew preżentati 30 ilment u 38 ilment rispettivament li wieħed minnhom fl-2017 però kien ġie rtirat qabel is-seduta. Sabiex jiġu ppreżentati dawn ir-risposti jkun jeħtieġ kordinazzjoni bejn l-Awtorità Kontraenti u d-Dipartiment tal-Kuntratti. Ta' spiss jeħtieġ li jsiru laqgħat mal-kumitati ta' evalwazzjoni kkonċernati sabiex wieħed jevalwa l-aggravji tal-appell intavolat u sabiex il-Gvern ikollu difiża effettiva quddiem il-Bord. Dawn l-ilmenti msemmija jinkludu kemm appelli wara l- ogħtja tas-sejħa kif ukoll ilmenti oħra li jitqajmu mill-offerent għal rimedju qabel ma tagħlaq is-sejħa għall-offerti. Appelli minn deċiżjonijiet mogħtija mill-Bord ta' Reviżjoni dwar Kuntratti Pubbliċi jiġu pproċessati minn din is-sezzjoni wkoll permezz ta' assistenza mill-Uffiċċju tal-Avukat Ġenerali. Tul l-2017, ingħataw seba' sentenzi mill-Qorti tal-Appell Superjuri li kollha kienu relatati ma' dawn l-appelli tal- Bord, għajr waħda li kienet fuq Design Contest maħruġa mill-Ministeru għal Għawdex. Fl-2016, ingħataw erba' sentenzi mill-Qorti tal-Appell Superjuri relatati mal-istess appelli tal-Bord. Apparti dawn il-proċeduri quddiem il-Qrati ta' Malta, kien hemm varji sentenzi oħra kemm fl-2016 u fl-2017 ta' proċeduri oħra li ġejjin mis-snin ta' qabel quddiem fora differenti tal-Qorti li din is-sezzjoni tieħu ħsieb flimkien mal-Uffiċċju tal-Avukat Ġenerali. Fl-aħħarnett, din is-Sezzjoni tipproċessa wkoll disputi li jitwieldu waqt l-implimentazzjoni tal-kuntratt u li ma jistgħux jiġu solvuti amikevolment bejn il-kuntrattur u l-Awtorità Kontraenti waħidhom. Dawn id-disputi normalment jispiċċaw fi ħdan il-Qrati ta' Malta jew fiċ-Ċentru Malti tal-Arbitraġġ. Iżda, f'uħud mill-każijiet fejn il-partijiet jaqblu permezz tal-intervent tad-Direttur Ġenerali tal- Kuntratti, din is-Sezzjoni tieħu ħsieb twettaq proċess ta' medjazzjoni quddiem persuna li dwarha jkun hemm qbil bejn il-partijiet ikkonċernati, biex jintlaħaq ftehim li jorbot b'inqas spejjeż u f'terminu iqsar ta' żmien. Matul is-snin 2016 u 2017, il-Kumitat Ġenerali tal-Kuntratti ltaqa' għal 100 darba u 98 darba rispettivament, li matulhom ġew diskussi temi relatati ma' kuntratti. Il-funzjoni ewlenija tal-Kumitat baqgħet dik li jagħmel rakkomandazzjonijiet għar-rebħ ta' kuntratti jew l-ikkanċellar ta sejħiet għall- offerti. L-istess Kumitat kompla wkoll jaqdi l-funzjonijiet l-oħra tiegħu bħall-iskedar tal-offerti għal sejħiet ippubblikati mid-Dipartiment tal-Kuntratti kull ġimgħa u jiddeċiedi dwar l-approvazzjoni ta' varjazzjonijiet u modifiċi ta' kuntratt. Din is-Sezzjoni tieħu wkoll ħsieb tagħti pariri rigward materji rigwardanti stadji differenti tal-proċess tal-akkwist pubbliku, fejn jinħoloq lok ta' diżgwid fl-applikazzjoni tal-Liġi. Jiġu wkoll skrutinizzati kemm compliance certificates u garanziji bankarji varji li jiġu ippreżentati mill-operaturi ekonomiċi. Din is-Sezzjoni taħdem biex tara li fejn jista' jkun, ikun hemm xiri komuni għal ministeri, dipartimenti u entitajiet tal-Gvern. Is-Sezzjoni tanalizza l-bżonnijiet ta' dawn l-entitajiet u tidentifika setturi fejn xiri pubbliku komuni jkun aktar effettiv u ekonomikament vantaġġjuż għall-Gvern. Is-Sezzjoni toħroġ numru ta' sejħiet pubbliċi u tieħu ħsieb il-proċess kollu, li jinkludi identifikar tal- bżonnijiet u liema huma l-aħjar setturi li jidħlu f'dan ix-xiri komuni; il-kitba, il-vetting u l- pubblikazzjoni tas-sejħiet; l-evalwazzjoni; u l-kuntratt. Lejn l-aħħar tal-2017 inħatar Assistent Direttur Demand Management sabiex din is-sezzjoni tissaħħaħ u jkunu identifikati oqsma ġodda ta' xiri komuni bejn il-Ministeri u Dipartimenti tal-Gvern. Din is-Sezzjoni hija ffukata fuq proġetti kbar ta' importanza nazzjonali li l-maġġoranza tagħhom ma ssegwix il-proċess normali ta' open call. Bosta minn dawn il-proġetti jkunu kofinanzjati mill-Unjoni Ewropea. Meta l-Awtoritajiet Kontraenti jfasslu l-bażi għal proġett partikolari li l-ħtiġijiet tiegħu sabiex jitwettaq ikunu barra min-norma, jiġu assistiti sabiex jiġi stabbilit il-proċess ta' xiri l-aktar adattat sabiex jintlaħqu l-miri tal-proġett bl-aktar mod effikaċi. Wara li jiġi identifikat il-proċess u jsiru l-aċċertamenti neċessarji, jiġi mfassal id-dokument flimkien mal-Awtoritajiet ikkonċernati skont ir-Regolamenti, jinkisbu l-approvazzjonijiet u jiġi ppublikat it-tender. Meta l-proċess li jintuża jkun permezz ta' Competitive Dialogue, il-proċess jieħu aktar fit-tul għax ikun maqsum fi tliet stadji. jiġu Il-konċessjonijiet, rregolati mill-Avviż Legali 353/2016, ukoll huma parti mir- responsabbiltajiet ta' din is-Sezzjoni. Permezz ta' għotja ta' konċessjoni, il-Gvern ikun qed jirrikorri għand is-settur privat sabiex jiddelega servizz jew xogħlijiet għal numru ta' snin. Peress li huwa kunċett relattivament ġdid, l-Awtoritajiet Kontraenti qed jiġu offruti assistenza fit-tfassil tad- dokumenti skont ir-regolamenti u tul il-proċess kollu sal-ogħti tal-kuntratt. Direttur Ġenerali (Kuntratti)